তৃতীয় বিশ্বযুদ্ধের পদধ্বনি ধ্বংস হবে মানবজাতি! - Bangladesher patro (বাংলাদেশের পত্র)\nYou are at:Home»অন্যান্য»তৃতীয় বিশ্বযুদ্ধের পদধ্বনি ধ্বংস হবে মানবজাতি!\nতৃতীয় বিশ্বযুদ্ধের পদধ্বনি ধ্বংস হবে মানবজাতি!\nBy বাংলাদেশেরপত্র অনলাইন on\t December 10, 2015 অন্যান্য, বিবিধ, বিশেষ নিবন্ধ, সাহিত্য\nকাজী আবদাল্লাহ আল মাহফুজ : তৃতীয় বিশ্বযুদ্ধ! কথাটা শুনে অনেকেই চমকে উঠেন। আবার অনেকে এর সম্ভাবনাকে উড়িয়ে দিতে চান। যারা চমকে উঠেন তাদের যুক্তি তৃতীয় বিশ্বযুদ্ধ বাঁধলে মানবজাতির কোন অস্তিত্ব থাকবে না। আর যারা উড়িয়ে দিতে চান তাদের যুক্তি মানবজাতি এখন অনেক সভ্য, তারা এমন আত্মহত্যার পথ বেছে নেবে না। অর্থাৎ উভয়ের যুক্তিতেই রয়েছে মানবজাতির ধ্বংস। উভয়েই শংকিত মানবজাতির অস্তিত্ব নিয়ে। কিন্তু যুদ্ধবাজদের কাছে মানবজাতি কোন বিষয় নয়, বিষয় শক্তিতে শ্রেষ্ঠত্ব প্রমাণ। আজ এসকল যুদ্ধবাজ সাম্রাজ্যবাদীদের হাতে যে পরিমাণ রাসায়নিক, পারমাণবিক ও হাইড্রোজেন বোমার মজুদ রয়েছে, তা দিয়ে কয়েক মিনিটেই পৃথিবী ধ্বংস করে দেয়া যায়। তাই শত্র“কে মারলে আমিও মরব এই ভয়ই এখন পর্যন্ত তৃতীয় বিশ্বযুদ্ধ থেকে তাদের বিরত রয়েছে। এখানে মানবতা নয়, দয়া নয়, ন্যায়ের প্রতি সম্মান নয়, অন্যায়ের প্রতি বিরূপতা নয়, কত কোটি মানুষ, শিশু, পশু নিহত হবে, এসব অনুভূতির কোন স্থান নেই। তার প্রমাণ নাগাসাকি ও হিরোশিমা। তথাপিও অনেকে বলবেন না, না, মানুষ এমন আত্মহত্যার কাজ করবে না। কিন্তু যে দিন প্রথম বিশ্বযুদ্ধ শুরু হয়েছিল তার আগের দিন যদি সমস্ত পৃথিবীতে একটা গণভোট নেয়া হতো যে, যুদ্ধ চাও কি চাওনা? তবে যুদ্ধের পক্ষে মানুষ কোন ভোট দিত না, দিলেও তা শূন্যের কোঠায় থাকত। এমন কি যারা পরের দিন মহাযুদ্ধ আরম্ভ করেছিল তারাও না। কিন্তু প্রথম বিশ্বযুদ্ধ কি বাঁধেনি? সেই যুদ্ধে চার কোটি মানুষ হতাহত হয় নি? তারপর সেই ভয়াবহ অভিজ্ঞতার মাত্র একুশ বছর পর দ্বিতীয় বিশ্বযুদ্ধের আগের দিন যদি আবার যুদ্ধের পক্ষে-বিপক্ষে ভোট নেয়া হতো তারও ফল ঐ আগের গণভোটের মতই হত। কিন্তু তাতে কি দ্বিতীয় মহাযুদ্ধ বন্ধ হয়েছে? হয় নি- এবং সে যুদ্ধে সাত কোটি মানুষ হতাহত হয়েছে, বিভৎসভাবে পঙ্গু হোয়েছে, কোটি কোটি স্ত্রীলোক বিধবা হোয়েছে, কোটি কোটি শিশু বাপ-মা হারিয়েছে, কোটি কোটি স্ত্রীলোক ধর্ষিতা হয়েছে। প্রথম বিশ্বযুদ্ধের সময় ব্রিটিশ প্রধানমন্ত্রী লয়েড জর্জ কেমন কোরে যুদ্ধ আরম্ভ হলো তা লিখতে যেয়ে লেখেছেন-“ডব ধষষ ংষরঃযবৎবফ রহঃড় রঃ” অর্থাৎ আমরা কেমন যেন পিছলিয়ে ওর মধ্যে পড়ে গেলাম। আর এবারও যে একইভাবে পা পিছলে পড়বে না তা তার কি গ্যারান্টি আছে? কোন গ্যারান্টি নেই বরং সাম্রাজ্যবাদীরা তার সকল প্রস্তুতি সম্পন্ন করে রেখেছে।\nঠাণ্ডাযুদ্ধ চলাকালে তৃতীয় বিশ্বযুদ্ধ নিয়ে মানুষ কিছুদিন চিন্তিত হয়ে পড়েছিল। আর সেটি স্নায়ুযুদ্ধের মাধ্যমে ইতি টানায় বিশ্ববাসী ধরে নিয়েছিল বর্তমান সভ্যতার ভোগবাদী মানুষেরা তৃতীয় বিশ্বযুদ্ধ বাঁধিয়ে হয়তো তাদের ধ্বংস করতে চাইবে না। কিন্তু যুদ্ধ যাদের জীবিকা, যুদ্ধ যাদের আধিপত্য বিস্তারের হাতিয়ার তাদের পক্ষে বেশিদিন নীরব থাকা সম্ভব নয়। আবার যুদ্ধে যারা পরাজিত হয়, তাদের পক্ষেও মার খাওয়ার গ্লানি মুছে ফেলা সহজ নয়। তার প্রমাণ মিলল অল্পদিনেই। বিশেষ করে ঠাণ্ডা যুদ্ধে কমিউনিজমের পতনের পর পশ্চিমা সাম্রাজ্যবাদীদের সামনে স্বাভাবিকভাবেই এসে পড়ল খনিজ সম্পদে সমৃদ্ধ মুসলিমরা। এক ঢিলে দুই পাখি। ভবিষ্যৎ মুসলিম আধিপত্যকে রোধ করা এবং একইসাথে তেল ও খনিজ সম্পদ লুটে নেয়ার জন্য এক বছরের মধ্যে শুরু হলো উপসাগরীয় যুদ্ধ। যুদ্ধের ফলাফল যাই হোক এ যুদ্ধের মাধ্যমে তারা মুসলিমদের শক্তি-সামর্থ্য সম্পর্কে পরিষ্কার ধারণা নিয়ে রচিত হলো দীর্ঘমেয়াদী পরিকল্পনা। আফগানিস্তানে জংগিবাদের উত্থান এবং তা দমন। তারপর একের পর এক মুসলিম দেশে আক্রমণ ও ভিন্নভাবে সরকার পতনের মাধ্যমে চলল সেই দীর্ঘমেয়াদী পরিকল্পনা বাস্তবায়ন। ধ্বংস হয়ে গেল ইরাক, ইয়েমেন, সিরিয়া। উত্থান হলো আইএস’র। এবার আইএস নিয়ে শুরু হলো ইঁদুর বিড়াল খেলা। উঠে এলো সেই পুরনো মারখাওয়া শত্র“ রাশিয়া। মধ্যপ্রাচ্যে এই চরম অস্থিতিশীল অবস্থা পশ্চিমাবিশ্ব ও রাশিয়ার মধ্যে আবার শুরু করে দিল আধিপত্য বিস্তারের লড়াই। কারণ খুব সহজ, আধিপত্য বিস্তার, অস্ত্রব্যবসা, খনিজ ও তেলসম্পদ। এ আধিপত্য বিস্তারের লড়াই এখন তরান্বিত করছে তৃতীয় বিশ্বযুদ্ধের। এটা কনো অমূলক বিষয় নয়। এ নিয়ে আমাদের দেশের মানুষের তেমন মাথাব্যাথা না থাকলেও বিশ্বব্যাপি চলছে জল্পনা-কল্পনা, রাজনৈতিক বিশ্লেষণ ও প্রস্তুতি। সম্প্রতি যুক্তরাজ্যের ডেইলি স্টার পত্রিকায় প্রকাশিত হয়েছে এমন একটি গুরুত্বপূর্ণ এবং গা শিউরে ওঠার মত সংবাদ পাঠকদের উদ্দেশে সংবাদটি তুলে ধরা হলো-\nতৃতীয় বিশ্বযুদ্ধ বাধাবে রাশিয়া?\nসিরিয়া ইস্যুতে যুক্তরাষ্ট্রসহ পশ্চিমাদের বিরুদ্ধে তৃতীয় বিশ্বযুদ্ধের প্রস্তুতি নিচ্ছে রাশিয়া। এ যুদ্ধে হাইড্রোজেন বোমা ও কিয়ামতের বিমান ব্যবহার হতে পারে। প্রেসিডেন্ট ভাদিমির পুতিন কেয়ামতের বিমান দ্রুত অভিযান-উপযোগী করার নির্দেশ দিয়েছেন।\nতৃতীয় বিশ্বযুদ্ধে পরমাণু ও হাইড্রোজেন বোমার যুদ্ধ শুরু হয়ে গেলে স্থলে থাকা নিয়ন্ত্রণ কক্ষও যদি ধ্বংস হয়ে যায়, তবে রাশিয়ার কেয়ামতের বিমান উড়ন্ত নিয়ন্ত্রণ কক্ষ হিসেবে কাজ করবে। আর এই বিমানগুলো এমনভাবে তৈরি করা হয় যে এদের পরাজিত করা প্রায় অসম্ভব। এ ধরনের ইলিউশিন টু-৮০ মডেলের বিমানগুলোকে দুই সপ্তাহের মধ্যে ব্যবহার উপযোগী করার নির্দেশ দিয়েছেন পুতিন। বিশ্বে শুধু যুক্তরাষ্ট্র ও রাশিয়ার কাছেই রয়েছে এ ধরনের বিমান। যুক্তরাষ্ট্র এগুলোকে কেয়ামতের বিমান বলে থাকে। আন্তর্জাতিক বিভিন্ন সংবাদমাধ্যমে বলা হয়েছে এরই মধ্যে বিমানগুলোর পরীক্ষামূলক উড্ডয়নও স¤পন্ন হয়েছে।\nরাশিয়ার সামরিক বিশেষজ্ঞরা বলেছিলেন, উচ্চক্ষমতাস¤পন্ন এই যুদ্ধবিমানগুলো ২০১৫ সালের শেষের দিকে যুদ্ধের জন্য প্রস্তুত হবে। কিন্তু পুতিন দুই সপ্তাহের মধ্যে এগুলোকে প্রস্তুত করতে নির্দেশ দিয়েছেন। রাশিয়ার সঙ্গে তুরস্কের যুদ্ধাবস্থা সৃষ্টি হওয়ায় এমন নির্দেশ দেয়া হয়েছে বলে ধারণা করা হচ্ছে। এর আগে ১ সেপ্টেম্বর থেকে ২৯ সেপ্টেম্বর পর্যন্ত হাইড্রোজেন বোমার প্রতিকৃতি প্রদর্শন করা হয় মস্কোতে।\nহাইড্রোজেন বোমা কী? : পারমাণবিক বোমা থেকে অনেক বেশি শক্তিশালী হাইড্রোজেন বোমা। নক্ষত্রে যে প্রক্রিয়ায় আলোক তৈরি করে। হাইড্রোজেন বোমা ঠিক সেই প্রক্রিয়ায় কাজ করে। হাইড্রোজেন বোমার ভেতরে একটি মিনি সাইজের এটমবোমাও থাকে। বিস্ফোরণের পূর্ব মুহূর্তে বোমার ভেতরে একীভবনের ক্রিয়াটি শুরু করার জন্যই একে ধরে রাখা হয়। মূল বোমাটি বিস্ফোরণের আগেই এটি বিস্ফোরিত হয়। এএন৬০২ হাইড্রোজেন বোমাকে সংক্ষিপ্তাকারে জার বোমা বা এইচ বোমা নামে ডাকা হয়। ১৯৫৩ সালে এটি তৎকালীন সোভিয়েত ইউনিয়নের রাশিয়ায় আবিষ্কৃত হয়। সোভিয়েত পরমাণুবিজ্ঞানী আন্দ্রে শাখারভ হাইড্রোজেন বোমা আবিষ্কার করেন। এই বোমাকে সব বোমার জনক বলে ঘোষণা করা হয়। এ বোমার প্রতি ইঙ্গিত করে ১৯৬০ সালে জাতিসংঘ সাধারণ পরিষদে যুক্তরাষ্ট্রকে একহাত দেখিয়ে নেয়ার ঘোষণা দিয়েছিলেন তৎকালীন সোভিয়েত নেতা নিকিতা ক্রুশ্চেভ। ১৯৬১ সালের ৩০ অক্টোবর মেরুবৃত্তের ভেতরের দ্বীপ নোভায়া জেমলিয়ায় ৫৮ মেগাটনের এই হাইড্রোজেন বোমাটির বিস্ফোরণ ঘটায় সোভিয়েত ইউনিয়ন। দ্বিতীয় বিশ্বযুদ্ধের সময় হিরোশিমায় ফেলা বোমার চেয়ে এই হাউড্রোজেন বোমাটি তিন হাজার গুণ বেশি শক্তিশালী ছিল।\nপ্রতিরক্ষা ওয়েবসাইট এটমিক আর্কাইভের প্রতিবেদন অনুযায়ী, পরমাণু বোমা যেখানে জীবাশ্ম প্রতিক্রিয়ায় কাজ করে, হাইড্রোজেন বোমা সেখানে ধ্বংসাÍক গলন মিশ্রণ প্রতিক্রিয়া করে। পরমাণু বোমার চেয়ে যা কয়েক গুণ ক্ষতিসাধন করতে পারে। হাইড্রোজেন বোমা বিশ্বের পাঁচটি দেশের (রাশিয়া, যুক্তরাষ্ট্র, যুক্তরাজ্য, ফ্রান্স ও চীন) কাছে রয়েছে।\nকেয়ামত বিমান কী? রাশিয়ার ইলিউশিন টু-৮০ বিমানকে যুক্তরাষ্ট্র ডুমস ডে প্লেন বা কেয়ামত বিমান বলে অভিহিত করে। রুশ বিমান গবেষণা ও প্রস্তুত প্রকল্পের মহাপরিচালক আলেকসান্দ্র কমিয়াকভ বলেন, এই বিমানের সবচেয়ে বড় বৈশিষ্ট্য হল এটি অজেয়, একে পরাজিত করা যায় না। ভূমিতে কোনো নির্দিষ্ট স্থান থেকে যুদ্ধের নির্দেশ দেয়া হলে তা শনাক্ত এবং ধ্বংস করা সম্ভব। কিন্তু বিমানকে নিয়ন্ত্রণ কক্ষ হিসেবে ব্যবহার করে আকাশ থেকে নির্দেশ দিলে তা শনাক্ত করা খুবই কঠিন।\nনিজেদের মূল কাজ স¤পর্কে কমিয়াকভ বলেন, অত্যন্ত প্রতিকূল অবস্থার মধ্যেও যোগাযোগটা বজায় রাখাই হচ্ছে এর প্রধান কাজ। মাটিতে থাকা অবকাঠামো যদি ধ্বংসও হয়ে যায়, তবু যেন যুদ্ধ ও পরিকল্পনা ঠিক থাকে, সেটা এখান থেকে লক্ষ্য রাখা হবে।\nতৃতীয় বিশ্বযুদ্ধে কারা জিতবে? তৃতীয় বিশ্বযুদ্ধ শুরু হলে মানবজাতির অস্তিত্ব থাকবে না বলে আশঙ্কা প্রকাশ করেছেন বিশেষজ্ঞরা। ইউকে ডেইলি স্টারের একটি জরিপ অনুযায়ী, মাত্র ২৬ শতাংশ মানুষ মনে করে তৃতীয় বিশ্বযুদ্ধ হলে আগের দুটোর মতো যুক্তরাষ্ট্র-ব্রিটেন জয়লাভ করবে। অন্যদিকে অনেকেই মনে করে, রাশিয়া এখন ভাল্লুক। তাকে খেপিয়ে তুললে কেউ টিকবে না। ওই জরিপে আইএসকে তেলাপোকার সঙ্গে তুলনা করে বলা হয়েছে- বিশ্ব ধ্বংস হলেও তেলাপোকা টিকবে। তবে ৫৪ শতাংশ মানুষ মনে করে, এ যুদ্ধে কেউই জয়ী হবে না, মানবজাতি ধ্বংস হবে।\nমানসুর আলম ও শৌর্য দীপ্তের পরিচালনায় ‘হাজার বত্রিশ’


র‌্যাগিং : সাতক্ষীরা মেডিকেল কলেজের ৭ শিক্ষার্থী বহিষ্কার | 887435 | কালের কণ্ঠ | kalerkantho\n‘অটো-পাস, অটো-প্রমোশন শিক্ষা ব্যবস্থাকে ধংসের মুখে নিয়ে যাবে’ ( ১৮ জুন, ২০২১ ১৫:৩১ )\nকোপায় লাফিয়ে বাড়ছে করোনার সংক্রমণ; আক্রান্ত বেড়ে ৬৬ ( ১৮ জুন, ২০২১ ১৫:৩২ )\n১১ জনের অর্থদণ্ড\n১৮ মার্চ, ২০২০ ০৯:৪০ | পড়া যাবে ৩ মিনিটে\nর‌্যাগিংয়ে জড়িত থাকা ও শৃংখলা ভঙ্গের অভিযোগে সাতক্ষীরা মেডিকেল কলেজের দ্বিতীয় বর্ষের সাত শিক্ষার্থীকে ছয় মাসের জন্য বহিষ্কার করা হয়েছে। একই সাথে ১১ জনকে পাঁচ হাজার টাকা করে জরিমানা করে সর্তক করা হয়েছে। বহিষ্কৃত এসব শিক্ষার্থীদেরকে কলেজ হোস্টেল ছাড়তে বলা হয়েছে। তাদের জন্য একাডেমিক সকল কার্যক্রম নিষিদ্ধ করা হয়েছে।\nবহিষ্কার হওয়া শিক্ষার্থীদের মধ্যে তিন জন ছাত্র ও চার জন ছাত্রী রয়েছেন। মেডিকেল কলেজের একাডেমিক কাউন্সিল ও শৃংখলা কমিটি এসব সিদ্ধান্ত নিয়েছে।\nমেডিকেল কলেজের একটি সূত্র জানায়, জানুয়ারি মাসের ৯, ১০, ১১ ও ১২ তারিখে সাতক্ষীরা মেডিকেলের নতুন ভর্তি হওয়া প্রথম বর্ষের এমবিবিএস শিক্ষার্থীদের র‌্যাগিং করে দ্বিতীয় বর্ষের শিক্ষার্থীরা। নতুন এসব শিক্ষর্থীদের র‌্যাগিংয়ে শারীরিক ও মানসিক নির্যাতন করা হয়। বিষয়টি নিয়ে প্রথম বর্ষের শিক্ষার্থীরা অভিযোগ করেন কর্তৃপক্ষের কাছে।\nর‌্যাগিংসহ শৃংখলাভঙ্গের বিষয়ে ১৫ জানুয়ারি মেডিকেল কলেজের অধ্যক্ষ প্রফেসর ডা. কাজী হাবিবুর রহমান আট সদস্যের একটি তদন্ত কমিটি গঠন করেন। তদন্ত কমিটির প্রধান করা হয় সাতক্ষীরা মেডিকেল কলেজের অর্থোপেডিক সার্জারী বিভাগের প্রধান ডা. এএইচ এস.এম কামরুজ্জামান ও সদস্য সচিব করা হয় শিশু বিশেষজ্ঞ ডা. খান গোলাম মোস্তফাকে।\nতদন্ত রিপোর্ট পেয়ে গত ৯ মার্চ মেডিকেল কলেজের একাডেমিক কাউন্সিল এক জরুরী সভায় তদন্ত রিপোর্টে সাত শিক্ষার্থীসহ ১১ শিক্ষার্থীকে দোষী সাব্যস্ত করেন। পরবর্তীতে ১৬ মার্চ কলেজের একাডেমিক কাউন্সিল ও শৃংখলা কমিটি একটি জরুরী সভায় মিলিত হন। সভায় তদন্ত রিপোর্টে অভিযোগ প্রমানিত হওয়ায় সাতক্ষীরা মেডিকেল কলেজের ১৮ জন শিক্ষার্থীকে বিভিন্ন বিভিন্ন মেয়াদে শাস্তি প্রদান করা হয়। এর মধ্যে ৭ জন শিক্ষার্থীকে ৬ মাসের জন্য কলেজ থেকে তাদের শিক্ষা কার্যক্রম স্থগিত করে বহিষ্কার করা হয়। বহিষ্কাকৃত এসব শিক্ষার্থীরা হলেন, এমবিবিএস দ্বিতীয় বর্ষের শিক্ষার্থী অনিক সাহা, জয় সরকার, মোহাম্মদ হানিফ, মাহফুজা ইসলাম দিনা, প্রেয়সী রাণী রায়, ফারহা শামান্ত রহমান ও শারমিন ফাহরিয়া। একাডেমিক কাউন্সিল শৃংখলা কমিটি একই সাথে ১১ শিক্ষার্থীকে ৫ হাজার টাকা করে অর্থদণ্ড দিয়ে তাদের সর্তক করে দেন।\nসাতক্ষীরা মেডিকেল কলেজের অধ্যক্ষ প্রফেসর ডা. কাজী হাবিবুর রহমান এ ঘটনা নিশ্চিত করে জানান, সাতক্ষীরা মেডিকেল কলেজে শিক্ষার্থীদের কোনোধরনের বিশৃংখলা করতে দেয়া হবে না। কলেজে যাতে শিক্ষার্থীরা সুন্দর পরিবেশে থেকে লেখাপড়া করতে পারে তার জন্য সর্বাত্বক প্রচেষ্টা চালানো হবে।


English to Bengali | Alphabet N | Page 13\nN পৃষ্ঠা ১৩\nEnglish Word nozzle Bengali definition [নজ্‌ল্] (noun) হোজপাইপ বা ভস্ত্রার ধাতব মুখ যার ভিতর দিয়ে তরল পদার্থ বা বায়ু বেরিয়ে আসে।\nEnglish Word nth Bengali definition [এন্‌থ্] (adjective) (কথ্য) আধুনিকতম; সাম্প্রতিকতম; চরমতম; কোনো সুদীর্ঘ শ্রেণির সবচেয়ে শেষের; শেষতম: For the nth time, you must come to see us! to the nth degree চরম: She’s fashionable to the nth degree.\nEnglish Word nuance Bengali definition [নিঊআ:ন্‌স্ America(n) নূআ:ন্‌স্] (noun) [countable noun] অর্থ; মতামত বর্ণ ইত্যাদির সূক্ষ্ম তারতম্য; সূক্ষ্ম দ্যোতনা।\nEnglish Word nub Bengali definition [নাব্] (noun) (১) (কয়লা ইত্যাদির) ছোট দশা বা ঢেলা। (২) (কথ্য. লাক্ষণিক) (কাহিনি বা বিষয়ের) চুম্বক; বস্তু।\nEnglish Word nubile Bengali definition [নিঊবাইল্ America(n) নূব্‌ল্] (adjective) ( মেয়ে)১ বিবাহযোগ্যা। (২) (যৌন) আবেদনময়ী; রমণীয়া।\nEnglish Word nuclear Bengali definition [নিঊক্লিআ(র্) America(n) নূক্লিআ(র্) ] (adjective) (বিশেষত ভারী পরমাণুর) কেন্দ্রসম্বন্ধীয়: nuclear energy, (পারমাণবিক বিভাজনে প্রাপ্ত) পারমাণবিক শক্তি; nuclear bombs/missiles; nuclear disarmament, পারমাণবিক নিরস্ত্রীকরণ।\nEnglish Word nucleic Bengali definition [নিঊক্লেইক্ America(n) নূক্লেইক্] (adjective) nucleic acid সব জীবকোষে বিদ্যমান দুটি জটিল যৌগের একটি; নিউক্লেইক এসিড।\nEnglish Word nucleus Bengali definition [নিঊক্লিআস্ America(n) নূক্লিআস্] (noun) (plural) nuclei [নূক্লিআই] কেন্দ্রীয় বা মূল অংশ, যাকে ঘিরে অন্যান্য অংশ বিন্যস্ত বা সংহত হয়; বিশেষত পরমাণুর প্রোটন ও নিউট্রনের সমন্বয়ে গঠিত কেন্দ্রীয় অংশ; মূলাধার; পরমাণুকেন্দ্র।\nEnglish Word nude Bengali definition [নিঊড্ America(n) নূড্] (adjective) নগ্ন; উলঙ্গ; অনাবৃত।  (noun) [countable noun] (বিশেষত শিল্পকলায়) নগ্ন মানবদেহ; নগ্নমূর্তি। in the nude বিবস্ত্র; বিবসন; pose in the nude forapainter. nudist [নূডিস্‌ট্] (noun) নগ্নদেহে আলো-বাতাস লাগানো স্বাস্থ্যের জন্য কল্যাণকর- এই মতে বিশ্বাসী ব্যক্তি; নগ্নতাবাদী। nudist camp/colony নগ্নতাবাদী শিবির/উপনিবেশ। nudism [নূডিজাম্] (noun) নগ্নতাবাদ; নগ্নাচার। nudity [নিঊডাটি America(n) নূডাটি] (noun) নগ্নতা।\nEnglish Word nudge Bengali definition [নাজ্] (verb transitive) একান্তে কারো মনোযোগ আকর্ষণ উদ্দেশ্যে কনুই দিয়ে আলতোভাবে স্পর্শ করা বা ঠেলা দেওয়া; কনুয়ের মৃদু ঠেলা দেওয়া।  (noun) কনুয়ের মৃদুস্পর্শ।\nEnglish Word nugatory Bengali definition [নিঊগাটারি America(n) নূগাটোরি] (adjective) (আনুষ্ঠানিক) তুচ্ছ; অকিঞ্চিত্কর; বাজে; অসিদ্ধ।\nEnglish Word nugget Bengali definition [নাগিট্] (noun) সোনা প্রভৃতি ধাতুর পিণ্ড ভূগর্ভে যেভাবে পাওয়া যায়; তাল; পিণ্ডক।\nEnglish Word nuisance Bengali definition [নিঊস্‌ন্‌স্ America(n) নূস্‌ন্‌স্] (noun) [countable noun] উৎপাত; বিড়ম্বনা।\nEnglish Word nuke Bengali definition [ন্যূক্] (noun) (১) (কথ্য) পারমাণবিক অস্ত্র; We should dismentle all nukes.. (২) পারমাণবিক শক্তিচালিত বিদ্যুৎ উৎপাদনকেন্দ্র।\nEnglish Word null Bengali definition [নাল্] (adjective) (আইনগত) বলবত্তাহীন; অকার্যকর; বাতিল। null and void (আইন সম্বন্ধীয়) আইনত নির্বল ও বাতিল। nullify [নালিফাই] (verb transitive) (past tense, past participle nullified) রদ/বাতিল/অকার্যকর করা। nullification [নালিফিকেইশ্‌ন্] (noun) বাতিলকরণ; নিষ্ফলীকরণ; অসিদ্ধকরণ। nullity [নালাটি] (noun) [uncountable noun] অসিদ্ধতা; নির্বলতা: null of marriage, বিবাহ বাতিল;anull suit, বিবাহ বাতিলের মামলা।\nEnglish Word numb Bengali definition [নাম্] (adjective) অসাড়; অনুভূতিশূন্য: fingers numb with cold. □ (verb transitive) অসাড়/ভোঁতা করা: numbed with grief. numbly (adverb) অসাড়ে; অসাড়ভাবে। numbness (noun) অসাড়তা; অনুভূতিশূন্যতা।\nEnglish Word number Bengali definition [নাম্‌বা(র্)] (noun) (১) সংখ্যা। দ্রষ্টব্য পরি. ৪। (২) পরিমাণ বা অঙ্ক; সংখ্যা:alarge number of people, বহু লোক;anumber of books, কিছু বই। His/your, etc number is up (কথ্য) তার/তোমার সর্বনাশ হয়েছে/আয়ু ফুরিয়েছে; তাকে/তোমাকে দণ্ড দিতে হবে। in number সংখ্যায়: We are four in number. to the number of সংখ্যায় মোট… পর্যন্ত। without number অগণ্য; অসংখ্য। times without number অসংখ্য বার। number-plate (noun)(মোটরযান, বাড়ি ইত্যাদির) নম্বরফলক। (৩) (নির্দিষ্ট কোনো সংখ্যার পূর্বে attributive(ly) ব্যবহার, যার সংক্ষেপ সাধারণত No, (plural Nos) নম্বর (সংক্ষেপ নং): Room No. 30. No. 10 (Downing Street) ব্রিটিশ প্রধানমন্ত্রীর সরকারি বাসভবন। look after/take care of number one (কথ্য) নিজ ও নিজের স্বার্থের প্রতি নজর দেওয়া। (৪) (সাময়িকীর) সংখ্যা: the current number of ‘Punch’aback. number (লাক্ষণিক) সেকেলে; সেকেলে ঢঙের। (৫) অপেরার সংখ্যা চিহ্নিত অংশবিশেষ; মঞ্চের জন্য গান, নাচ ইত্যাদি। (৬) (ব্যাকরণ) বচন। (৭) (plural) সংখ্যাগত/সাংখ্যিক শ্রেষ্ঠত্ব: to win by numbers/by force of numbers, সংখ্যার জোরে জেতা। (৮) (plural) পাটিগণিত; অঙ্ক: good at numbers. □ (verb transitive), (verb intransitive) (১) সংখ্যা দ্বারা চিহ্নিত করা; সংখ্যা দেওয়া: We numbered them from 1 to 5. (২) (মোট) সংখ্যা হওয়া; They numbered 12in all, তাদের সংখ্যা ছিল ১২। (৩) number somebody/something among অন্তর্ভুক্ত/গণ্য করা: number somebody among one’s friends. (৪) (passive) সংখ্যা সীমিত হওয়া: Her days are number ed, তার দিন ফুরিয়ে এসেছে। number off (সামরিক) সারিবদ্ধ সৈনিকদের নিজ নিজ নম্বর ঘোষণা করা: The platoon numbered off from the left.\nEnglish Word numerable Bengali definition [নিঊমারাব্‌ল্ America(n) নূমারাব্‌ল্] (adjective) সংখ্যা গণনা করা যায় এমন; গণনযোগ্য।\nEnglish Word numeral Bengali definition [নিউমারাল্ America(n) নূমারাল্] (noun), (adjective) সংখ্যানির্দেশক (শব্দ, প্রতীক বা চিহ্ন); সংখ্যাবিষয়ক। Arabic numerals ১, ২, ৩ ইত্যাদি। Roman numerals I, II , III ইত্যাদি।\nEnglish Word numerate Bengali definition [নিউমারাট্ America(n) নূমারাট্] (adjective) (ব্যক্তি) গণিতশাস্ত্র ও বিজ্ঞানে মৌলিক যোগ্যতাসম্পন্ন। দ্রষ্টব্য literate. numeracy [নিউমারাসি্ America(n) নূমারাসি্] (noun)\nEnglish Word numeration Bengali definition [নিউমারেইশ্‌ন্ America(n) নূমারেইশ্‌ন্] (noun) গণনার পদ্ধতি বা প্রক্রিয়া; প্রতীকে লিখিত সংখ্যার কথায় প্রকাশ।\nEnglish Word numerator Bengali definition [নিউমারেইটা(র্) America(n) নূমারেইটা(র্] (noun) ভগ্নাংশের লব, যথা: ২/৩-এ ২। দ্রষ্টব্য denominator.\nEnglish Word numerical Bengali definition [নিউমেরিক্‌ল্ America(n) নূমেরিক্‌ল্] (adjective) সংখ্যাবিষয়ক; সংখ্যাভুক্ত; সংখ্যাসূচক। numerically [নিউমেরিক্লি] (adverb): The Chinese were numerically superior.\nEnglish Word numerous Bengali definition [নিউমারাস্ America(n) নূমারাস্] (adjective) বিপুলসংখ্যক; অনেক; বহু।\nEnglish Word numinous Bengali definition [নিউমিনাস্ America(n) নূমিনাস্] (adjective) ভয় ও ভক্তির উদ্রেক করে এমন; ঐশ্বরিক।\nEnglish Word numismatics Bengali definition [নিউমিজ্‌ম্যাটিক্‌স্ America(n) নূমিজ্‌ম্যাটিক্‌স্] (noun) (singular verb-সহ) মুদ্রা ও পদকসংক্রান্ত বিদ্যা। numismatist [নিউমিজ্‌মাটিস্‌ট্ America(n) নূমিজ্‌মাটিস্‌ট্] (noun) মুদ্রা ও পদক সংগ্রাহক; মুদ্রা ও পদক বিশেষজ্ঞ।\nEnglish Word numskull Bengali definition [নাম্‌স্‌কাল্] (noun) বোকা লোক।\nEnglish Word nun Bengali definition [নান্] (noun) মঠবাসিনী; সন্ন্যাসিনী। nunnery [নানারি] (noun) মহিলাদের মঠ; নারী-মঠ। দ্রষ্টব্য monk, monastery.\nEnglish Word nuncio Bengali definition [নান্‌সিওউ] (noun) বিদেশে পোপের দূত বা প্রতিনিধি।\nEnglish Word nuptial Bengali definition [নাপ্‌শ্‌ল্] (adjective) বিয়েসংক্রান্ত। nuptials (noun) (plural) বিয়ে; পরিণয়।


অপ্রতিরোধ্য গতিতে এগিয়ে চলছে সাখাওয়াত-আইভী | Prime Narayanganj\n১৬ই ফাল্গুন, ১৪২৭ বঙ্গাব্দ, ১লা মার্চ, ২০২১ খ্রিস্টাব্দ, সোমবার, রাত ৯:০৫\nপ্রকাশ: ১২ ২০, ২০২০ ১:৩১:০৬ অপরাহ্ণ | বিভাগ: রাজনীতি, শীর্ষ সংবাদ\nএকজন নারায়ণগঞ্জ জেলা আওয়ামীলীগের সহ-সভাপতি ও সিটি কর্পোরেশনের মেয়র, আরেকজন মহানগর বিএনপির সহ-সভাপতি। বিপরীতমুখী দুই দলের আদর্শে রাজনীতি করলেও নারায়ণগঞ্জের রাজনীতিতে তাদের মিল আছে অনেক। নিজ নিজ দলেই তাদের দুজনের আছে শক্ত প্রতিপক্ষ, তারপরও নারায়ণগঞ্জের রাজনীতিতে অপ্রতিরোধ্য গতিতে এগিয়ে চলছে এ দুজন এমনটাই দাবী সাখাওয়াত-আইভী অনুসারীদের।\nআওয়ামীলীগ সুত্রে জানা গেছে, ২০১১ সালের সিটি কর্পোরেশনের নির্বাচনে আওয়ামীলীগের প্রার্থী হন শামীম ওসমান এবং স্বতন্ত্র প্রার্থী হয়ে নির্বাচনে প্রতিদ্বন্দীতা করেন আইভী। নির্বাচনে আইভীর কাছে প্রায় ১ লক্ষ ভোটের ব্যবধানে পরাজীত হন শামীম ওসমান। এরপর থেকেই আওয়ামীলীগের রাজনীতিতে দক্ষিণ ও উত্তর মেরুর দ্বন্দ নতুন করে আবার প্রকাশ্যে আসায় নিজ দলেই প্রতিপক্ষ হয়ে পড়েন আইভী। তখন থেকেই নিজ দলের শক্ত এক শক্তির বিরুদ্ধে লড়াই সংগ্রাম চালিয়ে নিজের অবস্থান দৃঢ় করে অপ্রতিরোধ্য গতিতে এগিয়ে যাচ্ছেন আইভী এমনটাই দাবী আওয়ামীলীগের তৃণমূলের নেতাকর্মীদের।\nপরবর্তীতে ২০১৫ সালের ২৬ নভেম্বর মহানগর আওয়ামীলীগের পূর্ণাঙ্গ কমিটি গঠন করা হয়। ঐ কমিটিতে গুরুত্বপূর্ণ পদের দাবীদার ছিলো মেয়র আইভী। কিন্তু প্রভাবশালী এক এমপি ও অন্যান্য প্রভাবশালী নেতাদের হস্তক্ষেপে মহানগরের কমিটিতে সদস্য পদেও রাখা হয় নি আইভীকে। মহানগর কমিটিতে রাখা না হলেও আইভীকে কেন্দ্র ঠিকই মূল্যায়িত করেছে। ২০১৬ সালের ০৯ অক্টোবর জেলা আওয়ামীলীগের তিন সদস্য বিশিষ্ট আংশিক কমিটি গঠন করা হয়। এ কমিটিতে সভাপতি হিসাবে আবদুল হাই, সাধারণ সম্পাদক হিসাবে ভিপি বাদল ও সহ-সভাপতি করা হয় ডা. সেলিনা হায়াৎ আইভীকে। পরে ২০১৭ সালের ২৫ নভেম্বর পূর্ণাঙ্গ কমিটি ঘোষণা করা হয়।\nবিএনপি সুত্রে জানা গেছে, ২০০৯ সালে অক্টোবরে প্রয়াত বিএনপি নেতা জাহাঙ্গীর আলমকে সভাপতি ও এটিএম কামালকে সেক্রেটারী করে নগর বিএনপির কমিটি গঠন করা হয়। যোগ্য হিসাবে গুরুত্বপূর্ণ পদের দাবীদার থাকা সত্ত্বেও ঐ কমিটিতে রাখা হয় নি এড. সাখাওয়াত সহ বেশ কিছু ত্যাগী নেতাকর্মীকে এমন অভিযোগ ছিলো নেতাকর্মীদের। এ কমিটির বিরোধীতা করে নগর বিএনপির বেশীরভাগ নেতাকর্মীদের নিয়ে রাজপথে আন্দোলন সংগ্রাম চালিয়ে যান এড. সাখাওয়াত হোসেন খান। পরবর্তীতে সেভেন মার্ডারের ঘাতকদের বিপক্ষে মামলা পরিচালনা করে নারায়ণগঞ্জসহ পুরো দেশে হৈ চৈ ফেলে দেন তিনি।\nযার ফলশ্রুতিতে নারায়ণগঞ্জ সিটি কর্পোরেশনে বিএনপির প্রার্থী পদে মনোনয়ন পেয়ে প্রায় এক লক্ষ ভোটও পান সাখাওয়াত। এরপর আর পিছনে ফিরে তাকাতে হয় নি তাকে। ২০১৭ সালের ১৩ ফেব্রুয়ারী এড. আবুল কালামকে সভাপতি, এটিএম কামালকে সাধারণ সম্পাদক ও এড. সাখাওয়াত হোসেন খানকে সহ-সভাপতি করে মহানগর বিএনপির কমিটি ঘোষণা করা হয়।\nমহানগর বিএনপির কমিটি গঠনের পর থেকে নেতাকর্মীদের অনেকেই নিজ গৃহ থেকে বের না হলেও দলীয় সকল আন্দোলন-সংগ্রাম, কর্মসূচীতে সরব উপস্থিতি ছিলো এড. সাখাওয়াতের। সর্বদা এসকল কর্মসূচীতে সাখাওয়াতের নেতৃত্বে বিপুল সংখ্যক নেতাকর্মীরা অংশ নিয়ে থাকে। আর তাই নারায়ণগঞ্জ মহানগর বিএনপির রাজনীতিতে এড. সাখাওয়াত হয়ে উঠেছেন অপ্রতিরোধ্য।\nএদিকে, সাখাওয়াত-আইভী দুজনে আবার ২০১৬ সালের নির্বাচনে একে অন্যের প্রতিদ্বন্দিও ছিলেন। সেই নির্বাচনে প্রায় ৮০ হাজার ভোটের ব্যবধানে পরাজীত হন সাখাওয়াত। তবে নবাগত প্রার্থী হিসাবে প্রায় ১ লক্ষ ভোট পেয়েছেন সাখাওয়াত, যা তার জন্য বড় এক পজিটিভ দিক বলে মনে করেন রাজণৈতিক বিশ্লেষক মহল। তাদের মতে, পরবর্তী নির্বাচনে তথা ২০২১ সালের সিটি নির্বাচনে সাখাওয়াত-আইভী দুজনই দুই দলের যোগ্য দুই মনোনয়ন প্রার্থী হবে। যদি দুই জন দুই দল থেকে মনোনয়ন পেয়ে যান তাহলে দুজনের মাঝে ভোটের লড়াই হবে হাড্ডাহাড্ডি এমনটাই দাবী বিশ্লেষক এ মহলের।\nতবে, প্রবীণ রাজনীতিবীদদের মতে, সাখাওয়াত ও আইভী দুজন দুদলের রাজনীতিবীদ হলেও তাদের ভাগ্য অনেকটা এক। কেননা তাদের উভয়কেই নিজ নিজ দলের পরাশক্তি-মহাশক্তির সাথে লড়াই করতে হচ্ছে। তারপরও এতো সব বাধা-বিপত্তি অতিক্রম করে দুজনেই এগিয়ে যাচ্ছে দুর্বার গতিতে, ফলে নারায়ণগঞ্জের রাজনীতিতে অপ্রতিরোধ্য গতিতে এগিয়ে চলছে সাখাওয়াত-আইভী এমনটাই দাবী বর্ষিয়ান এ রাজনীতিবীদদের।


Home/টাইমলাইন/সুবর্ণ সুযোগ! দুদিন সম্পূর্ণ বিনামূল‍্যে দেখতে পাবেন নেটফ্লিক্সের সমস্ত শো, সিনেমা\nবাংলাহান্ট ডেস্ক: ভারতীয় দর্শকদের জন‍্য এক দারুন অফার নিয়ে এল অন‍্যতম জনপ্রিয় OTT প্ল‍্যাটফর্ম (OTT platform) নেটফ্লিক্স (netflix)। দুদিন সম্পূর্ণ বিনামূল‍্যে নেটফ্লিক্সের যাবতীয় শো, সিনেমা দেখতে পাবেন ভারতীয় দর্শকরা। শুধুমাত্র নাম, ইমেল আইডি দিয়ে অ্যাকাউন্ট খুললেই দেখা যাবে নেটফ্লিক্স। ৫ ও ৬ ডিসেম্বর জুড়ে চলবে নেটফ্লিক্সে এই ‘স্ট্রিম ফেস্ট’।\nবিশেষ করে ভারতীয় দর্শকদের জন‍্যই এই লোভনীয় অফার নিয়ে এসেছে নেটফ্লিক্স। এই OTT প্ল‍্যাটফর্মের কর্ণধার গ্রেগ পিটার্সের কথায়, “এই পরিকল্পনা নিয়ে আমরা খুবই উৎসাহী। নেটফ্লিক্সের বিপুল সম্ভারের ব‍্যাপারে এবার আরো বেশি সংখ‍্যক মানুষ জানতে পারবে। উৎসাহিত হবে তারা। সপ্তাহান্তের দু দিন সম্পূর্ণ বিনামূল‍্যে নেটফ্লিক্স দেখা নিঃসন্দেহে দারুন ব‍্যাপার। আমরা আশা করি আরো অনেক মানুষ এরপর নেটফ্লিক্সের সঙ্গে যুক্ত হবে।”\nকি করতে হবে এই দুদিন ‘স্ট্রিম ফেস্টে’ যোগ দেওয়ার জন‍্য? পদ্ধতিটা অত‍্যন্ত সহজ। প্রথমেই নেটফ্লিক্সে একটি অ্যাকাউন্ট খুলতে হবে। তার জন‍্য লাগবে নাম, ইমেল আইডি ও একটি পাসওয়ার্ড। অফারটি বিনামূল‍্যে হওয়ায় কোনো কার্ডের তথ‍্যও প্রয়োজন পড়বে না। ব‍্যস, অ্যাকাউন্ট খুললেই দুদিনের জন‍্য অবাধ প্রবেশ নেটফ্লিক্সের দুনিয়ায়।\nশুধু তাই নয়, এই স্ট্রিম ফেস্টের দৌলতে মোবাইল ফোন বা কম্পিউটার ছাড়াও স্মার্ট টিভি, গেমিং কনসোলেও দেখা যাবে নেটফ্লিক্স। তবে হাই ডেফিনিশন (HD) নয়, এই অফারে শুধুমাত্র স্ট‍্যান্ডার্ড ডেফিনিশনেই (SD) দেখা যাবে নেটফ্লিক্স।\nপ্রসঙ্গত, ভারতে এখন তিরিশ দিনের ফ্রি ট্রায়ালের সুবিধা নেটফ্লিক্স তুলে দিলেও সম্প্রতি আরেক লোভনীয় অফার নিয়ে এসেছে। এই অফারে মাসে মাত্র ১৯৯ টাকায় মোবাইল ফোনে নেটফ্লিক্স দেখতে পাবেন ভারতীয় দর্শকরা।


প্রকাশিত: ০১:৪৬ ২৫ জানুয়ারি ২০২০\nবঙ্গবন্ধু শেখ মুজিবুর রহমানের জন্মশতবর্ষ উপলক্ষে ‘বঙ্গবন্ধু মেমোরিয়াল অ্যাওয়ার্ড ২০২০’ প্রদান করেছে বঙ্গবন্ধু ফাউন্ডেশন ইউএসএ, বাংলাদেশ কমিটি।\nশুক্রবার ঢাকা বিশ্ববিদ্যালয়ের (ঢাবি) আরসি মজুমদার আর্টস অডিটোরিয়ামে এ সম্মাননা দেয়া হয়।\nবিভিন্ন ক্ষেত্রে সফল বাংলাদেশ ও ভারতের ১৩ জন বিশিষ্ট গুণীজনকে ওই সম্মাননা প্রদান করা হয়েছে।\nসম্মাননা প্রাপ্ত গুণীজনের মধ্যে রয়েছেন, আনোয়ার উল আলম ( মুক্তিযুদ্ধ), ড. আ আ ম স আরেফিন সিদ্দিক ও মোহাম্মদ আলাউদ্দিন (শিক্ষা), সেলিনা হোসেন (কথাসাহিত্যিক), রেজওয়ানা চৌধুরী বন্যা (সঙ্গীত), নবনীতা ভট্টাচার্য (আগরতলা, ভারত) (সংগীত), আনোয়ারা বেগম (চলচ্চিত্র), ফরিদা ইয়াসমিন (সাংবাদিকতা), সাফিয়া খাতুন (রাজনীতি), সিরাজ উদ্দিন আহমেদ (ইতিহাস), ডা. সৈয়দা সুরাইয়া আকবর (চিকিৎসা), কাজী আলমগীর (ব্যাংকার), রেহেনা পারভিন (ক্রীড়া), রাখী বিশ্বাস (ভারত) (আবৃত্তি) ও মুশতারি বেগম (সমাজসেবা)\nপ্রধান অতিথির বক্তব্যে ফজিলাতুন নেসা ইন্দিরা বলেন, জাতির পিতা আজীবন সংগ্রাম করেছেন বাঙালি জাতি যেন মাথা উঁচু করে দাঁড়াতে পারে। বঙ্গবন্ধু যে সোনার বাংলা গড়ার স্বপ্ন দেখেছিলেন, আজ বঙ্গবন্ধু কন্যা প্রধানমন্ত্রী শেখ হাসিনা সেই স্বপ্ন বাস্তবায়নে কাজ করে যাচ্ছেন। বাংলাদেশ আজ পৃথিবীর সর্বোচ্চ প্রবৃদ্ধি অর্জনকারী দেশ।\nঅনুষ্ঠানের প্রধান বক্তা ছিলেন ঢাকা বিশ্ববিদ্যালয়ের সাবেক উপাচার্য অধ্যাপক ড. আ আ ম স আরেফিন সিদ্দিক। বিশেষ অতিথি হিসেবে উপস্থিত ছিলেন মনিরা সুলতানা এমপি ও কাজী কানিজ সুলতানা ও মোহাম্মদ আলাউদ্দিন।


সংখ্যালঘুদের প্রতি বঞ্চনা দিন দিন আকাশ স্পর্শ করছে | প্রথম শ্রেণীর অনলাইন বাংলা নিউজ পোর্টাল\nসংখ্যালঘুদের প্রতি বঞ্চনা দিন দিন আকাশ স্পর্শ করছে\nএকুশে জুলাইয়ের সভায় বরাবরের মতো এবারও সংখ্যালঘুদের ব্যাপক উপস্থিতি ছিল। কিন্তু তৃণমূল নেত্রী সংখ্যালঘু উন্নয়ন নিয়ে কিছুই বললেন না, এমনকি ফিরহাদ হাকিম ছাড়া সংখ্যালঘু নেতাদের বক্তব্য রাখতেও দেওয়া হয়নি। এই বিষয়টি আমাদেরকে ভাবিয়েছে। সংখ্যালঘুদের প্রতি বঞ্চনা যেন দিন দিন আকাশ স্পর্শ করছে।\nমন্ত্রীত্বে এবং বিচার ব্যবস্থায় আনুপাতিক প্রতিনিধিত্বে বঞ্চিত দলিত ও মুসলিমরা কেন? সংখ্যানুপাতে এসসি, এসটি আর সংখ্যালঘু সম্প্রদায় জনসংখ্যার হিসেবে ৬০ শতাংশেরও বেশি আছে পশ্চিমবঙ্গে তবু গুরুত্বপূর্ণ দপ্তর এদের কারো হাতে নেই কেন? এবং ওবিসি আছে ৩৪ শতাংশ। এই বঞ্চনার অবসান ঘটাতে দলিত ও সংখ্যলঘুদের প্রাপ্য মর্যাদা ফিরিয়ে দিতে মুখ্যমন্ত্রী মমতা বন্দ্যোপাধ্যায় উদ্যোগ নেবেন আমারা আশা রাখি। বলছিলেন ফারুক আহমেদ, সম্পাদক ও প্রকাশক : উদার আকাশ।


বর্ণবাদী ইউরোপ এবং আমাদের পরিচয় সংকট | সালাহউদ্দীন জাহাঙ্গীর\nবর্ণবাদী ইউরোপ এবং আমাদের পরিচয় সংকট\nPublished by সালাহউদ্দীন জাহাঙ্গীর on ২৮ মার্চ , ২০১৯ ২৮ মার্চ , ২০১৯\nইউরোপ নিয়ে আমাদের বড় আহ্লাদ আজকাল। ইউরোপ মানেই ঝা চকচকে দুনিয়া। উদার এক পৃথিবী। ধর্মনিরপেক্ষতার ধ্বজা তুলে ধরে আজকের ইউরোপ আধুনিক সভ্যতার কাছে ‘সভ্য পৃথিবী’ হিসেবে নিজেদের গরিমা প্রকাশ করে থাকে। বিশেষত এশিয়া-আফ্রিকার তৃতীয় বিশ্বেরস মানুষের কাছে তারা নিজেদের উপস্থাপন করে সাক্ষাত দেবদূত হিসেবে।\nকিন্তু ইউরোপ কি সত্যিই গরিমাধন্য? ইউরোপের ইতিহাস কি সেই সত্যকে সাপোর্ট করে? নাকি আজকের বস্তুবাদী ইউরোপ কেবলই রঙ করা এক খোলস মাত্র? যার ইতিহাসের নিচে লুকিয়ে আছে লুটেরা, ধর্মান্ধ আর কুসংস্কারে আচ্ছন্ন এক জনগোষ্ঠীর মুখোশ। যারা খ্রিষ্টীয় ধর্মের দোহাই দিয়ে মানবহত্যাকে নিয়ে এসেছিল ধর্মরক্ষার গিলোটিনের তলায়।\nআজকে ইউরোপ ‘ধর্মনিরপেক্ষতা’র বাণী নিয়ে পৃথিবীর দেশে দেশে ফেরি করে ফিরছে গণতন্ত্র। ধর্মীয় উদারতার সবক শেখাচ্ছে বিশ্বের অপরাপর দরিদ্র জনগোষ্ঠীকে। কিন্তু এক সময়কার ইউরোপ নিজেরাই যখন ছিলো দারিদ্র্য, কুসংস্কারাচ্ছন্ন, ধর্মান্ধ, লুটেরা, অসহিষ্ণু এক জাতি, তারা আজ কীভাবে ধর্মনিরপেক্ষতর বুলি রপ্তানি করছে তৃতীয় বিশ্বের কাছে?\nঅথচ তাদের ধর্মান্ধতা আর ধর্মীয় কুসংস্কারের ফিরিস্তি দেখে খোদ শয়তান তাদের মুরিদ হওয়ার বায়না ধরতো।\nএই সেই ইউরোপ, যারা ১৫ শতক থেকে ১৮ শতক পর্যন্ত হাজার হাজার নয়, লাখ লাখ নারীকে পুড়িয়ে মেরেছে। এই নারীদের অপরাধ ছিলো-তারা শয়তানের পূজা করতো এবং আশ্চর্যের বিষয় হলো, তাদের ওপর এই অপরাধের দণ্ড দিয়েছিলো খ্রিষ্ট সমাজের গির্জার মহামান্য পুরোহিতগণ।\nগির্জা কর্তৃক ঘোষণা ছিলো-যেসব নারী জাদু-টোনা করে, পানিপড়া-মন্ত্রপড়া দেয়, ডাকিনিবিদ্যা চর্চা করে, ভ্যাম্পায়ার হাজির করে, শয়তানের তপস্যা করে বলে সন্দেহ হয়, তাদের ধরে বিনা বিচারে হত্যা করতে হবে।\nইউরোপের ইতিহাসে একটুখানি নজর ফেরান, এমন হাজার হাজার হত্যাকাহিনি পড়তে পারবেন। খুব বেশিদিন আগের কথাও নয়, আজ থেকে দেড়-দুশো বছর আগেও প্রচলিত ছিলো এই মর্মন্তুদ ধর্মীয় হত্যাকাণ্ড। শুধু সন্দেহের বশবর্তী হয়ে শত শত নিরপরাধ নারীকে হত্যা করা হয়েছিলো ধর্মরক্ষার দোহাই দিয়ে।\nএসব নারীদের হত্যার ধরণও ছিলো ভয়াবহ। কাউকে গির্জার প্রাঙ্গনে জ্বলন্ত অগ্নিকুণ্ডে পুড়িয়ে ফেলা হতো, কাউকে জীবন্ত পুঁতে ফেলা হতো, গাছের সঙ্গে লটকে ফাঁসি দেয়া হতো, নদীতে ডুবিয়ে মারা হতো, অন্ধকার কূপে ফেলে দেয়া হতো…\nএমন আরও নানা নারকীয় পন্থায় তৎকালীন শাসক ও গির্জার পুরোহিতগণ হত্যার আদেশ দিতেন ‘ডাকিনিবিদ্যা চর্চাকারী’ নারীদের।\nআজকের ইংল্যান্ড, আয়ারল্যান্ড, ফ্রান্স, ডেনমার্ক, সুইজারল্যান্ড, জার্মানি, হাঙ্গেরি, নেদারল্যান্ড, সুইডেন-মোদ্দাকথা পুরো ইউরোপই ছিলো এই হত্যাকাণ্ডের উর্বরভূমি।\n১২৭৫ সালে ফ্রান্সের অ্যাঞ্জেলা ডি লা বার্থি নামের এক নারীকে পুড়িয়ে হত্যা করা হয় ‘শয়তানের সঙ্গে সঙ্গমে’ লিপ্ত হওয়ার অপরাধে!\n১৪৩৫ সালে ডাকিনিবিদ্যা চর্চার কারণে জার্মানির অ্যাগনেস বার্নাউয়ের নামের এক নারীকে নদীতে ডুবিয়ে হত্যা করে তার শশুর।\n১৫৫০ সালে সুইডেনে ল্যাসেস বিরগিট্টাকে গিলোটিনে মাথা রেখে গলা কেটে হত্যা করা হয় একই অপরাধে।\n১৭৮৯ সালে ইতালিতে জিওভান্না বোনানোকে ফাঁসিতে ঝুলিয়ে হত্যা করা হয়।\nসুইজারল্যান্ডে মিশে চাউডেরন, আমেরিকায় মার্থা ক্যারিয়ার, আয়ারল্যান্ডে ব্রিজিত ক্লেরি, বেলজিয়ামে জিয়ান ডেলভক্স, স্কটল্যান্ডে জ্যানেট… আরও হাজার হাজার নাম বলা যাবে। উইকিপিডিয়া বলছে, এমন হত্যাকাণ্ডের শিকার হয়েছিলো প্রায় দুই লাখ নারী!\nIncluding illegal and summary executions it is estimated 200,000 or more “witches” were tortured, burnt or hanged in the Western world from 1500 until around 1800.\nসন্দেহপ্রবণ এমন নারীদের দমন করার জন্য গির্জা কর্তৃক অনুপ্রাণিত বিশেষ বাহিনীও ছিলো। তারা অঞ্চলে অঞ্চলে ঘুরে ডাইনী-উইচদের শাস্তির ব্যবস্থা করতো। ইউরোপের ইতিহাসে এসব বাহিনীর বীরদের সমাদরে সমাদৃত করা হয় আজও। তাদের বীরত্বের কথা এবং হত্যাকৃত নারীদের ডাইনী সাজিয়ে লেখা হয়েছে অসংখ্য কেচ্ছা-কাহিনি, রূপকথা, গল্প, উপন্যাস, ফিকশন এমনকি শত শত ব্লকবাস্টার সিনেমা।\nইউরোপ আজও সেই কল্পিত ধর্মান্ধতা এবং ধর্মীয় কুসংস্কারের মহত্ব বয়ে বেড়াচ্ছে। তারাই আজকে পৃথিবীর কাছে বিক্রি করছে ধর্মীয় উদারতা আর ধর্মনিরপেক্ষতার মহান বাণী।


উবন্টু দিলে কি হার্ড ডিস্ক পার্টিশন করতে হবে? - Programabad\nউবন্টু দিলে কি হার্ড ডিস্ক পার্টিশন করতে হবে?\nবন্টু দিলে কি হার্ড ডিস্ক পার্টিশন করতে হবে যদি হয় তবে কি ভাবে পার্টিশন করে উবন্টু ইন্সটল কর করব? উবন্টু দেওয়ার পর ব্রডব্যান্ড লাইন কি ভাবে কনফিগার করতে হয়?\nasked 02 Jan '17, 12:59\nআপনি চাইলে হার্ড ডিস্ক পার্টিশন না করেও উবুন্টু ইন্সটল করতে পারবেন আবার হার্ড ডিস্ক পার্টিশন করেও ইন্সটল করতে পারবেন । আপনি এই লিংক সাইটে গিয়ে দেখেন কয়েক উপায়ে কিভাবে উবুন্টু ইন্সটল করবেন তা দেখানো হয়েছে আপনার যে ভাবে সুবিধা হয় সেটাই করবেন । শুধু ইন্সটল না লিনাক্স এর প্রাথমিক ধারণা এবং উবুন্টু সম্পর্কে অনেক কিছুই দেওয়া আছে উক্ত সাইটে ।\nআর হ্যাঁ আপনি যদি ওয়্যারযুক্ত ব্রডব্যান্ড ব্যবহার করেন তাহলে কোন কনফিগারই করতে হবে না । কিন্তু wifi ব্যবহার করতে চাইলে Settings - Software & Update - Addition Driver এ গিয়ে Broadcom Corporation এর Do not use the device হতে টিকটা তুলে দিয়ে using Broadcom এ টিক দিবেন তারপর এক বার পিসি রিস্টার্ড করলেই wifi এ কানেক্ট করতে পারবেন ।\nanswered 02 Jan '17, 16:06\nedited 02 Jan '17, 16:12\nআমি যদি আমার ফাইল না হারিয়ে উবন্টু দিতে চাই তাহলে কি ভাবে দিব?\n(03 Jan '17, 07:22) dmlunix\nআপনি তাহলে উইন্ডোস এর পাশা-পাশি ডুয়াল বুট করে দিতে পারেন । এর জন্য আগে হার্ড ডিক্স এর কিছু ফাকা অংশ যেমন ৫০ গিবি এর মতো কেটে নিবেন । তারপর ওই ফাঁকা অংশে উবুন্টু ইন্সটল করলে আপনার উইন্ডোস ও হার্ড ডিক্স এর ফাইল সব কিছুই থাকবে । আপনি আমার দেওয়া সাইটে গিয়ে দেখেন ওখানে দেওয়া আছে কিংবা গুগলে সার্চ করেন ।\n(03 Jan '17, 08:22) Return_Zero\nhttps://www.youtube.com/watch?v=P96roIo7xis&feature=youtu.be আদনান ভাইয়ের ব্লগ পড়ছি। আমি এখন এ সমস্যা পড়েছি। একটু ভিডিও টা দেখুন। আমি কোন আপশনই সিলেক্ট করতে পারছি না। উবন্টু ডিফল্ট রান হয়ে যাচ্ছে ইনস্টল না হয়ে।\nanswered 03 Jan '17, 10:00\nআপনার ভিডিও তো দেখা যাচ্ছে না। " This video is unavailable"\n(03 Jan '17, 13:27) Asaduzzaman Sohel\nআপনি এই গ্রুপে পোস্ট করে দেখতে পারেন https://web.facebook.com/groups/ubuntubd/\n(04 Jan '17, 05:51) Asaduzzaman Sohel\nদুঃখিত লিংকটা ভুল হয়েছে। এটা দেখুন https://www.youtube.com/watch?v=P96roIo7xis\nanswered 03 Jan '17, 14:21\nquestion asked: 02 Jan '17, 12:59\nlast updated: 04 Jan '17, 05:51\nUbuntu 14.04 এ GTK+ ডেভেলপমেন্টের জন্য কী কী ইন্সটল করতে হবে?\nUBUNTU BOOTABLE IN PENDRIVE\nUbuntu তে XAMPP এর রুট ফোল্ডার চেইঞ্জ করব কীভাবে?


ইবিতে ইনোভেটিভ লেকচার অনুষ্ঠিত - AmarCampus24\nআন্তর্জাতিকমানের গবেষণার সুযোগ সৃষ্টি ও গবেষণা মতামত বিনিময়ের লক্ষ্যে ইসলামী বিশ্ববিদ্যালয়ে ইনোভেটিভ লেকচার অনুষ্ঠিত হয়েছে।\nরোববার সকালে বিজ্ঞান অনুষদের ভার্চুয়াল ক্লাস রুমে ইনোভেটিভ লেকচার প্রদান করেন ইসলামী বিশ্ববিদ্যালয়ের ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের প্রাক্তন ছাত্র ও আমেরিকার ইউনিভার্সিটি অব ফ্লেরিডাতে পোষ্ট ডক্টরাল রিসার্চ এসোসিয়েট ড. আব্দুল হালিম।\nতিনি তাঁর কর্মস্থল প্রায় ২ ঘন্টাব্যাপী মিয়াওয়ারলেস পাওয়ার ট্রান্সফার: ইলোট্রোডাইনামিকালি কাপল্ড রিসিভার বিষয়ে তাঁর গবেষণা কার্যক্রম ও ভবিষ্যত পরিকল্পনা উপস্থাপন করেন। অনুষ্ঠানটি পরিচালনা করেন ইইই বিভাগের আইওটি ইনোভেশন ল্যাব প্রফেসর ড. মোহাম্মদ হুমায়ুন কবির। অনুষ্ঠানটি বিডিরেন ও আইসিটি সেল’র সহযোগিতায় আইওটি ইনোভেশন ল্যাব, ইলেকট্রিক্যাল এন্ড ইলেকট্রিনিক ইঞ্জিনিয়ারিং বিভাগের উদ্যোগে অনুষ্ঠিত হয়।\nএসময় উপস্থিত ছিলেন প্রকৌশল ও প্রযুক্তি অনুষদের ডিন প্রফেসর ড. নজিবুল হক, ইসিও ড. মোহাম্মদ মামুন, প্রফেসর ড. মাহবুবর রহমান, ড. মানজারুল আলম, ড. আক্তারুজ্জামান, ড. শরিফুল ইসলাম, ড. শাহজাহান আলী, ড. জালাল উদ্দিন, ড. খলিলুর রহমান, সহযোগী অধ্যাপক ড. রবিউল হকসহ ইইই, সিএসই ও আইসিই বিভাগের শিক্ষক, ল্যাব কর্মকর্তা ও শিক্ষার্থীবৃন্দ।


XM MT4 মাল্টিটার্মিনাল, জনপ্রিয় ফরেক্স ট্রেডিং কৌশল\nজুন 18, 2019 বাইনারি বিকল্প সম্পর্কে রিভিউ লেখক শান্তা ভূঁইয়া 3823 দর্শকরা\nআপনি একাধিক ল্যান্ডিং তৈরি এবং নিতে তাদের লক্ষ্য শ্রোতা দেখাচ্ছে একটি XM MT4 মাল্টিটার্মিনাল উচ্চ রূপান্তর পৃষ্ঠার নির্বাচন করতে পালাক্রমে পারবেন না। অতিরিক্ত তথ্য পরবর্তী পরিচালনার সিদ্ধান্তগুলির মান উন্নত করে তবে তার সংক্রমণ এবং বিশ্লেষণের জন্য অনেক সময় প্রয়োজন।\nতবে, প্রায়শই এমন নতুন সমস্যা রয়েছে যার সমাধান স্বাভাবিক এবং মানক কাঠামোতে মাপসই করা হয় না। এই ক্ষেত্রে, আপনি একটি সৃজনশীল পদ্ধতির প্রয়োজন। অনেক সৃজনশীল অনুসন্ধান পদ্ধতি রয়েছে: বুদ্ধিমান, পরিস্থিতি সম্পর্কে গ্রুপ বিশ্লেষণ; কারণ এবং প্রভাব চিত্র, ইত্যাদি দক্ষ ব্যবস্থাপনায় সৃজনশীল পরিবেশ গোপন।\nপরদিন সকালে এক বন্ধুর সাথে মিটীং ছিলো। বেচারা প্রায় ঘন্টা দেড়েক ট্রেনে চড়ে মীট করতে এলো। দুপুরবেলায় বৈঠক শেষে লাঞ্চটাইম এসে গেলো। অশোক প্রস্তাব করলো আমাদের হোটেলের কাছেই, মারোল নাকা মেট্রো স্টেশনের নীচে একটা ভালো হোটেল আছে। হাঁটা পথে ৭/৮ মিনিট লাগলো। ওখানে গিয়ে দেখি গোয়ানীজ ফুডের কি এক প্রোগ্রাম চলছে। বাঙালী ওয়েটার বললো গোয়ানীজ থালি অর্ডার করতে। ক্ষিদেয় পেট চোঁ চোঁ করছিলো, অতএব দেরী না করে অর্ডার দিয়ে ফেললাম XM MT4 মাল্টিটার্মিনাল গোয়ানীজ সী ফুডের থালি. >নভোথিয়েটারের স্থপতি কে? উত্তরঃ আলী ইমাম।\nযদি আপনি এই ধারণাটির চারপাশে একটি প্রকল্প তৈরি করতে পারেন তবে এটি কী হতে পারে? (এই প্রশ্ন সম্ভাব্য অ্যাপ্লিকেশন সম্পর্কে ইনপুট পেতে সাহায্য করে)\nব্রোকার Binomo শুক্রবার এর কর্ম উপলব্ধ করা হয়। মজার ব্যাপারটা হল যে আপনার কোনও কিছু দরকার নেই, শুধু . সমান্তরাল fetching এবং ইনস্টলেশনের কনফিগারেশন ডিফল্ট আপডেট করুন।\nসবদ্রংস্ত্র বলল, অন্য সব সিংহের কথা ছেড়ে দিলাম, আমি যে সিংহের পিঠে বসে আছি, সে আমার কথায় অবশ্যই গর্জন করবে। তড়িৎ ও ইলেক্ট্রনিক প্রকৌশল কি ও কেন ! তড়িৎ ও ইলেক্ট্রনিক প্রকৌশল বা ইলেক্ট্রিক্যাল অ্যান্ড ইলেক্ট্রনিক ইঞ্জিনিয়ারিং প্রকৌশল পেশার একটি প্রধান শাখা যা মূলত তড়িৎ, ইলেক্ট্রনিক্স ও তড়িচ্চুম্বকত্ব নিয়ে কাজ করে। উল্লেখযোগ্য পেশা হিসেবে তড়িৎ প্রকৌশল আত্মপ্রকাশ করে উনবিংশ শতাব্দীর শেষ ভাগে, যখন টেলিগ্রাফি এবংবিদ্যুৎশক্তির ব্যবহার জনপ্রিয় হয়ে উঠতে শুরু করে। বর্তমানে তড়িৎ প্রকৌশলের ব্যাপ্তি বিদ্যুৎশক্তি, নিয়ন্ত্রণ ব্যবস্থা, ইলেকট্রনিক্স, টেলিযোগাযোগ .\nগাঢ় ক্ষেত্র মাইক্রোস্কপি।অন্ধকার ক্ষেত্রের দৃশ্যের মধ্যে মাইক্রোস্কোপটি তরল (টিন্ডল প্রভাব) স্থগিত ক্ষুদ্র কণার শক্তিশালী পার্শ্বীয় আলোকসজ্জা সহ আলোর বিভাজনের ঘটনাটির উপর ভিত্তি করে। প্রভাব একটি paraboloid বা কার্ডিওড কনডেন্সার ব্যবহার করে অর্জন করা হয়, যা একটি জৈবিক মাইক্রোস্কোপ একটি প্রচলিত condenser প্রতিস্থাপন। দুর্ভাগ্যবশত, তার নিজস্ব উপায়ে রাশিয়ান রাষ্ট্র যন্ত্রপাতি বৈদেশিক মুদ্রা মুড়ি এ "প্রভাব" ধারণা লাগে। অনেক পশ্চিমা দেশগুলোর ন্যায্য বিনিময় জন্য সবচেয়ে অনুকূল পরিবেশ সৃষ্টি করতে, রাশিয়া মধ্যে একটি ক্রমবর্ধমান কঠোর প্রতিজ্ঞা যদিও। offbank.ru\nস্বয়ংক্রিয় পড়ার ফাংশনের সাথে: যেমন ডিভাইস সরবরাহকারী সংস্থার দ্বারা সংগঠিত হলে সেটআপ কেন্দ্রের কম্পিউটারে তারের মাধ্যমে বা রেডিও-ফ্রিকোয়েন্সি সিগন্যালের মাধ্যমে ডেটা পাঠাতে পারে।\n2.2। এর মুনাফা বিষয়ে কয়েকটি শব্দ\nBitcoins এর কাঠামোগত অংশ - Satoshi (0.00000001 বিটিসি)। অথচ রাজনীতিবিদদের হওয়া দরকার ছিল – কেন নাগরিক বৈষম্যহীনতার নীতি অনুসরণ করা নাগরিককে দেয়া রাষ্ট্রের প্রতিশ্রুতি হয়- এটা বুঝে নেয়া। আর কেন এটা রাষ্ট্রগঠনের মৌলিক ভিত্তি, কেন মৌলিক তা-ও নিজে বোঝা ও সব ধরনের নাগরিককেই সেটা বোঝানো। সেই আলোকে, আবার ওদিকে আদালতের উচিত হত নাগরিক অধিকার বাস্তবয়ায়নে বৈষম্যকারীদের সরকার বা কোন দল বা ব্যক্তির বিরুদ্ধে পদক্ষেপ নেয়া। এমনকি নির্বাচন কমিশনের নিজের উচিত হত, দল বিজেপির বিরুদ্ধে একশনে যাওয়া; শর্ত আরোপ করা, যে অবিলম্বে নাগরিক বৈষম্যমূলক রাজনীতির চর্চা বন্ধ না করলে দলের XM MT4 মাল্টিটার্মিনাল রেজিস্ট্রেশন বাতিলসহ দলের নেতাদের বিরুদ্ধে আইনি শাস্তির ব্যবস্থা করা হবে।\nঅ্যাপ্লিকেশনের নিঃসন্দেহে অসুবিধাগুলি অনেক জনপ্রিয় অনলাইন পোশাক দোকানে অভাবে অন্তর্ভুক্ত। এই কর্মসূচি মস্কো এবং সেন্ট পিটার্সবার্গে সহ 11 রাশিয়ান শহরগুলিতে কাজ করে। এই তালিকাটি অ্যাপ স্টোর এবং Google Play এ অ্যাপ্লিকেশন বর্ণনাটিতে আপডেট করা হয়েছে। এর প্রধান কারণ হল, বর্তমানে রাজনীতি প্রচণ্ড প্রতিযোগিতামূলক হয়ে উঠেছে। ২০১৪ সালের নির্বাচনে ৪৬৪টি দল ছিল, অথচ প্রথম নির্বাচনে ছিল ৫৫টি।\nরাইফেল বিভাগ তার নিজস্ব সামরিক নম্বর বা নামকরণ এটি নিজস্ব যুদ্ধ মান, সীল XM MT4 মাল্টিটার্মিনাল এবং ক্ষেত্রের মেইল নম্বর আছে। আমরা একটি সংঘবদ্ধ শব্দের জন্য সংগ্রাম করছি কিন্তু ভাল খবর আমাদের সংঘবদ্ধ আন্দোলন আছে। এটা বলা হয় হিফরসি। আমি আপনাদের এগিয়ে আসার আমন্ত্রন জানাচ্ছি, দেখা হবে উচ্চকন্ঠে বলুন।


Bangla News » Kolkata » Kolkata: Flim director Buddhadeb Dasgupta passes away\nচলচ্চিত্রে সোনালি যুগের অবসান! ঘুমের মধ্যেই অনন্তে পাড়ি কবি-পরিচালক বুদ্ধদেব দাশগুপ্তের\nবাংলার চলচ্চিত্রে ফের নক্ষত্রপতন। প্রয়াত পরিচালক বুদ্ধদেব দাশগুপ্ত (Buddhadeb Dasgupta)।\nUpdated On - 3:19 pm, Thu, 10 June 21 Edited By: tannistha bhandari\nকলকাতা: বাংলার চলচ্চিত্রে ফের নক্ষত্রপতন। প্রয়াত পরিচালক বুদ্ধদেব দাশগুপ্ত (Buddhadeb Dasgupta)। বৃহস্পতিবার সকাল ছ’টা নাগাদ ঘুমের মধ্যেই দক্ষিণ কলকাতায় নিজের বাসভবনে শেষনিঃশ্বাস ত্যাগ করেন তিনি। বয়স হয়েছিল ৭৭।\nদীর্ঘদিন ধরেই বার্ধক্যজনিত অসুখে ভুগছিলেন তিনি। তাঁর ডায়ালাইসিস চলছিল। বৃহস্পতিবারও তাঁর এক দফায় ডায়ালাইসিস হওয়ার কথা ছিল। সকালে বাড়িতেই ছিলেন তিনি। ঘুম থেকে তাঁকে ডাকতে যান স্ত্রী। কিন্তু সাড়া না পাওয়ায় চিকিৎসককে ডাকা হয়। তারপরই দুঃসংবাদ।\n‘তাহাদের কথা’ ছবিতে তাঁর অবিস্মরণীয় কাজ দর্শকদের মুগ্ধ করে। ‘নিম অন্নপূর্ণা’, ‘গৃহযুদ্ধ’, ‘ফেরা’, ‘বাঘ বাহাদুর’, ‘উত্তরা’ তাঁর উল্লেখযোগ্য ছবি। ১৯৮৯ সালে ‘বাঘ বাহাদুর’, ১৯৯৩ সালে ‘চরাচর’, ১৯৯৭ সালে ‘লাল দরজা’ দর্শকদের মনে দাগ কেটেছে।\nতাঁর পড়াশোনার বিষয় ছিল অর্থনীতি। স্কটিশ চার্চ কলেজ থেকে স্নাতক পাশ করে পড়াশোনা করেন কলকাতা বিশ্ববিদ্যালয়ে। ইকোনমিক্সের ‘রসকসহীন’ নানান কঠিন তত্ত্ব নিয়ে কাটাছেঁড়া করাই ছিল তাঁর কাজ। অধ্যাপনা দিয়ে কেরিয়ার শুরু করেছিলেন পরিচালক। কিন্তু অধ্যাপনার অবসরে যখন নিজের জন্য সময় বার করতেন পরিচালক, তাঁকে ভাবাত বাস্তবতা, রাজনৈতিক-সামাজিক প্রেক্ষাপট!\nএক্কেবারে রোজনামচার ঘটনাকে অন্য আঙ্গিকে ভাবতে ভালোবাসতেন বুদ্ধবাবু। আর তা থেকে ছবি বানানোর শখ। মানুষের সামনে অত্যন্ত সাবলীলভাবে পরিবেশন করতেন সমাজের গল্প। তাঁর সহজ উপস্থাপনায় ফুটে উঠত আর্থ সামাজিক প্রেক্ষাপটের নানার দিক। সবার আগে কবি ছিলেন বুদ্ধদেব দাশগুপ্ত। ঘনিষ্ঠরা বলেন, কবিতাই তাঁর প্রথম প্রেম। সেলুলয়েডে কবিতাই ফুটিয়ে তুলতেন তিনি।\n১৯৬৮ সালে ১০ মিনিটের একটি ডকুমেন্টারি ‘দ্য় কন্তিনেন্ত অব লাভ’ দিয়ে চলচ্চিত্র কেরিয়ার শুরু করেছিলেন বুদ্ধদেব দাশগুপ্ত। ১৯৭৮ সালে তাঁর প্রথম সম্পূর্ণ দৈর্ঘ্যের ফিচার ফিল্ম ‘দূরত্ব’ প্রকাশ্যে আসে। ফিচার ছবির মধ্যে তাঁর অনন্য সৃষ্টি ‘কালপুরুষ’, ‘মন্দ মেয়ের উপাখ্যান’, ‘তাহাদের কথা’, ‘জানালা’।\nপরিচালকের মৃত্যুতে শোকপ্রকাশ করেছেন মুখ্যমন্ত্রী মমতা বন্দ্যোপাধ্যায়। পরিবারের প্রতি সমবেদনা জানিয়েছেন তিনি।\nবুদ্ধবাবুর স্ত্রী সোহিনী দাশগুপ্ত (নীল টি শার্ট পরিহিত)\nঅভিনেতা দীপঙ্কর দে বলেন, “কিছু বলার নেই। আমি খুবই মর্মাহত। তাহাদের কথা বলে একটা ছবিতেই কাজ করেছিলাম। মিঠুন আর আমি। খুব পরিশ্রম করে, যত্ন নিয়ে প্রত্যেকটি শট নিতেন। ভোর ৪টেয় উঠতেন। অসম্ভব পরিশ্রম করতে পারতেন। তাঁর সমস্ত কাজে একটা কাব্যগুণ ছিল। নিজে ভাল কবিতা লিখতে পারতেন তো! অনান্য পরিচালকদের থেকে অনেক উপরে…”\nঅভিনেতা কৌশিক সেন বলেন, “তাহাদের কথা ছবিটার কথা মনে পড়ছে। তাঁর অনেক ছবির কথা বলা যায়। খুব বড় মাপের কবি ছিলেন। ওঁ আমাদের থিয়েটর দেখতে এসেছিলেন একাধিকবার। খুব মনে পড়ছে সেসব কথা। নিজের মনে যে বিষয়টা আসত, তার ভিত্তিতেই ছবি বানাতেন। কোনও কিছুর সঙ্গে আপোস করেননি। তার জন্য অনেক কম কাজ করেছেন শেষের দিকে।”


‘বাজিরাও মস্তানি’ সিনেমার গানে একইসঙ্গে অসাধারণ নাচলেন অভিনেত্রী শ্রাবন্তী এবং শুভশ্রী! মুগ্ধ সকলে! তুমুল ভাইরাল ভিডিও! – EiKolkata\nপ্রথম পাতা /নিউজ/‘বাজিরাও মস্তানি’ সিনেমার গানে একইসঙ্গে অসাধারণ নাচলেন অভিনেত্রী শ্রাবন্তী এবং শুভশ্রী! মুগ্ধ সকলে! তুমুল ভাইরাল ভিডিও!


কেন টাকা নিয়েছিলেন, তৃণমূলের মহিলা সাংসদকে জেরায় জেরবার করল সিবিআই | CBI questions tmc mp Aparupa Poddar on narad case - Bengali Oneindia\n21 min ago সিন্ধিদের স্বাধীনতায় সাহায্য করুন! পাকিস্তান থেকে মুক্ত হতে আমেরিকায় মোদীর কাছে আবেদন\n37 min ago আখাড়া পরিষদের নতুন সিদ্ধান্ত! ধর্ষণকাণ্ডে জেল যাত্রার পর বিপদ আরও বাড়ল চিন্ময়ানন্দের\n49 min ago ৩৭৭ ধারা নিয়ে কেন কেঁদে ফেলেছিলেন করণ! সমকামী বিবাহ নিয়ে এবার বোমা ফাটালেন বলি-সেলেব\nকেন টাকা নিয়েছিলেন, তৃণমূলের মহিলা সাংসদকে জেরায় জেরবার করল সিবিআই\n| Updated: Thu, Aug 31, 2017, 14:59 [IST]\nমেয়র শোভ চট্টোপাধ্যায়, পঞ্চায়েত মন্ত্রী সুব্রত মুখোপাধ্যায়ের পর নারদ কাণ্ডে এবার জিজ্ঞাসাবাদ আরামবাগের তৃণমূল সাংসদ অপরূপা পোদ্দারকে। বৃহস্পতিবার বেলা ১১.২০ নাগাদ সিবিআই-এর দুই আধিকারিক অপরূপার রিষড়ার বাড়িতে যান।\n[আরও পড়ুন:নারদ নিউজ থেকে ইস্তফা ম্যাথুর, তদন্ত চলাকালীন ইস্তফা নিয়ে উঠছে নানা প্রশ্ন]\nতৃণমূল সাংসদ অপরূপা পোদ্দার ওরফে আফরিন আলির বাড়িতে যাওয়া সিবিআই-এর ওই দলে ছিলেন একজন পুরুষ আধিকারিক রঞ্জিত কুমার এবং অপর এক মহিলা আধিকারিক। নারদ স্টিং অপারেশনের ছবি দেখানো হয় অপরূপাকে। সূত্রের খবর, নারদ কাণ্ডে তিনি ম্যাথু স্যামুয়েলের কাছ থেকে কেন টাকা নিয়েছিলেন, সেই প্রশ্ন করেছেন সিবিআই আধিকারিকরা। কাদের উপস্থিতিতে তিনি এই টাকা নিয়েছিলেন, তাও জিজ্ঞাসা করেন তদন্তকারী আধিকারিকরা। জিজ্ঞাসাবাদের সময় ম্যাথু স্যামুয়েলের দেওয়া তথ্যও তুলে ধরা হয় অপরূপার সামনে।\n[আরও পড়ুন:দলীয় নেত্রীকে অপদস্থ করতেই নারদ কাণ্ড, বলেছেন দলেরই এই সাংসদ, খবর ইডি সূত্রে]\nএর আগে সিবিআই-এর দায়ের করা এফআইআর খারিজের দাবিতে মামলা করেছিলেন অপরূপা। বিচারপতি জয়মাল্য বাগচির বেঞ্চে মামলাটি ওঠে। কিন্তু মামলা খারিজ করেই সিবিআই তদন্তের নির্দেশ দেয় আদালত।\ncbi narad tmc সিবিআই নারদ তৃণমূল কংগ্রেস\nCBI questions tmc mp Aparupa Poddar on Narad case


রাজ্যের 68 লক্ষ কৃষককে বিশেষ অনুদান পাঠাতে রাজ্যকে অন্ধকারে রেখেই ব্যবস্থা করে ফেলল কেন্দ্র – প্রিয় বন্ধু বাংলা\nহোম > রাজ্য > কলকাতা > রাজ্যের 68 লক্ষ কৃষককে বিশেষ অনুদান পাঠাতে রাজ্যকে অন্ধকারে রেখেই ব্যবস্থা করে ফেলল কেন্দ্র\nরাজ্যের 68 লক্ষ কৃষককে বিশেষ অনুদান পাঠাতে রাজ্যকে অন্ধকারে রেখেই ব্যবস্থা করে ফেলল কেন্দ্র\nবিভিন্ন উন্নয়নমূলক প্রকল্প নিয়ে রাজ্য বনাম কেন্দ্রের তরজা যেন থামছে না কিছুতেই। বিভিন্ন কাজে একে অপরকে টেক্কা দিতে মরিয়া হয়ে উঠেছে দুই সরকারই। নিজেদের কৃষকদরদী সরকার বলে মাঝেমধ্যেই জনসভায় কৃষকদের উন্নতিকল্পে রাজ্য সরকার অনেক পদক্ষেপ নিচ্ছে বলে জানাতে দেখা যায় মুখ্যমন্ত্রী মমতা বন্দ্যোপাধ্যায়কে।\nএমনকি সারাদেশে বর্তমান বিজেপি সরকারের আমলে কৃষকদের অবস্থা অত্যন্ত খারাপ, আর তার থেকে বাংলা অনেক ভালো দিকে রয়েছে বলেও জানান বাংলার প্রশাসনিক প্রধান। কিন্তু এই সমস্ত বক্তব্য ভ্রান্ত ধারণা বলে প্রমাণ করতে এবার রাজ্যের প্রাথমিক অনুমোদন ছাড়াই পশ্চিমবঙ্গের 68 লক্ষ কৃষককে সরাসরি সাহায্য করতে চলেছে কেন্দ্র।\nসূত্রের খবর, “পিএম-কিষান” প্রকল্পে রাজ্যের প্রায় 68 লক্ষ্য কৃষক তাদের নাম লেখাতে পারবেন। যেখানে বছরে তারা 6000 টাকা করে পাবেন। যে অর্থ পুরোটাই দেবে কেন্দ্রীয় সরকার।\nজানা গেছে, এখনও পর্যন্ত যে সমস্ত রাজ্যের কৃষকরা এই প্রকল্পের বাইরে রয়েছেন, তাদের নাম নথিভুক্ত করে সরাসরি ব্যাংক অ্যাকাউন্টে টাকা দেওয়ার ক্ষেত্রে কৃষিমন্ত্রক তাদের গতি বাড়াতে শুরু করেছে। তবে পশ্চিমবঙ্গের সাথে কেন্দ্রীয় সরকারের রাজনৈতিক লড়াই চলার কারণে এই পিএম-কিষান প্রকল্প এখানে ঠিকঠাক পালন করা হয়নি বলে অভিযোগ। তাই এবার সরাসরি রাজ্যের কৃষকদের সাহায্য করতে কেন্দ্রের তরফে এই উদ্যোগ রাজ্যের শাসক দল তৃণমূল কংগ্রেসের উপরই চাপ সৃষ্টি করা বলে মত রাজনৈতিক মহলের।\nবস্তুত, এতদিন এই প্রকল্পে রাজ্যগুলির কাছেই কৃষকদের নাম চেয়ে পাঠান হত। কিন্তু এবার সরাসরি কৃষকরা যাতে অনলাইনের মাধ্যমে এই প্রকল্পের আবেদন করতে পারে, তার জন্য একটি নতুন পোর্টাল খুলল কেন্দ্রীয় সরকার। “পিএমকিষান.গভ.ইন” নামে এই পোর্টালে নাম নথিভুক্ত করতে আধার কার্ড, ব্যাংক অ্যাকাউন্ট, জমির খাজনার রশিদ এবং মোবাইল নম্বর দিতে হবে। আর এপর সেখানে ওটিপি আসার পরই সেই নাম নথিভুক্ত হয়ে যাবে। আর সেই নাম নথিভুক্ত হয়ে যাওয়ার পরই তা ভেরিফিকেশনের জন্য কেন্দ্রের পক্ষ থেকে সংশ্লিষ্ট রাজ্য সরকারের কাছে তা পাঠিয়ে দেওয়া হবে।\nরাজনৈতিক পর্যবেক্ষকরা বলছেন, অনলাইন পোর্টাল চালু করলেও কি পশ্চিমবঙ্গের কৃষকরা কেন্দ্রের এই সুবিধা পাবে! কেননা এতদিন কেন্দ্রের পক্ষ থেকে এই প্রকল্প চালু করতে বলা হলেও রাজ্যের তৃণমূল সরকার তাতে সামিল হয়নি। যার ফলে রাজ্যের কৃষকরা সেইভাবে এই প্রকল্পের সুবিধা পাননি। তবে যদি কেন্দ্রের পক্ষ থেকে চালু করা এই নিয়মেও রাজ্য রাজি না হয়, তাহলে আসন্ন পশ্চিমবঙ্গের বিধানসভা নির্বাচনের আগে তা বিজেপিকে অনেকটাই রাজনৈতিক সুবিধা দেবে বলে মত রাজনৈতিক বিশেষজ্ঞদের।\nসেক্ষেত্রে বিজেপির পক্ষ থেকে খুব সহজেই প্রশ্ন করা যাবে যে, তৃণমূল নিজেদের মুখে কৃষকদরদী বলে প্রমাণ করলেও বাস্তবে কৃষকদের জন্য কেন্দ্রীয় সরকার উন্নতি করলেও তাতে সায় দিচ্ছে না রাজ্য। ফলে সেদিক থেকে কেন্দ্রের এই প্রকল্পে সায় দিলেও কিছুটা চাপে পড়বে রাজ্য, আবার না সায় দিলেও বিপাকে পড়তে হবে রাজ্যের শাসক দল তৃণমূল কংগ্রেসকে। এখন শেষ পর্যন্ত এই প্রকল্পের পরিপ্রেক্ষিতে রাজ্যের তরফে ঠিক কি প্রতিক্রিয়া আসে! সেদিকেই তাকিয়ে সকলে।\nট্যাগড farmer statemcentral-govt\nএবার সিভিক পুলিশ পিটিয়ে পুলিশের জালে তৃণমূলের হেভিওয়েট নেতা!\nরাজিব কুমারের “ছুটি বাড়লে” আইনি জটিলতার হাত থেকে বাঁচতে ছুটোছুটি শুরু পুলিশ কর্তাদের\nগেরুয়া গড়ে বিজেপি-সিপিএমকে জোড়া ধাক্কা তৃণমূলের! মমতার দলে যোগ দিলেন হাজার হাজার নেতা কর্মী\nমহুয়া মুখ খুলতেই হাতে অস্ত্র পাচ্ছে বিজেপি থেকে রাজ্যপাল! তীব্র অস্বস্তি শাসকদলের অন্দরমহলে\nকন্টেনমেন্টেও মানা হচ্ছে না প্রায় কোনো বিধিই! এই লকডাউনের মানে কি? প্রশ্ন আতঙ্কিত আমজনতার!\nফেসবুকে সাম্প্রদায়িক উসকানি ছড়ানো অভিযোগে গ্রেপ্তার পুরুলিয়ার বিজেপি জেলা সম্পাদক\nচীনকে সবক শেখাতে আরও বড় পদক্ষেপ মোদী সরকারের! অ্যামাজন-ফ্লিপকার্টের জন্য নতুন নির্দেশিকা?


আগস্ট মাসেই দ্বিতীয় বিয়ে ভেঙেছেন আমির খান। এরই মধ্যে আবার বিয়ে! হ্যাঁ, বলিউডে কানাকানি চলছে এমনটাই। তবে খবর ছড়িয়ে গেলেও, এখনই সাত তাড়াতাড়ি ‘নিকাহ’ সারছেননা মিস্টার পারফেকশনিস্ট। শোনা যাচ্ছে আগামী ছবি ‘লাল সিং চাড্ডা’ মুক্তি পাওয়ার পরেই এ নিয়ে চূড়ান্ত সিদ্ধান্ত জানাবেন তিনি। কিন্তু পাত্রী কে? সেটাই বড় প্রশ্ন।\nপ্রথম স্ত্রী রিনা দত্তের সাথে আমিরের সম্পর্ক চিরস্থায়ী হয়নি। এরপর পরিচালক কিরণ রাও। ২০০৫ সালে কিরণের সাথে বিবাহ সারলেও তার আগে অনেকদিন ধরে লিভ ইন সম্পর্কে ছিলেন দুজনে। তার পর বিয়ে। ১৬ বছর কম সময় নয়। সেই ১৬ বছরের দাম্পত্যেও বিচ্ছেদ ঘটেছে অবশেষে। তবে বিচ্ছেদ হলেও, প্রথম স্ত্রী রীণা এবং দ্বিতীয় স্ত্রী কিরণের সাথে এখনও তাঁর বন্ধুত্বপূর্ণ সম্পর্ক ঠিকই বজায় রয়েছে। হয়তো বিবাহিত জীবনের মাঝখানেও কোথাও দেখা দিয়েছিল ‘পারফেকশন’এর অভাব!\nএবার ফাতিমা, অর্থাৎ ‘দঙ্গল’ সিনেমায় আমিরের সহ অভিনেত্রী হিসেবে সংবাদ শিরোনামে এসেছিলেন যিনি, সেই ফতিমা সানা শেখ-কেই বিয়ে করতে চলেছেন আমির খান।\nওই ছবিতে আমির খানের মেয়ের চরিত্রে অভিনয় করলেও সেটা ছিল পর্দার কেমিস্ট্রি। বাস্তব জীবনে সেই কেমিস্ট্রিই অন্য রঙে ধরা দিয়েছে তাঁদের জীবনে। বেশ কিছুদিন যাবৎই তাঁরা সম্পর্কে রয়েছেন। তবে ঘোষণা এখনও করেননি আমির। তবে করবেন নিশ্চয়ই। যা করেন খোলাখুলিভাবে জানিয়েই করেন আমির খান। যেভাবে কিরণ রাওয়ের সাথে বিচ্ছেদের খবর সবাইকে জানিয়েছেন, তেমনই ফতিমার সাথে ‘নিকাহ’-র সুসংবাদও প্রকাশ্যে জানাবেন, নেটিজেনদের এমনটাই মত। আপাতত আমিরের সম্পূর্ণ ফোকাস পরবর্তী ছবি ঘিরে। ‘লাল সিং চাড্ডা’ মুক্তির অপেক্ষায়।


You are at:Home»বাংলাদেশ»১০ বিশিষ্ট নাগরিককে ট্রাইব্যুনালের ক্ষমা\nBy সময়ের দর্পণ প্রতিনিধি on\t মার্চ ৩, ২০১৫ বাংলাদেশ\nব্রিটিশ নাগরিক ও সাংবাদিক ডেভিড বার্ডম্যানের আদালত অবমাননা সাজার বিরুদ্ধে প্রথম আলোতে বিবৃতি দানকারী ১০ জন বিশিষ্ট নাগরিককে ক্ষমা করেছেন আন্তর্জাতিক অপরাধ ট্রাইব্যুনাল।\nক্ষমা প্রার্থনাকারী ১০ জন বিশিষ্ট নাগরিক হলেন- তাসনিম সারা সাহবুদ্দিন, ড. আলী রিয়াজ, ড. পারভিন হাসান, ড. ফেরদৌস আজিম, মহিউদ্দিন আহমেদ, ড. ফস্টিনা পেরেরা, মো. নুর খান লিটন, ড. সনিয়া হক, সেওতি সবুজ এবং দিনা সিদ্দিকী।\nমঙ্গলবার ট্রাইব্যুনাল-২ এর চেয়ারম্যান বিচারপতি ওবায়দুল হাসানের নেতৃত্বে ৩ সদস্যের ট্রাইব্যুনাল বিবৃতিদানকারী এই ১০ জন নাগরিককে নিঃশর্ত ক্ষমা প্রদান করেন।\nএছাড়াও বিবৃতির বিষয়ে ব্যাখ্যা প্রদানের জন্য আদালতে সময় প্রার্থনা করেছে ৮ জন। তারা হলেন- মাসুদ খান, আফসান চৌধুরী, জিয়াউর রহমান, হানা শামস আহমেদ, আনু মোহাম্মদ, আনুশেহ আলাদিন, লুবনা মরিয়ম ও মুক্তাশ্রী চাকমা।\nপরে এসব বিশিষ্ট নাগরিকদের বিবৃতির ব্যাখ্যা শুনানির জন্য আগামী ১৮ মার্চ দিন নির্ধারণ করেছে ট্রাইব্যুনাল। এর আগে, প্রথম আলোতে বিবৃতীদানকারী ৫০ জন বিশিষ্ট নাগরিকের মধ্যে একজন পত্রিকায় বিজ্ঞপ্তির মাধ্যমে ক্ষমা প্রার্থনা করেন। এরপর ট্রাইবুনালে উপস্থিত হয়ে ক্ষমা প্রার্থনা করেন আরো ১৪ নাগরিক। মঙ্গলবার আরো ১০ নাগরিক ক্ষমা প্রার্থনা করায় ট্রাইব্যুনাল তাদের নিঃশর্ত ক্ষমা প্রদান করেন। সেই সঙ্গে দেশের ভেতরের ও বাইরের অবশিষ্ট ২৫ নাগরিককে বিবৃতির বিষয়ে ব্যাখ্যার জন্য আগামী ১৮ মার্চ দিন ধার্য করেন।


প্রকাশিত: ১১:১৪ এএম, ১১ সেপ্টেম্বর ২০২১\nআগামীকাল শিক্ষা প্রতিষ্ঠান খুলছে। দীর্ঘ ১৭ মাস ২৫ দিন পর এই খোলা। সংক্রমণের ভয় এবং আগেকার প্রাত্যহিক রুটিনে ফেরা সম্পর্কে অনিশ্চয়তা নিয়ে খুলছে শিক্ষাঙ্গন। চলতি ও পরবর্তী বছরের এসএসসি-এইচএসসি পরীক্ষার্থী ও পঞ্চম শ্রেণির শিক্ষার্থীরা, ১২ সেপ্টেম্বর থেকে ক্লাস করবে প্রতিদিন। বাকিদের সপ্তাহে একদিন। সীমিত পরিসরে খোলা হলেও এতে উচ্ছ্সিত শিক্ষার্থী-অভিভাবকরা।\nএখন প্রতিষ্ঠান কর্তৃপক্ষ, অভিভাবক ও শিক্ষার্থীরা মিলে তাদের স্কুলগুলো কীভাবে সুষ্ঠু এবং নিরাপদ উপায়ে প্রাত্যহিক ছন্দে ফেরাবেন, সে ব্যবস্থা অবশ্যই করবেন। আমাদের শিক্ষাব্যবস্থা এমনিতেই নড়বড়ে। প্রায় দু’বছর ধরে অতিমারি পরিস্থিতিতে লাখ লাখ শিক্ষার্থী চরম বিপর্যস্ত অবস্থায় পড়েছে। এ সময় শহর ও গ্রাম, ধনী ও দরিদ্র পড়ুয়াদের মধ্যে বিভাজনটা স্পষ্ট হয়েছে ডিজিটাল বা আনলাইন নামের এক ধোঁয়াশা সিস্টেমে। ক’জনের স্মার্টফোন আছে? ক’জনই বা ইন্টারনেটের সুবিধা পায়? অ্যাসাইনমেন্ট বা অটোপাস যে পদ্ধতিতেই শিক্ষার্থীদের মূল্যায়ন করা হয়েছে, তা ছিল এক কথায় মূল্যহীন।\nসম্প্রতি ইউনিসেফ প্রকাশিত একটি সমীক্ষা জানাল সারা পৃথিবীর অন্তত ৩০ শতাংশ বাচ্চার কাছে ফোন বা ইন্টারনেটের সুবিধা নেই। বাংলাদেশে এ অনুপাতটা নিশ্চয়ই অনেক বেশি হবে। তার ওপর সমীক্ষা বলছে, বঞ্চিতদের তিন-চতুর্থাংশই গ্রামাঞ্চলের এবং দরিদ্র পরিবারের। উপায়ান্তর না দেখে দরিদ্র পরিবারের অভিভাবকরা ‘সুপাত্র’ দেখে কন্যাদের বিয়ে দিয়েছেন, ছেলেদের মাঠে, ঘাটে, সড়কে, মহাসড়কে কাজে লাগিয়ে দিয়েছেন। দৈনিক প্রথম আলো জানিয়েছে, করোনার সময় স্কুল বন্ধ থাকায় সাতক্ষীরার এক স্কুলেরই ৫৬ মেয়ের বাল্যবিয়ে হয়েছে। দীর্ঘদিন স্কুলের সঙ্গে অসংযোগের কারণে বাচ্চাদের অনেকেই স্কুলছুট হয়ে গেছে। এদের অনেকেই আর কোনোদিন ক্লাসে ফিরবে না।\nসবচেয়ে বড় ক্ষতি হয়েছে শেখার। বলতে গেলে বিশাল একটা প্রজন্ম পাঠের অন্তর্গত বিষয়ের প্রায় কিছুই শিখতে পারল না। স্কুল বন্ধ থাকায় শিশুদের অনেকেই ভাষা ও গণিত বিষয়ক সামর্থ্যের দিক দিয়ে পিছিয়ে গেছে। এমনিতেই এক-দুই সপ্তাহ বন্ধ থাকলে বাচ্চারা অনেক কিছু ভুলে যায়, তাদের নতুন করে শেখাতে হয়। মাসের পর মাস পড়ার সঙ্গে পড়ুয়াদের যোগাযোগ না থাকার হিসাবটা বড় কঠিন। ভাবলে এক দুঃস্বপ্ন তাড়া করে। অনেকে শিশু শ্রেণির বা প্রথম শ্রেণির ক্লাসে আসতেই পারেনি। অনেক ছাত্রছাত্রী কলেজের বারান্দাও না দেখে বিশ্ববিদ্যালয়ে চলে গেছে।\nভাষা, গণিত, বিজ্ঞান শেখার সাথে সাথে জরুরি শিশুদের সামাজিক শিক্ষা, নিজের পরিবারের মানুষের বাইরের কারও সাথে মেশা। স্কুল বন্ধ থাকায় বন্ধুদের সঙ্গে দেখা হয়নি, খেলতে পারেনি, প্রকৃতিকে দেখতে পারেনি তারা। এখন খোলার পর এ মনোজগৎটা নিয়েও শিক্ষকদের ভাবতে হবে।\nএটা শুধু যে সমাজের একটি শ্রেণি করোনাকালে কিছু কম লেখাপড়া শিখল, তা নয়; আশঙ্কা হচ্ছে, এ বাচ্চাদের একটি বড় অংশই হয়তো আর কখনও শিক্ষার মূলস্রোতে ফিরবে না। তাই বলছি, বিদ্যালয় মহাবিদ্যালয় খুলছে, কিন্তু অনেককেই আর দেখা যাবে না শ্রেণিকক্ষে। দেশের কয়েক কোটি শিশু-কিশোরের জীবন থেকে তাদের শৈশব আর কৈশোর চলে গেছে। বন্ধু, শিক্ষক, স্কুল, কলতলা, খেলার মাঠ, আকাশের রং, গাছের পাতা, পাখির ডাক, আইসক্রিম বিক্রেতার আহ্বান, মাটির গন্ধ, রোদে আর বৃষ্টিতে ভেজা- সব হারিয়েছে তারা। যারা ফিরবে তারা অনেক বন্ধুকে, সহপাঠীকে মিস করবে।\nসময়টা ভালো নয়। নিশ্চিত হতে পারা যাচ্ছে না আবার সংক্রমণ বাড়বে না। স্বাস্থ্যমন্ত্রী জানিয়ে রেখেছেন যে, সংক্রমণ বাড়লে আবার বন্ধ করে দেয়া হবে শিক্ষাপ্রতিষ্ঠান। কোভিডের বিস্তার রোধে মানসম্মত অভ্যাস মানতে হবে। সরকারের দিক থেকে শিক্ষক-কর্মীদের টিকা নিশ্চিত করতে হবে। প্রতিষ্ঠান ঠিকমতো পরিচালনা করতে নিয়মিত পর্যবেক্ষণ ও অভিভাবকদের সাথে কমিউনিটিকেও সাথে রাখতে হবে।\nকরোনার স্বাস্থ্যবিধি তো মানতেই হবে, কিন্তু শিক্ষকদের আরও বেশি কিছু দায়িত্ব পালন করতে হবে। শিক্ষকরা নিশ্চয়ই চেষ্টা করবেন শিক্ষার্থীদের প্রতি ব্যক্তিগত ভাবে মনোনিবেশ করার। জানার চেষ্টা করবেন, এমন এক কঠিন সময়ে পড়াশোনায় কতটা ক্ষতি হয়েছে। কিন্তু তার চেয়েও জরুরি জানা যে, এই সময়ে সে কেমন ছিল এবং তার বাড়ির পরিস্থিতি কেমন ছিল, কীভাবে মোকাবিলা করেছে কোভিড পরিস্থিতি।\nযারা আনলাইনে ক্লাস করেছে বা করতে পেরেছে, আর যারা পারেনি- একই ক্লাসে এমন দু’পক্ষকেই পাওয়া যাবে। যারা পারেনি তারা স্বাভাবিক কারণেই কিছুটা পিছিয়ে থাকবে। এরা যাতে অন্যদের কাছাকাছি যেতে পারে তার জন্য স্পষ্টতই কিছু করা প্রয়োজন।\nশিক্ষক-শিক্ষিকাদের জন্যও বিষয়টা চ্যালেঞ্জের। স্কুলের সঙ্গে আবার যুক্ত হওয়া এবং নতুন করে পড়াতে শুরু করার চ্যালেঞ্জটাও কম নয়। স্কুল খোলার পর শহরের প্রতিষ্ঠাগুলো নানা উপায়ে পরিস্থিতির সঙ্গে নিজেদের মেলাবে। গ্রামের স্কুলগুলোকে নিয়ে ভাবনা অনেক।\nএখানে অভিভাবক, স্থানীয় সরকার প্রতিনিধিদের সবাইকে নিয়ে একটা প্রচেষ্টা নিতে হবে বাচ্চাদের প্রাথমিক ভিত্তিটা যে নষ্ট হয়েছে তাকে পুনর্গঠন কীভাবে করার। খুব ছোট বাচ্চারা যেন বই থেকে পড়ে যেতে পারে এবং নির্ভয়ে অংক কষতে পারে, সেটাই চাওয়া এখন। অনেক বেশি কিছু নয়।


পূর্বধলা বাজারে অগ্নিকান্ড! ১০লক্ষাধিক টাকার ক্ষয়ক্ষতি । পূর্বধলা বাজারে অগ্নিকান্ড! ১০লক্ষাধিক টাকার ক্ষয়ক্ষতি । – swadhenata.com\nরুবেল খান স্টাফ রিপোর্টার : নেত্রকোনা জেলা পূর্বধলা উপজেলা পূর্বধলা বাজারে আজ বৃহস্পতিবার দুপুরে অগ্নিকান্ড সংঘটিত হয়েছে।\nমো. সেলিম মিয়া নামে এক ব্যক্তির একটি মুদির দোকান ও খাইরুল ইসলামের একটি ওয়ার্কশপ সম্পুর্ণ ভষ্মিভূত হয়ে যায়। দোকান মালিকরা স্বাধীনতা ডট কম এর প্রতিনিধিকে জানান, অগ্নিকান্ডে তাদের নগদ টাকা ও মালামালসহ প্রায় ১০লক্ষাধিক টাকার ক্ষয়ক্ষতি হয়েছে।\nপ্রত্যক্ষদর্শী সুত্রে জানা গেছে, আজ বৃহস্পতিবার বেলা ২ঘটিকা দিকে বাজারের জামতলা এলাকায় খাইরুল ইসলামের ওয়ার্কশপ থেকে হঠাৎ অগ্নিকান্ডের সুত্রপাত হয়। খবর পেয়ে নেত্রকোনা থেকে ফায়ার সার্ভিসের লোকজন আসলেও ততক্ষণে স্থানীয়রা আগুন নিয়ন্ত্রনে নিয়ে আসে।\nঅগ্নিকান্ডের প্রকৃত কারণ জানা না গেলেও ধারণা করা হচ্ছে বৈদ্যুতিক সর্টসার্কিট থেকে আগুনের সূত্রপাত হয়েছিল।\nখবর পেয়ে তাৎক্ষনিক উপজেলা নির্বাহী অফিসার উম্মে কুলসুম, সহকারি কমিশনার (ভূমি) নাসরীন সুলতানা সেতু ও উপজেলা প্রকল্প বাস্তবায়ন কর্মকর্তা মো. সাইফুল ইসলাম ঘটনাস্থল পরিদর্শন করে ক্ষতিগ্রস্তদের সহযোগিতার আশ্বাস দেন।


পড়শীর অধিকার এবং তার সম্পর্কে নসীহত করার বিবরণ | রিয়াযুস সালেহীন বাংলা | Riyad us Saliheen Bangla\nপড়শীর অধিকার এবং তার সম্পর্কে নসীহত করার বিবরণ\nপ্রতিবেশীর অধিকার এবং তার সাথে সুসম্পর্ক রক্ষা\nমহান আল্লাহ বলেনঃ ‘তোমরা সবাই আল্লাহর বন্দেগী করো এবং তার সাথে কাউকে শরীক করো না; মা-বাবার সাথে সৎ ব্যবহার করো; নিকটাত্মীয়, ইয়াতীম ও মিসকীনদের প্রতি এবং নিকট প্রতিবেশী আত্নীয়, দূর প্রতিবেশী, পাশাপাশি চলার সঙ্গী ও পথিকদের প্রতি এবং তোমাদের অধীনস্থ দাস-দাসীদের প্রতি ও দয়া-অনুগ্রহ পোষণ করো। আল্লাহ এমন ব্যক্তিকে কখনও পছন্দ করেন না, যে নিজ বিবেচনায় দাম্ভিক এবং নিজেকে বড় ভেবে আত্মগৌরবে বিভ্রান্ত।’\n৩০৩. হযরত ইবনে উমর ও আয়েশা (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম ইরশাদ করেনঃ একদা জিবরাইল এসে প্রতিবেশীর ব্যাপারে অবিরাম উপদেশ দিতে লাগল। এমনকি আমার মনে হলো, তিনি হয়ত প্রতিবেশীকে (সম্পদের) উত্তরাধিকারী (ওয়ারিশ) বানিয়ে যাবেন। (বুখারী ও মুসলিম)\n৩০৪. হযরত আবু যার (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম ইরশাদ করেনঃ হে আবু যার! তুমি যখন তরকারী পাকাও তখন তাতে একটু বেশি পানি দিয়ে ঝোলটা বাড়িয়ে নিও এবং তোমার প্রতিবেশীকে তা পৌঁছে দিও। (মুসলিম)\nঅপর এক বর্ণনা মতে, রাসূলে আকরাম সাল্লাল্লাহু আলাইহি ওয়াসাল্লাম ইরশাদ করেন, তুমি যখন ঝোল পাকাও তখন তাতে একটু বেশি পানি দিও এবং তারপর নিজ প্রতিবেশীদেরকে এই ঝোল ভালোভাবে পরিবেশন করো।\n৩০৫. হযরত আবু হুরাইরা (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম বলেনঃ আল্লাহর কসম! সে মুমিন নয়; আল্লাহর কসম! সে মুমিন নয়; আল্লাহর কসম! সে মুমিন নয়। জিজ্ঞেস করা হলোঃ ‘হে আল্লাহর রাসূল! কে ‘সেই (হতভাগ্য) ব্যক্তি?’ তিনি বলেনঃ ‘যার ক্ষতি (অনিষ্ট) থেকে তার প্রতিবেশী নিরাপদ নয়।’\nমুসলিমের অপর এক বর্ণনা মতে, যার অনিষ্ট থেকে তার প্রতিবেশী নিরাপদ নয়, সে জান্নাতে প্রবেশ করতে পারবে না।\n৩০৬. হযরত আবু হুরাইরা (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম বলেনঃ হে মুসলিম মহিলাগণ! কোন প্রতিবেশিনী যেন তার অন্য প্রতিবেশিনীকে তুচ্ছ মনে না করে। এমনকি, (একজন অন্যজনকে) ছাগলের পায়ের একটি ক্ষুর উপহার পাঠালেও নয়। (বুখারী ও মুসলিম)\n৩০৭. হযরত আবু হুরাইরা (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম বলেনঃ কোন প্রতিবেশী যেন তার দেয়ালের সাথে অন্য প্রতিবেশীকে খুঁটি স্থাপন করতে বারণ না করে। এরপর আবু হুরাইরা (রা) বলতেনঃ আমি তোমাদেরকে এ হাদীস থেকে মুখ ফিরিয়ে নিতে দেখেছি। আল্লাহর কসম! আমি তোমাদের কাছে এ হাদীসটি অবশ্যই বর্ণনা করব। (বুখারী ও মুসলিম)\n৩০৮. হযরত আবু হুরাইরা (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম বলেনঃ যে ব্যক্তি আল্লাহ ও পরকালের প্রতি ঈমান রাখে, সে যেন তার প্রতিবেশীকে কষ্ট না দেয়। যে ব্যক্তি আল্লাহ ও পরকালের প্রতি ঈমান রাখে, সে যেন অতিথিদের আদর-যত্ন করে। যে ব্যক্তি আল্লাহ ও পরকালের প্রতি ঈমান রাখে, সে যেন ভালো কথা বলে, নতুবা চুপ থাকে। (বুখারী ও মুসলিম)\n৩০৯. হযরত আবু শুরাইহ্ আল-খুযায়ী (রা) বর্ণনা করেন, যে ব্যক্তি আল্লাহ ও আখেরাতের প্রতি বিশ্বাস রাখে সে যেন প্রতিবেশীর সাথে সদাচরণ করে। যে ব্যক্তি আল্লাহ ও আখেরাতের প্রতি বিশ্বাস রাখে, সে যেন তার অতিথিদের আদর-যত্ন করে, যে ব্যক্তি আল্লাহ ও আখেরাতের প্রতি ঈমান রাখে, সে যেন ভালো কথা বলে, নচেৎ চুপ থাকে। (বুখারী ও মুসলিম)\n৩১০. হযরত আয়েশা (রা) বর্ণনা করেন, আমি বললাম, হে আল্লাহর রাসূল! আমার দুটি প্রতিবেশী রয়েছে। এদের মধ্যে কাকে আমি হাদীয়া (উপঢৌকন) পাঠাবো? তিনি বললেনঃ দুয়ের মধ্যে যার ঘর তোমার বেশি নিকটে, তাকে। (বুখারী)\n৩১১. হযরত আবদু্‌ল্লাহ ইবনে উমর (রা) বলেন, রাসূলে আকরাম সাল্লাল্লাহু আলাইহি ওয়াসাল্লাম ইরশাদ করেনঃ বন্ধুজনের মধ্যে আল্লাহর কাছে উত্তম সেই ব্যক্তি, যে তার সঙ্গীর কল্যাণ কামনা করে। আর প্রতিবেশীর মধ্যে আল্লাহর কাছে উত্তম সেই ব্যক্তি, যে তার প্রতিবেশীর কল্যাণ কামনা করে। (তিরমিযী)


প্রকাশিত: ৭:৫৮ পূর্বাহ্ণ, জানুয়ারি ১৭, ২০১৮ | আপডেট: ৭:৫৮:পূর্বাহ্ণ, জানুয়ারি ১৭, ২০১৮\nতারেক : একাদশ জাতীয় সংসদ নির্বাচন এগিয়ে আসার সঙ্গে সঙ্গে অনেক স্থানেই ক্ষমতাসীন আওয়ামী লীগে মনোনয়নের প্রতিযোগিতা রূপ নিচ্ছে ‘কাদা ছোড়াছুড়িতে’। অবস্থা এমন পর্যায়ে পৌঁছেছে যে, মনোনয়নপ্রত্যাশীরা একে-অপরের বিরুদ্ধে প্রকাশ্যেই অভিযোগ-পাল্টা অভিযোগ করছেন। এতে দলের ওপর নেতিবাচক প্রভাব পড়তে পারে বলে আশঙ্কা সংশ্লিষ্টদের। কারণ সম্ভাব্য অনেক প্রার্থীই বর্তমান এমপিদের বিরুদ্ধে দুর্নীতি-স্বজনপ্রীতি-লুটপাট এবং তৃণমূলের নেতাকর্মীদের উপেক্ষা করে বিএনপি-জামায়াতকে প্রশ্রয় দেয়ার অভিযোগ আনছেন।\nমনোনয়ন প্রতিযোগিতার এ দ্বন্দ্ব বহুরূপী। কোথাও সত্যিকারের ত্যাগীরা নিজের অবস্থান ফেরাতে লড়ছেন, আবার কোথাও জোটের জন্য নিজের আসন বিলিয়ে দেয়া নেতা তা পুনরুদ্ধারের চেষ্টা করছেন। অনেক ক্ষেত্রে দেখা যাচ্ছে, মাঠে অবস্থান না থাকার পরও কেন্দ্র থেকে চাপিয়ে দেয়া প্রার্থীকে কোণঠাসা করতে স্থানীয় নেতাকর্মীরা জোটবদ্ধ হচ্ছেন। এছাড়া ২০১৪-এর নির্বাচনে বিনা প্রতিদ্বন্দ্বিতায় জেতা অনেককেও চ্যালেঞ্জ জানাচ্ছেন সেখানকার ত্যাগী ও পরীক্ষিত নেতারা।\nএ অবস্থা শুধু তৃণমূলে নয়, ছড়িয়েছে কেন্দ্র পর্যন্ত। আর থানা-জেলা-মহানগরে তো নিত্যদিনের ঘটনা। তবে কেন্দ্রে অভিযোগ-পাল্টা অভিযোগ ততটা না থাকলেও মাঠপর্যায়ের প্রতিযোগীরা কেউ কাউকে ছেড়ে কথা বলছেন না। তারা কেউ প্রকাশ্যেই এমপির বদনাম করছেন, কেউ সংবাদ সম্মেলন করছেন আবার কেউ কেউ দলীয় ফোরামে অভিযোগ তুলে ধরছেন। দলীয় এমপিদের বিরুদ্ধে অন্য দলের নেতাদের অভিযোগে দলের ভাবমূর্তি ক্ষুণ্ণ হচ্ছে বলে মনে করছেন দলের হাইকমান্ড। তাদের মতে, এতে যেমন দ্বন্দ্ব প্রকাশ্যে চলে আসছে, তেমনি দ্বন্দ্ব আরও বাড়ছে আর তাতে সাধারণ মানুষ হচ্ছে বিভ্রান্ত। বিষয়টি আমলে নিয়ে এর আগে দলের সাধারণ সম্পাদক ওবায়দুল কাদের একাধিকবার বলেছেন, কারও কোনো অভিযোগ থাকলে সেটা দলীয় ফোরামে আলোচনা করতে হবে। গণমাধ্যমের সামনে এ নিয়ে কথা না বলতে সতর্ক করে দেন তিনি। তিনি স্পষ্ট করে বলেন, দলের নিজেদের মধ্যে এত ঝগড়াবিবাদ কেন, ঘরের ভেতরে ঘর কেন?\nবিষয়টি নিয়ে আলোচনা হয় দলের সর্বোচ্চ নীতিনির্ধারণী ফোরাম প্রেসিডিয়ামের বৈঠকেও। ওই বৈঠক থেকেও দলের পরস্পরের বিরুদ্ধে বিষোদ্গার থেকে বিরত থাকার জন্য নেতাকর্মীদের আহ্বান জানানো হয়। সর্বশেষ মাসে শুরু হতে যাওয়া কেন্দ্রীয় নেতাদের সাংগঠনিক সফরেও এ বিষয়টিকে সর্বোচ্চ গুরুত্ব দিয়ে পর্যবেক্ষণ করার সিদ্ধান্ত নেয়া হয়েছে। এ সফরের রিপোর্টের ভিত্ত্বিতে আশু করণীয় নির্ধারণ করা হবে। একেকজন প্রেসিডিয়াম সদস্যের নেতৃত্বে ১৫টি টিম দেশব্যাপী সাংগঠনিক সফরে অন্যান্য কাজের পাশাপাশি কোথায় কোথায় মনোনয়ন দ্বন্দ্ব চরমে, তা চিহ্নিত করবেন এবং নিরসনের চেষ্টাও চালাবেন।\nআওয়ামী লীগের প্রেসিডিয়াম সদস্য কাজী জাফর উল্লাহ বলেন, দলের শীর্ষ নেতারা দেশব্যাপী সাংগঠনিক সফরে গিয়ে দলকে গুছিয়ে আনার কাজ করবেন। তারা বিভিন্ন জনসভা-পথসভা এবং বর্ধিত সভা করবেন। সেখানে জনকল্যাণে সরকারের গৃহীত পদক্ষেপ এবং উন্নয়ন কর্মকাণ্ড তুলে ধরবেন। পাশাপাশি নেতাকর্মীদের মধ্যে কোনো মতবিরোধ থাকলে তা নিরসন করবেন। মনোনয়ন নিয়ে কোথাও কোনো ধরনের অসঙ্গতি বা দ্বন্দ্ব থাকলে সেগুলো চিহ্নিত করবেন। স্থানীয় নেতাকর্মীদের সঙ্গে কথা বলবেন। এ নিয়ে দ্বন্দ্বে না জড়াতে কঠোর নির্দেশ দেবেন। কেননা মনোনয়ন দেবে দলের মনোনয়ন বোর্ড। আর তা হবে যার যার সাংগঠনিক অবস্থান, দলে ত্যাগ ও অবদান, জরিপ রিপোর্ট এবং সর্বোপরি যার জিতে আসার ক্ষমতা আছে- সেসব অবস্থা বিবেচনা করে। আমাদের দলের সভাপতি ও প্রধানমন্ত্রী সবার উদ্দেশে তাই স্পষ্টতই বলেছেন, মনোনয়ন যে কেউ চাইতে পারে। বিবাদে না জড়িয়ে দল ও দেশের জন্য কাজ করুন, দল মূল্যায়ন করবে। আমিও সে কথাটিই সবাইকে মনে করিয়ে দিতে চাই।\nপ্রসঙ্গত, ২০১৭ সালের ফেব্রুয়ারিতে ঢাকা জেলা আওয়ামী লীগের যৌথসভায় জেলা সভাপতি বেনজির আহমেদ এবং ধামরাই উপজেলা আওয়ামী লীগের সভাপতি ও ওই আসনের সংসদ সদস্য এমএ মালেক একে-অপরের বিরুদ্ধে অভিযোগ করেন। এমএ মালেক বলেন, তার উপজেলা আওয়ামী লীগের সভাপতি পদে প্রার্থিতার সময় বেনজির আহমেদ বিরোধিতা করেছেন। তার আরও অভিযোগ, বেনজির আহমেদের পরামর্শে শেষ পর্যন্ত চেকের মাধ্যমে ১০ লাখ টাকা দিয়ে ওই পদ পেতে হয়েছে তাকে। এর বিপরীতে বেনজির অভিযোগ করেন, মালেক এলকায় পরিবারের রাজত্ব কায়েম করেছেন, টাকা ছাড়া কাউকে চাকরি দেন না। ওই এলাকার নেতাকর্মীরা জানান, ২০০৮ সালে ওই আসনের সংসদ সদস্য ছিলেন বেনজির, যা ২০১৪ সালে ছিনিয়ে নেন মালেক। মূলত আগামী নির্বাচনে মনোনয়ন পাওয়াকে কেন্দ্র করেই দু’জনের মধ্যে এ বিরোধ।\nএকই ধরনের আরেকটি ঘটনা ঘটে নাটোরের গুরুদাসপুরে। সেখানকার এমপি আবদুল কুদ্দুসের বিরুদ্ধে প্রকাশ্যে সংবাদ সম্মেলন করেন থানার সাধারণ সম্পাদক শাহ নেওয়াজসহ স্থানীয় আওয়ামী লীগের একাংশ। এছাড়া ফেনীতে বিএনপি চেয়ারপারসন খালেদা জিয়ার গাড়িবহরে হামলা নিয়ে যখন দেশ উত্তাল, আওয়ামী লীগের কেন্দ্রীয় নেতারা ‘বিএনপিই এ হামলা করে নাটক সাজিয়েছে’ প্রমাণ করায় ব্যস্ত, ঠিক তখনই ফেনী আওয়ামী লীগের নেতা আজহারুল হক ‘জেলা আওয়ামী লীগের সাধারণ সম্পাদক নিজাম হাজারী এবং সাবেক এক কেন্দ্রীয় নেতাই খালেদা জিয়ার গাড়িবহরে হামলা চালান’ বলে সংবাদ সম্মেলন করে দাবি করেন। যুগান্তরের পর্যবেক্ষণে দেখা গেছে, সারা দেশে এভাবে অন্তত ১০ জন এমপির বিরুদ্ধে সংবাদ সম্মেলন করেছেন নিজ দলের নেতাকর্মীরা।\nএদিকে ২০১৪-এর ৫ জানুয়ারির নির্বাচনে বগুড়া-৫ থেকে বিনা প্রতিদ্বন্দ্বিতায় নির্বাচিত হাবিবুর রহমানকে এবার ছেড়ে দিতে নারাজ জেলার সাধারণ সম্পাদক মুজিবুর রহমান মজনু। তিনি বলেন, দীর্ঘদিন দলের সঙ্গে আছি। দলের দুঃসময়ে দলকে শক্তিশালী করার কাজ করেছি। আমি কারও বিরুদ্ধে কোনো অভিযোগ করব না; কিন্তু আসছে নির্বাচনে মনোনয়ন চাইব। তার মতো অর্ধশতাধিক ত্যাগী নেতা এবার বিভিন্ন স্থানে বিনা প্রতিপ্রতিদ্বন্দ্বিতায় নির্বাচিতদের চ্যালেঞ্জ জানাবেন।\nঅপরদিকে জোটের স্বার্থের জন্য নিজের আসন ছেড়ে অনেক নেতাও এবার মনোনয়নের জন্য শেষ পর্যন্ত চেষ্টা করবেন। এমন একজন হলেন, পঞ্চগড়-১ আসনের সাবেক এমপি মজাহারুল হক প্রধান। এখানে ২০১৪ সালের নির্বাচনে জাতীয় সমাজতান্ত্রিক দল জাসদের একাংশের সাধারণ সম্পাদক নাজমুল হক প্রধানকে ছাড় দেয় আওয়ামী লীগ। তিনি বলেন, আসনটি আওয়ামী লীগের। জোটের কারণে গতবার ছাড় দিয়েছি। এবার নির্বাচনী জোট হলেও এ আসনে নির্বাচন করতে চাই। প্রয়োজনে আসন রদবদল করা হোক। দলীয় সভাপতি শেখ হাসিনা গত নির্বাচনের আগে মনোনয়ন প্রত্যাহারের সময় বলেছিলেন, যারা শক্তিশালী প্রার্থী, তাদের আসনগুলো আগামী নির্বাচনে অগ্রাধিকার ভিত্তিতে দেখবেন। আশা করি, এবার জোট কিংবা একক নির্বাচনে আমি মনোনয়ন পাব এবং নির্বাচন করব।\nআবার একইভাবে দলের হাইকমান্ড থেকে ইঙ্গিত পেয়ে এলাকায় কাজ করতে গিয়ে অনেকেই বাধার মুখে পড়েছেন। এমন একজন হলেন এক প্রখ্যাত চিকিৎসক। সম্প্রতি তার কাক্সিক্ষত আসনে তিনি অন্তত তিনবার দলীয় কর্মকাণ্ড চালাতে যান এবং প্রতিবারই স্থানীয় নেতাকর্মীদের বাধার মুখে পড়েন।\nদলের নির্বাচনী প্রস্তুতি এবং মনোনয়নকে কেন্দ্র করে বিরোধ নিয়ে জানতে চাইলে আওয়ামী লীগের প্রেসিডিয়াম সদস্য ড. আবদুর রাজ্জাক বলেন, সারা দেশে নির্বাচনী গ্রাউন্ড ওয়ার্ক অনেক আগেই শুরু হয়েছে। কেন্দ্রও কিছু কাজ করছে। দলকে গুছিয়ে নির্বাচনের জন্য প্রস্তুত করতে কেন্দ্রীয় নেতারা এ মাসেই সফরে যাচ্ছেন। এসব সফরে প্রচারের পাশাপাশি তৃণমূল নেতাদের মধ্যে কোথাও দূরত্ব-বিভেদ থাকলে তা নিরসনেও কাজ করা হবে। বিশেষ করে দলের সম্ভাব্য প্রার্থীদের সর্বশেষ অবস্থা জানার উদ্যোগ নেয়া হবে। তিনি বলেন, সম্ভাব্য প্রার্থীরা আগামী নির্বাচনকে কেন্দ্র করে বেশ কয়েকটি আসনের দলীয় এমপিদের অহেতুক সমালোচনা করছেন। এতে প্রত্যক্ষ ও পরোক্ষভাবে দল এবং সরকার ক্ষতিগ্রস্ত হচ্ছে। কেন্দ্রীয় নেতারা সফরকালে এ ব্যাপারে বার্তা দেবেন। বিভিন্ন কারণে অতীতে মনোনয়নবঞ্চিতদের সামনে মনোনয়নের দাবি নিয়ে তিনি বলেন, দলের জন্য ত্যাগ এবং অবদান কখনও বৃথা যায় না। দল অবশ্যই এসব ব্যক্তিকে পুরস্কৃত করবে, মূল্যায়ন করবে।\nপ্রাপ্তির হিসাব কষছে বিএনপি ও শরিকরা\nআগামী জাতীয় সংসদ নির্বাচনকে সামনে রেখে মনোনয়ন প্রশ্নে বিএনপি ও জোটের শরিকরা এখন থেকেই প্রত্যাশা ও প্রাপ্তির হিসাব কষতে শুরু করেছে। মনোনয়ন লাভের আশায় বিএনপির সম্ভাব্য প্রার্থীরা ভোটের মাঠে নেমে পড়েছেন। এক আসনে একাধিক প্রার্থী তাদের তৎপরতা চালাচ্ছেন। এ নিয়ে দলের নেতাকর্মীদের মধ্যে উত্তেজনা সৃষ্টি হয়েছে। কোথাও কোথাও সংঘর্ষে জড়িয়ে পড়ছেন তারা। আবারও কোনো কোনো আসনে অনেকে হাইকমান্ডের ‘সবুজ সংকেত’ পেয়ে মাঠে নেমে পড়েছেন। তবে জোটের শরিকরা এখনও আনুষ্ঠানিকভাবে ভোটের মাঠে নামেননি। আসন পাওয়ার হিসাব কষতে শুরু করেছেন তারা। প্রত্যাশা মতো আসন পেতে বিএনপির হাইকমান্ডের সঙ্গে বিষয়টি নিয়ে আলোচনাও করছেন কেউ কেউ। দরকষাকষি করে শেষ পর্যন্ত কোন দল কতটা আসন বাগিয়ে নিতে পারে, সেটাই দেখার অপেক্ষা।\nজোটের আসন ভাগাভাগি নিয়ে এখনও আনুষ্ঠানিক কোনো আলোচনা হয়নি। তবে অনানুষ্ঠানিকভাবে শরিকরা তাদের চাহিদার বিষয়টি বিএনপির নীতিনির্ধারকদের অবহিত করছেন। শরিকদের কোন নেতা, কোন আসনে নির্বাচন করতে ইচ্ছুক, সে আগ্রহের কথাও জানাচ্ছেন তারা। সম্প্রতি জোটের বৈঠকে আগামী নির্বাচন নিয়ে আলোচনা হলেও আসন বণ্টনের বিষয়টি এখনও উঠেনি। তবে এ নিয়ে এ নিয়ে বিভিন্ন সমীকরণ চলছে। আসন ভাগাভাগি প্রশ্নে দরকষাকষি করতে চান তারা।\nবিএনপির হাইকমান্ড এখন থেকেই শরিকদের সম্ভাব্য প্রার্থীদের সম্পর্কে খোঁজখবর নিচ্ছেন। দল এবং জোটের পাশাপাশি নতুন দলকে নিয়ে নির্বাচনী জোট করার পরিকল্পনা রয়েছে বিএনপির। সে ক্ষেত্রে নির্বাচনী জোটে আনা দলগুলোকে কোন কোন আসন ছাড় দেয়া হবে, তা নিয়েও ভাবনায় আছেন তারা।\nএ প্রসঙ্গে বিএনপি মহাসচিব মির্জা ফখরুল ইসলাম আলমগীর বলেন, বিএনপি নির্বাচনমুখী দল। নির্বাচনের মধ্য দিয়েই ক্ষমতা বদলে বিশ্বাসী আমরা। অবাধ ও সুষ্ঠু নির্বাচন হলে যে কোনো সময় আমাদের নির্বাচনী প্রস্তুতি রয়েছে।\nতিনি বলেন, প্রতিটি আসনে আমাদের একাধিক যোগ্য প্রার্থী রয়েছে। তৃণমূল ও সাধারণ ভোটারদের মধ্যে জনপ্রিয়তা আছে, এমন নেতাদেরই দলীয় মনোনয়ন দেয়া হবে। এক প্রশ্নের জবাবে ফখরুল বলেন, জোটের আসন ভাগাভাগি নিয়ে টানাপোড়েন হওয়ার কোনো সুযোগ নেই। জনপ্রিয়তা রয়েছে- এমন মাপকাঠি বিবেচনায় মনোনয়ন দেয়া হবে।\nবিএনপির স্থায়ী কমিটির সদস্য আমীর খসরু মাহমুদ চৌধুরী বলেন, প্রার্থী বাছাইয়ে দীর্ঘদিন যারা দলের দুঃসময়ে নেতাকর্মীদের পাশে ছিলেন, জেল-জুলুম, নির্যাতন সহ্য করেছেন, তাদের অগ্রাধিকার দেয়া হবে। প্রবীণ, তরুণ, বা মহিলা- যেই হোক, যোগ্যতা বিবেচনায়ই দেয়া হবে মনোনয়ন।\nএক প্রশ্নের জবাবে তিনি বলেন, জোটের সঙ্গে আসন ভাগাভাগি নিয়ে জটিলতা বা টানাপোড়েন হওয়ার সম্ভাবনা নেই। কারণ আগামী নির্বাচনে আসন নিয়ে দ্বন্দ্বের চেয়ে জোটকে জয়ী করে বর্তমান সরকারের জুলুম-নির্যাতন থেকে দেশবাসীকে রক্ষা করাই মূল টার্গেট। জোটের নেতারাও এ বিষয়টি উপলব্ধি করবেন বলে আশা করি।\nসূত্র জানায়, বিগত কয়েকটি জাতীয় নির্বাচন বিশেষ করে ২০০১ সালের মনোনয়ন তালিকা ধরেই সামনের নির্বাচনে প্রার্থী চূড়ান্ত করা হবে। ৩০০ আসনেই তারা তালিকা করবে। তবে দলীয় মনোনয়ন চূড়ান্ত করতে হিমশিম খেতে হবে বিএনপির হাইকমান্ডকে। আগামী নির্বাচনে দল অংশ নিচ্ছে- নেতাকর্মীদের মধ্যে এমন বিশ্বাস এবং আস্থা সৃষ্টি হয়েছে। সম্ভাব্য প্রার্থীরাও হাইকমান্ডের মনোভাব বুঝতে পেরে নেমে পড়েছেন নির্বাচনী মাঠে। রাজনৈতিক কর্মসূচি ছাড়াও বিভিন্ন সামাজিক ও ধর্মীয় অনুষ্ঠানে অংশ নিচ্ছেন তারা। দলীয় নেতাকর্মী ও ভোটারদের মাঝে নিজেদের উপস্থিতি জানান দিচ্ছেন। নির্বাচনকে সামনে রেখে প্রতিটি সংসদীয় আসনে একাধিক প্রার্থী এখন থেকেই তৎপরতা শুরু করেছেন। জড়িয়ে পড়ছেন গ্রুপিংয়ে। দীর্ঘদিন এলাকায় ছিলেন না, আন্দোলনে নেতাকর্মীদের খোঁজখবর নেননি- এমন নেতাও এখন বেশ কর্মীবান্ধব হয়ে পড়েছেন।\nসূত্র জানায়, সম্ভাব্য প্রার্থীদের ব্যাপারে খোঁজখবর ও সাংগঠনিকভাবে দলকে শক্তিশালী করতে কেন্দ্রের ৭৭টি টিম তৃণমূল সফরে আছে। এ মাসের শুরু থেকেই তারা পর্যায়ক্রমে সারা দেশ সফর শুরু করেছেন। এসব সফরে প্রতিটি সংসদীয় আসনের বাস্তব চিত্র তারা তুলে আনছেন। বিএনপি ও ক্ষমতাসীন আওয়ামী লীগের সম্ভাব্য প্রার্থীর মধ্যে কার জনপ্রিয়তা কেমন, সে বিষয়টি যাচাই-বাছাই করছেন। সফর শেষে এ ব্যাপারে একটি প্রতিবেদন খালেদা জিয়ার কাছে জমা দেবেন তারা, যা আগামীতে প্রার্থী চূড়ান্ত করার ক্ষেত্রে কাজে লাগানো হবে।\nএক্ষেত্রে ব্যতিক্রমও আছে। অনেককেই হাইকমান্ড থেকে সবুজ সংকেত দেয়া হয়েছে। সরাসরি মনোনয়ন দেয়ার বিষয়টি না বলে নিয়মিত এলাকায় থাকার নির্দেশ দেয়া হচ্ছে। হাইকমান্ডের এমন নির্দেশনা পেয়ে এরই মধ্যে অনেকে নির্বাচনী কাজ শুরু করেছেন। নিয়মিত এলাকায় যাওয়ার পাশাপাশি ভোটারদের সঙ্গে কুশল বিনিময় করছেন।\nএ প্রসঙ্গে বিএনপি চেয়ারপারসনের উপদেষ্টা ও ঢাকা মহানগরের সাবেক সাধারণ সম্পাদক আবদুস সালাম বলেন, দলের চেয়ারপারসন আমাকে ঢাকা-১৩ (মোহাম্মদপুর-আদাবর) আসনে নির্বাচনের প্রস্তুতি নিতে বলেছেন। তার নির্দেশে আমি নিয়মিত নির্বাচনী এলাকায় যাচ্ছি এবং বিভিন্ন শ্রেণী-পেশার মানুষের সঙ্গে মতবিনিময় করছি।\nসূত্র জানায়, দলীয় মনোনয়ন চূড়ান্তের পাশাপাশি জোটের আসন ভাগাভাগি নিয়েও এখন থেকে ভাবতে হচ্ছে বিএনপিকে। কোন দল কোথায় এবং কয়টি আসন চাচ্ছে, তা অনানুষ্ঠানিকভাবে বিএনপির নীতিনির্ধারকদের অবহিত করা হচ্ছে। শরিকরাও তাদের সম্ভাব্য আসনের খসড়া তালিকা প্রস্তুত করছে। নির্বাচন ঘনিয়ে আসার সঙ্গে সঙ্গে আনুষ্ঠানিকভাবে তা বিএনপির কাছে জমা দেয়া হবে। জানা গেছে, বিএনপির নেতৃত্বাধীন জোটের মধ্যে জামায়াত ৫০টি, জাতীয় পার্টি (কাজী জাফর) ২০টি, এলডিপি ১৭টি, কল্যাণ পার্টি ১২টি, জেপি (পার্থ) ৫টি, ইসলামী ঐক্যজোট (একাংশ) ১০টি, খেলাফত মজলিশ (একাংশ) ৮টি, লেবার পার্টি ৫টি, বাংলাদেশ মুসলিম লীগ ৫টি, জাগপা ৫টি, এনপিপি ২টি, বাংলাদেশ ন্যাপ (ভাসানী) ২টি, বাংলাদেশ সাম্যবাদী দল (একাংশ) ২টি, জমিয়ত ১০টি আসনে নির্বাচন করতে চায়। তবে বিএনপির একজন নীতিনির্ধারক নাম প্রকাশ না করার শর্তে বলেন, জোটের আসন ভাগাভাগি নিয়ে এবার বেশি ঝামেলয়া পড়তে হবে না। কারণ নিবন্ধন বাতিল হওয়ায় জোটের অন্যতম শরিক জামায়াতে ইসলামীর আগামী নির্বাচনে প্রতিদ্বন্দ্বিতা করার সুযোগ নেই। একই সঙ্গে দলটির শীর্ষনেতাদের বেশ কয়েকজনের ফাঁসি এরই মধ্যে কার্যকর হয়েছে। যাদের ফাঁসি কার্যকর হয়েছে, মূলত তাদের কারণেই মনোনয়ন ভাগাভাগিতে ঝামেলার সৃষ্টি হতো। এবার তা হবে না। এছাড়া জামায়াত নির্বাচনে অংশ নিতে না পারায় তাদের স্বতন্ত্র হিসেবে নির্বাচন করতে হবে। সেক্ষেত্রে মনোনয়ন নিয়ে দরকষাকষির সুযোগ কম থাকবে।\nজানা গেছে, জামায়াতের আসন বলে পরিচিত অনেক এলাকায় বিএনপির সম্ভাব্য প্রার্থীরা কাজ শুরু করেছেন। ফরিদপুর সদর আসন থেকে গতবার জোটের প্রার্থী ছিলেন জামায়াতের আলী আহসান মুহাম্মদ মুজাহিদ। তার ফাঁসির রায় কার্যকর হওয়ায় ওই আসনে দলটির শক্ত কোনো প্রার্থী নেই। বিএনপির সম্ভাব্য প্রার্থীরা এরই মধ্যে মাঠে কাজ শুরু করেছেন।\nএ প্রসঙ্গে বিএনপির মনোনয়নপ্রত্যাশী যুবদলের কেন্দ্রীয় নেতা মাহবুবুল হাসান ভূঁইয়া পিংকু বলেন, ফরিদপুর সদর আসনটি বিএনপির ঘাঁটি হিসেবে পরিচিত। কিন্তু ২০০৮-এর নির্বাচনে জোটের শরিক জামায়াতকে এ আসনটি ছেড়ে দেয়া হয়। মুজাহিদের ফাঁসি কার্যকর হওয়ার আগামীতে বিএনপির প্রার্থীকেই মনোয়ন দেয়া হবে।\nতিনি বলেন, নির্বাচন ঘনিয়ে আসায় অনেকেই প্রার্থী হতে চাচ্ছেন। কিন্তু তাদের অনেকেই বিগত সময়ে আন্দোলন-সংগ্রামে নেতাকর্মীদের পাশে ছিলেন না। বিগত উপজেলা নির্বাচনে চেয়ারপারসন আমাকে সদর উপজেলায় মনোনয়ন দিয়েছেন। আশা করি, জাতীয় সংসদ নির্বাচনেও তিনি আমার প্রতি আস্থা রাখবেন। জোটের অন্যতম শরিক কল্যাণপার্টির চেয়ারম্যান মেজর জেনারেল (অব.) সৈয়দ মুহাম্মদ ইবরাহিম বলেন, আগামী নির্বাচন জোটের জন্য খুবই গুরুত্বপূর্ণ। ব্যক্তিগতের চেয়ে জোটের লাভকেই অগ্রাধিকার দেয়া হবে। তিনি বলেন, আশা করি, আসনবিন্যাস নিয়ে জোটনেত্রী বিচক্ষণতার পরিচয় দেবেন। জোটের গুরুত্বপূর্ণ ব্যক্তিদের এক বা একাধিক আসনে যেখানে প্রয়োজন মনে করেন, সেখানে মনোনয়ন দেবেন। জোটে যাওয়ার সময় জোটনেত্রী তাকে বলেছেন, হাটহাজারির সন্তান হিসেবে এলাকার দিকে মনোযোগ দেন। তার আশ্বাসে এলাকায় নিয়মিত যাচ্ছি এবং সবার সঙ্গে যোগাযোগ রাখছি।\nনড়াইল-২ থেকে জোটের প্রার্থী হিসেবে নির্বাচনে অংশগ্রহণের আগ্রহের কথা জানিয়ে এনপিপির চেয়ারম্যান অ্যাডভোকেট ফরিদুজ্জামান ফরহাদ বলেন, আগামী নির্বাচনে আমরা জোটের প্রধান শরিক বিএনপির কাছে যৌক্তিক দাবিই জানাব। জোটনেত্রী আমাদের নিরাশ করবেন না। আমাদের সময়.কম


বঙ্গবন্ধুকে নিয়ে অ্যানিমেটেড চলচ্ছিত্র SylheterDak.com.bd\nপ্রকাশিত হয়েছে: ১৬-০৩-২০২০ ইং ০১:০৯:৪৪ | সংবাদটি ৪১২ বার পঠিত\nবিনোদন ডেস্ক : টুঙ্গিপাড়ার খোকা থেকে জাতির পিতা বঙ্গবন্ধু শেখ মুজিবুর রহমান হয়ে উঠার কাহিনির আলোকে নির্মাণ করা হয়েছে স্বল্পদৈর্ঘ্যরে অ্যানিমেশন চলচ্ছিত্র ‘খোকা থেকে বঙ্গবন্ধু জাতির পিতা’। বঙ্গবন্ধুর জন্মশতবার্ষিকী উপলক্ষ্যে আগামীল্যাবস লিমিটেডের প্রযোজনায় নির্মিত ১৯ মিনিট ২০ সেকেন্ড দৈর্ঘ্যরে চলচ্ছিত্রটি পরিচালনা করছেন মো. হানিফ সিদ্দিকী। মুজিববর্ষের প্রথমদিন ১৭ মার্চ চলচ্ছিত্রটি প্রকাশ করা হবে বলে জানান আগামীল্যাবস লিমিটেডের ব্যবস্থাপনা পরিচালক তসলিমা খানম।\nতিনি বলেন, “এই প্রজন্মের কাছে বঙ্গবন্ধুর আদর্শ ও দেশপ্রেমকে তুলে ধরতেই আমরা এই প্রয়াস নিয়েছি। এটি ছোট-বড় সব ধরনের দর্শকদের কথা মাথায় রেখেই তৈরি করা হয়েছে।” ইতোমধ্যে এটির ট্রেইলার প্রকাশ করা হয়েছে; দর্শকদের কাছ থেকে ভালো সাড়া পাচ্ছেন বলে জানান তিনি।\nএক সংবাদ বিজ্ঞপ্তিতে জানানো হয়েছে, টুঙ্গিপাড়ার খোকা থেকে জাতির পিতা বঙ্গবন্ধু শেখ মুজিবুর রহমান হয়ে উঠার কাহিনিই তুলে আনা হয়েছে এ চলচ্চিত্রে। চলচ্চিত্রের কাহিনী সম্পাদনা ও নাট্যরূপ দিয়েছেন রুদ্র সাইফুল, তসলিমা খানম ও সানজিদা শারমিন প্রমি। এনিমেটর মো. আশিফুর রহমানের নেতৃত্বে আগামীল্যাবসের একঝাঁক তরুণ এনিমেটর ও চিত্রশিল্পীর সম্মিলিত প্রচেষ্টায় ও পৃথ্বীরাজ রঞ্জন নাথের শব্দ কৌশলে নির্মিত হয়েছে চলচ্ছিত্রটি।


নুসরাত হত্যার বিচারে সরকার কতটা আন্তরিক?\n১১ জুন ২০১৯, ১৭:৩০\nআপডেট: ১১ জুন ২০১৯, ১৭:৩৩\nসড়ক পরিবহন ও সেতুমন্ত্রী এবং আওয়ামী লীগের সাধারণ সম্পাদক ওবায়দুল কাদের বলেছেন, ওসি মোয়াজ্জেমকে ধরার বিষয়ে সরকারের চেষ্টার ত্রুটি নেই। একজন লোক পলাতক হলে তাঁকে ধরা একটু কষ্টকরই হয়। গত সোমবার সচিবালয়ে সাংবাদিকেরা তাঁর কাছে জানতে চান, নুসরাত হত্যা ঘটনায় ডিজিটাল আইনে অভিযুক্ত ফেনী থানার ভারপ্রাপ্ত কর্মকর্তা মোয়াজ্জেম হোসেনকে গ্রেপ্তার করা হচ্ছে না কেন?\nওবায়দুল কাদের আরও বলেছেন, ফেনীর এই মামলায় স্থানীয় আওয়ামী লীগের যে নেতারা জড়িত তাঁরাও কারাগারে আছেন। এর মাধ্যমে তিনি প্রমাণ করতে চাইছেন যে সরকার নুসরাত হত্যার বিচারের বিষয়ে অত্যন্ত আন্তরিক। এর আগে স্বরাষ্ট্রমন্ত্রী আসাদুজ্জামান খান বলেছেন, মোয়াজ্জেম অপরাধ করলে তাঁকে শাস্তি পেতেই হবে।\nদুই প্রভাবশালী মন্ত্রীর আশার বাণীতে বিচারপ্রার্থী নুসরাতের পরিবার তথা দেশবাসী কতটা আশ্বস্ত হবে সে বিষয়ে যথেষ্ট সন্দেহ আছে। সরকার এখন ওসি মোয়াজ্জেমকে ধরতে গ্রেপ্তারি পরোয়ানা জারি করেছে। কিন্তু তিনি থানায় নুসরাতের জবানবন্দির ভিডিও সামাজিক যোগাযোগমাধ্যমে ছড়িয়ে দেওয়ার পরও বেশ কিছুদিন কর্মস্থলে ছিলেন। তখন কেন সরকার তাঁর বিরুদ্ধে ব্যবস্থা নিল না?\nস্থানীয় আওয়ামী লীগ নেতাদেরও কারাগারে থাকার উদাহরণ দিয়ে ওবায়দুল কাদের নুসরাত হত্যা মামলার বিচারে সরকার যে আন্তরিক, সেটি প্রমাণ করতে চাইছেন। কিন্তু তিনি যেদিন দেশবাসীকে আশ্বস্ত করছেন, সেদিনই আমরা ফেনীর আদালত প্রাঙ্গণে নুসরাত হত্যা মামলার আসামি পক্ষের মহড়া দেখলাম। আদালত প্রাঙ্গণে নুসরাত হত্যার বিচার চেয়ে শান্তিপূর্ণ মিছিল বের করেছিলেন বিচারপ্রার্থীরা। প্রত্যক্ষদর্শীদের উদ্ধৃতি দিয়ে সহযোগী একটি পত্রিকা জানায়, ‘সকালে আদালতের ভেতরে-বাইরে বিপুলসংখ্যক নিরাপত্তাকর্মীর বেষ্টনীর মধ্যে চার্জশিটভুক্ত ১৬ আসামিসহ গ্রেপ্তার ২১ জনকে বিচারক মামুনুর রশিদের আদালতে হাজির করে পুলিশ। বিচারক শুরুতেই পুলিশ ব্যুরো অব ইনভেস্টিগেশনের (পিবিআই) দাখিল করা অভিযোগপত্র গ্রহণ করেন। আসামিপক্ষের আইনজীবীরা তাঁদের বক্তব্য শুনানি শেষে অভিযোগপত্র আমলে নেওয়ার দাবি করেন। সরকারপক্ষ এর বিরোধিতা করতে থাকে। এ সময় আদালতে হইচই শুরু হলে আইনজীবীদের কারও বক্তব্য শোনা যায়নি। বিচারক ন্যায়বিচারের স্বার্থে সবাইকে ধৈর্য সহকারে অপেক্ষা করার অনুরোধ করতে থাকেন।...পরে আদালত মামলার আসামি উপজেলা আওয়ামী লীগ সভাপতি রুহুল আমিন, পৌর আওয়ামী লীগ সাধারণ সম্পাদক মকসুদ আলম, নূর উদ্দিন, ইফতেখার উদ্দিন রানা, মো. শামীম ও আফসার উদ্দিনের জামিন আবেদনের ওপর শুনানি গ্রহণ করেন। আসামিপক্ষের শুনানিতে অংশ নেন আইনজীবী সৈয়দ আবুল হোসেন, গিয়াস উদ্দিন নান্নু, কামরুল হাসান ও বুলবুল আহাম্মদ সোহাগ। সরকারপক্ষে জামিন আবেদনের বিরোধিতা করে বক্তব্য দেন পিপি হাফেজ আহাম্মদ, অ্যাডভোকেট শাহজাহান সাজু প্রমুখ। শুনানি শেষে আদালত জামিন আবেদন নামঞ্জুর করে আসামিদের জেলহাজতে পাঠানোর নির্দেশ দেন।\nএ সময় আদালতের প্রবেশপথে একদল যুবক আসামিদের মৃত্যুদণ্ড প্রদানের দাবিতে মিছিল শুরু করেন। মিছিলটি কিছুদূর অগ্রসর হলে ৪০-৫০ জন তাঁদের ওপর অতর্কিতে হামলা শুরু করে। এ সময় দুপক্ষে পাল্টাপাল্টি ধাওয়া শুরু হয়। একপর্যায়ে শাস্তির দাবিতে মিছিলকারীরা হামলার মুখে ছত্রভঙ্গ হয়ে পালিয়ে যেতে বাধ্য হন। প্রত্যক্ষদর্শীরা জানান, হামলাকারীরা মোটরসাইকেলের বহর নিয়ে আদালত চত্বর এলাকায় মহড়া দেয়। এতে আতঙ্ক সৃষ্টি হয়। ফেনী থানার ওসি আবুল কালাম আজাদ জানান, হামলাকারীদের একজনকে গ্রেপ্তার করা হয়েছে। তার নাম আলম হোসেন। (সমকাল, ১১ জুন ২০১৯)\nফেনীর ঘটনা ছয় বছর আগে নারায়ণগঞ্জের সাত খুনের কথা মনে করিয়ে দেয়। সেই মামলায়ও প্রধান অভিযুক্ত নূর হোসেন ছিলেন স্থানীয় আওয়ামী লীগ নেতা ও সিটি করপোরেশনের কাউন্সিলর। প্রতিদ্বন্দ্বী কাউন্সিলর নজরুল ইসলামকে তিনি খুন করিয়েছেন র‌্যাবের কর্মকর্তাদের দিয়ে। ফেনীতে নুসরাত হত্যার প্রধান আসামিও জামায়াতে ইসলামী থেকে হিজরত করা নব্য আওয়ামী লীগার ও মাদ্রাসার অধ্যক্ষ সিরাজ উদদৌলা। তাঁর হয়ে ফুলগাজী আওয়ামী লীগের কয়েকজন নেতা-কর্মী আগুনে পুড়িয়ে নুসরাতকে হত্যা করেন। প্রথমে তাঁরা নুসরাতকে চাপ দিয়েছিলেন অধ্যক্ষের বিরুদ্ধে দায়ের করা যৌন নির্যাতনের মামলা প্রত্যাহার করতে। নুসরাত রাজি না হওয়ায় কারাগারে বসেই সিরাজ উদদৌলা তাঁকে হত্যার পরিকল্পনা করেন। তাই অভিযোগপত্র গ্রহণের দিন যাঁরা আদালত প্রাঙ্গণে মহড়া দিয়েছেন, বিচারপ্রার্থীদের মিছিলে হামলা করেছেন, তাঁরা অচেনা কেউ নন। নারায়ণগঞ্জের গডফাদাররা সাত খুনের বিচার আটকে দিয়ে খুনিদের রক্ষা করতে চেয়েছিলেন। পারেননি। কিন্তু ফেনীতেও সে রকম কোনো চেষ্টা হয়েছে কি না, তা–ও খতিয়ে দেখা প্রয়োজন।\nএকজন মেয়েকে আগুনে পুড়িয়ে মারার পর ঘাতকদের সহযোগীরা আদালত প্রাঙ্গণে এই ঔদ্ধত্য দেখানোর সাহস কীভাবে পেলেন? হামলাকারীদের একজন গ্রেপ্তার হলেও অন্যরা কীভাবে পালিয়ে গেলেন? কেন সেখানে যথেষ্ট সংখ্যক পুলিশ মোতায়েন করা হলো না?\nনারায়ণগঞ্জের সাত খুনের ঘটনায় সেখানকার আইনজীবী সমিতি প্রথমে সিদ্ধান্ত নিয়েছিল, তারা কেউ খুনিদের পক্ষে দাঁড়াবে না। পরে সমিতির নেতৃত্বে পরিবর্তন এলে খুনিদের পক্ষে একশ্রেণির আইনজীবী দাঁড়ান। উচ্চ আদালতের হস্তক্ষেপে সেই মামলার সঠিক তদন্ত হয়েছিল এবং অপরাধীরা শাস্তি পেয়েছিলেন। ফেনীতে নুসরাত হত্যা মামলার শুরুতেই আসামিপক্ষ বেপরোয়া হয়ে উঠছে। এ অবস্থায় মামলা সঠিক খাতে প্রবাহিত করা কঠিন হবে বলেই সংশ্লিষ্টরা মনে করেন। যাঁরা আদালত প্রাঙ্গণে বিচারপ্রার্থীদের ওপর হামলা করেছেন, তাঁদের ফুটেজ সিসি টিভিতে ধরা পড়ার কথা। সেই ছবি দেখে প্রত্যেককে পাকড়াও করা হোক। একই সঙ্গে নেপথ্যের মদদদাতাদের খুঁজে বের করা হোক। তারপর বলা যাবে সরকার নুসরাত হত্যার বিচারে আন্তরিক।\nউল্লেখ্য, সোনাগাজী ইসলামিয়া সিনিয়র ফাজিল মাদ্রাসার ছাত্রী নুসরাতকে গত ৬ এপ্রিল কৌশলে ওই মাদ্রাসার ছাদে ডেকে নিয়ে পুড়িয়ে হত্যা করা হয়। মাদ্রাসার অধ্যক্ষ সিরাজ উদদৌলার বিরুদ্ধে করা শ্লীলতাহানির মামলা তুলে না নেওয়ায় তাঁকে হত্যা করা হয়।\nলেখকের কলাম সমাজ নারী\nরাজস্ব ঘাটতি মোকাবিলা এবং সামনের বাজেট


শুক্রবার, ০৩ আগস্ট, ২০১৮ (১৭:১২)\nবাসচাপায় দুই শিক্ষার্থীর মৃত্যুর পর টানা পাঁচ দিন সড়কে বিক্ষোভ করে আসছে শিক্ষার্থীর।\nনিজেদের দাবি বাস্তবায়নে সরকারের প্রতিশ্রুতি আদায় করেছে শিক্ষার্থীরা।\nগত ২৯ জুলাই জাবালে নূরের দুটি বাসের রেষারেষির মধ্যে একটি বাস বিমানবন্দর সড়কের এমইএস এলাকায় রাস্তার পাশে দাঁড়ানো একদল শিক্ষার্থীর ওপর উঠে যায়।\nএ সময় শহীদ রমিজউদ্দিন ক্যান্টনমেন্ট কলেজের দুই শিক্ষার্থী নিহত হলে ক্ষোভে ফেটে পড়া তাদের সহপাঠিরা সড়ক অবরোধ করে বেশ কয়েকটি বাস ভাংচুর করে।\nনৌমন্ত্রী ও পরিবহন শ্রমিক নেতা শাজাহান খানের এক বক্তব্যের পর ঢাকার বিভিন্ন প্রান্তে স্কুল-কলেজের শিক্ষার্থীরাও পরদিন সড়কে নামে।\nনয়টি দাবি উঠে আসে শিক্ষার্থীদের স্লোগানে, ইন্টারনেটে সামাজিক যোগাযোগ মাধ্যমে।\nবিক্ষোভ শুরুর পরদিন থেকে সরকারের বিভিন্ন মন্ত্রীরা শিক্ষার্থীদের দাবি পূরণের আশ্বাস দিয়ে আসছিলেন। কিন্তু তাতেও কাজ হয়নি; শিক্ষার্থীদের বিক্ষোভ আরও জোরদার হয়। এক পর্যায়ে সরকার বৃহস্পতিবার সব শিক্ষা প্রতিষ্ঠানে ছুটি ঘোষণা করেও শিক্ষার্থীদের সড়কে নামা আটকাতে পারেনি।\nএরপর গতকাল প্রধানমন্ত্রী শেখ হাসিনা তার কার্যালয়ে ডেকে নেন নিহত দিয়া খানম মিম ও আবদুল করিম রাজীবের পরিবারকে। তাদের ২০ লাখ টাকা করে অনুদান দেওয়ার পাশাপাশি সড়কে নিরাপত্তায় নানা নির্দেশনার কথা তুলে ধরেন। প্রধানমন্ত্রীর আশ্বাসে আশ্বস্ত হয়ে দিয়ার বাবা শিক্ষার্থীদের ঘরে ফেরার আহ্বান জানান।\nপরে রাতে স্বরাষ্ট্রমন্ত্রী সংবাদ সম্মেলন করে শিক্ষার্থীদের ৯টি দাবির যৌক্তিকতা স্বীকার করেন।\nতিনি বলেন, এসব দাবি বাস্তবায়নে প্রধানমন্ত্রী নির্দেশনা দিয়েছেন।\nএরপর আওয়ামী লীগের সাধারণ সম্পাদক ও সড়ক পরিবহনমন্ত্রী ওবায়দুল কাদের বলেন, শিক্ষার্থীদের দাবি মেনে নেওয়ার পর আন্দোলন অযৌক্তিক হবে।\nযে দাবিগুলো মেনে নেয়া হলো:\nদাবি নম্বর ১: বেপরোয়া চালককে ফাঁসি দিতে হবে এবং এই শাস্তি সংবিধানে সংযোজন করতে হবে।\nপদক্ষেপ: দুই শিক্ষার্থীকে চাপা দেওয়া ওই বাসের চালককে গ্রেপ্তার করা হয়েছে, গ্রেপ্তার করা হয়েছে জাবালে নূর পরিবহনের মালিককেও। মামলায় দুর্ঘটনাজনিত মৃত্যুর সঙ্গে অপরাধজনিত হত্যার ধারা যুক্ত করা হয়েছে। এখন বিচার প্রক্রিয়াটি আদালতের উপর নির্ভর করছে। আইনমন্ত্রী বলেছেন, দ্রুত বিচার করে দোষীদের সাজা দেওয়া হবে।\nসড়ক দুর্ঘটনায় মৃত্যুর জন্য অবহেলাকারী চালকের শাস্তির মাত্রা বাড়াতে দীর্ঘদিন ধরে ঝুলে থাকা সড়ক পরিবহন আইন প্রণয়নে গতি এসেছে। স্বরাষ্ট্রমন্ত্রী বলেছেন, “সড়ক দুর্ঘটনায় সর্বোচ্চ শাস্তি দিতে নতুন আইন শিগগিরই সংসদে উপস্থাপন করা হবে।”\nদাবি নম্বর ২. নৌপরিবহনমন্ত্রীর বক্তব্য প্রত্যাহার করে শিক্ষার্থীদের কাছে তাকে নিঃশর্ত ক্ষমা চাইতে হবে।\nপদক্ষেপ: নিজের ‘অনাকাঙ্ক্ষিত আচরণের জন্য’ দুঃখ প্রকাশ করে ‘অনিচ্ছাকৃত ভুল’ ক্ষমাসুন্দরভাবে দেখতে সবার প্রতি আহ্বান জানিয়েছেন নৌমন্ত্রী শাজাহান খান। নিহত দিয়া খানম মিমের বাসায় গিয়ে তার পরিবারের কাছেও ক্ষমা চেয়ে এসেছেন তিনি। শিক্ষার্থীদের স্লোগান থেকে তার পদত্যাগের দাবি উঠলেও শাজাহান খান বলেছেন, এটা শুধু বিএনপির পক্ষ থেকেই উঠেছে, ফলে তা তিনি আমলে নিচ্ছেন না।\nদাবি নম্বর ৩. শিক্ষার্থীদের চলাচলে এমইএসে ফুটওভার ব্রিজ বা বিকল্প নিরাপদ ব্যবস্থা নিতে হবে।\nপদক্ষেপ: যেখানে সড়ক দুর্ঘটনায় দুই কলেজছাত্রী নিহত হয়েছেন, সেখানে আন্ডারপাস অথবা ফুট ওভারব্রিজ নির্মাণের নির্দেশ দিয়েছেন প্রধানমন্ত্রী। এটি নির্মাণের জন্য সেনাবাহিনীকে প্রধানমন্ত্রী নির্দেশ দিয়েছেন বলে স্বরাষ্ট্রমন্ত্রী জানিয়েছেন। রমিজউদ্দিন স্কুল ও কলেজকে ৫টি বাস দেওয়ার নির্দেশও দিয়েছেন প্রধানমন্ত্রী।\nদাবি নম্বর ৪: প্রত্যেক সড়কের দুর্ঘটনাপ্রবণ এলাকায় স্পিড ব্রেকার দিতে হবে।\nপদক্ষেপ: দিয়া ও করিমের পরিবারের সদস্যদের সান্ত্বনা দেওয়ার সময় প্রধানমন্ত্রী সব স্কুলের সামনে গতিরোধক স্থাপনের নির্দেশ দেন বলে প্রধানমন্ত্রীর প্রেস সচিব ইহসানুল করিম জানিয়েছেন।\nস্বরাষ্ট্রমন্ত্রী বলেছেন, “কোনো স্কুল-কলেজের পাশে রাস্তা থাকলে সেখানে ট্রাফিক পুলিশ থাকবে এবং শিক্ষার্থীদের রাস্তা পারাপারে সহযোগিতা করবে।”\nদাবি নম্বর ৫: সড়ক দুর্ঘটনায় নিহত ছাত্র-ছাত্রীদের দায়ভার সরকারকে নিতে হবে।\nদাবি নম্বর ৬: শিক্ষার্থীরা বাস থামানোর সিগন্যাল দিলে থামিয়ে তাদের বাসে তুলতে হবে।\nপদক্ষেপ: সরাসরি বলা হয়নি, তবে স্বরাষ্ট্রমন্ত্রীর কথায় এই দাবি বাস্তবায়নের ইঙ্গিত রয়েছে।\nদাবি নম্বর ৭: শুধু ঢাকা নয়, সারাদেশে শিক্ষার্থীদের জন্য হাফ ভাড়ার ব্যবস্থা করতে হবে।\nপদক্ষেপ: এটার কথাও সরাসরি বলা হয়নি, তবে স্বরাষ্ট্রমন্ত্রীর কথায় এই দাবি বাস্তবায়নের ইঙ্গিত রয়েছে।\nসরকার কী কী পদক্ষেপ নিয়েছে, তাও আসছে ইন্টারনেটে\nদাবি নম্বর ৮: রাস্তায় ফিটনেসবিহীন গাড়ি চলাচল এবং লাইসেন্স ছাড়া চালকদের গাড়ি চালনা বন্ধ করতে হবে।\nপদক্ষেপ: এটা আইনতই নিষিদ্ধ। তবে শিক্ষার্থীদের আন্দোলন শুরুর পর ঢাকার সড়কে অপ্রাপ্তবয়স্ক ও লাইসেন্সবিহীন চালকদের ধরতে বিআরটিএকে নির্দেশনা দিয়েছে প্রধানমন্ত্রীর কার্যালয়। জাবালে নূর পরিবহনের বাস দুটির নিবন্ধনও বাতিল করে বিআরটিএ।\nস্বরাষ্ট্রমন্ত্রী বলেন, যান্ত্রিক ত্রুটিপূর্ণ গাড়ি যাতে রাস্তায় উঠতে না পারে, সেজন্য গাড়ির যাত্রার পয়েন্টে অর্থাৎ টার্মিনালে চেকপোস্ট বসিয়ে দেব, যাতে গাড়িটি বের হওয়া সঙ্গে সঙ্গে প্রথমেই যেন ধরা পড়ে যে গাড়ির ফিটনেস আছে কি না, রেজিস্ট্রেশন ও চালকের লাইসেন্স সঠিক আছে কি না। তারপরও চালক গাড়িটি নিয়ে বের হলে আমরা সে ব্যবস্থাও নিচ্ছি।\nআন্দোলনরত শিক্ষার্থীরা গাড়ি থামিয়ে কাগজপত্র যাচাইয়ের কাজ নিজেদের হাতে তুলে নেওয়ার পর সরকারি গাড়ি চালকদের যাবতীয় মূল কাগজপত্র সঙ্গে রাখার নির্দেশ দেয় সরকার। পুলিশ সদস্যদেরও একই নির্দেশ দেওয়া হয়।\nদাবি নম্বর ৯: বাসে অতিরিক্ত যাত্রী নেওয়া যাবে না।\nপদক্ষেপ: সড়ক পরিবহনমন্ত্রী ওবায়দুল কাদের বলেন, নতুন সড়ক পরিবহন আইন পাস হলে সড়কে শৃঙ্খলা ফেরানো সহজ হবে।\nস্বরাষ্ট্রমন্ত্রী দুই-একটি দাবি পূরণে সময় চেয়ে বলেছেন, দুই-একটি দাবি পূরণে সময় লাগবে, যেমন ফুটওভার ব্রিজ কিংবা আন্ডারপাস।\nদাবি পূরণ হওয়ায় এখন শিক্ষার্থীদের ঘরে ফেরার আহ্বান জানিয়েছেন স্বরাষ্ট্রমন্ত্রী। শিক্ষার্থীদের ফেরাতে অভিভাবক ও শিক্ষকদের প্রতিও আহ্বান জানিয়েছেন তিনি।\nওবায়দুল কাদের বলেন, নৌমন্ত্রীর পদত্যাগের বিষয়ে সাংবাদিকদের প্রশ্নে তিনি বলেন, তিনি দুঃখ প্রকাশ করেছেন বারবার এবং ক্ষমাও চেয়েছেন। মন্ত্রী যখন ক্ষমা প্রার্থনা করছেন, তাকে কি মাফ করা যায় না?\nবিক্ষোভরত শিক্ষার্থীদের ইন্ধন দেওয়ার বিষয়ে আওয়ামী লীগ সাধারণ সম্পাদক কাদের বলেন, বিষয়টা আমরা খতিয়ে দেখছি, এ রকম রাজনীতির অনুপ্রবেশ ঘটছে কি না, কেউ তাদের অতীতে আন্দোলনে ব্যর্থতার কারণে কখনও কোটার উপর কখনও শিক্ষার্থীদের উপর সওয়ার হচ্ছে কি না, তা খতিয়ে দেখছি।\nশিক্ষার্থীদের আশ্বস্ত করে তিনি বলেন, শিক্ষার্থীদের কাছে আহ্বান জানাব, তারা তাদের শিক্ষা প্রতিষ্ঠানে ফিরে গিয়ে পড়াশোনায় মনোযোগ দেবে।


কিশোরগঞ্জ-৩ আসনের সাবেক সাংসদ মিজানুল হকের ইন্তেকাল | NTV Online\n২৭ আগস্ট, ২০২১, ২১:৩৫\nআপডেট: ২৭ আগস্ট, ২০২১, ২১:৩৬\nকিশোরগঞ্জ-৩ (করিমগঞ্জ-তাড়াইল) আসনের আওয়ামী লীগের সাবেক সাংসদ অধ্যাপক ড. মিজানুল হক। ফাইল ছবি\nকিশোরগঞ্জ-৩ (করিমগঞ্জ-তাড়াইল) আসনের আওয়ামী লীগের দুইবারের সাবেক সাংসদ অধ্যাপক ড. মিজানুল হক (৭৬) ইন্তেকাল করেছেন (ইন্না লিল্লাহি ওয়া ইন্না ইলাইহি রাজিউন)। আজ শুক্রবার সন্ধ্যা ৬টার দিকে কিশোরগঞ্জের শহীদ সৈয়দ নজরুল ইসলাম মেডিকেল কলেজ হাসপাতালে তিনি শেষ নিশ্বাস ত্যাগ করেন। তিনি স্ত্রী, দুই ছেলে, এক মেয়ে, আত্মীয়স্বজন ও অসংখ্য গুণগ্রাহী রেখে গেছেন।\nশহীদ সৈয়দ নজরুল ইসলাম মেডিকেল কলেজ হাসপাতালের পরিচালক ডা. হাবিবুর রহমান ড. মিজানুল হকের মৃত্যুর বিষয়টি নিশ্চিত করে জানান, করোনায় আক্রান্ত হয়ে গত ২৮ জুলাই থেকে তিনি এই হাসপাতালে ভর্তি হয়ে চিকিৎসা নিয়েছিলেন। চিকিৎসাধীন অবস্থায় করোনামুক্ত হওয়ার পর তিনি বাড়ি ফিরে যান। সম্প্রতি শারীরিক অবস্থার অবনতি ঘটলে গত ২০ আগস্ট আবারও তাঁকে শহীদ সৈয়দ নজরুল ইসলাম মেডিকেল কলেজ হাসপাতালে ভর্তি করা হয়। তিনি উচ্চমাত্রার ডায়াবেটিসসহ বার্ধক্যজনিত বিভিন্ন রোগে ভুগছিলেন।\nবাংলাদেশ প্রকৌশল বিশ্ববিদ্যালয়ের (বুয়েট) সাবেক অধ্যাপক ড. মিজানুল হক ১৯৯১ ও ১৯৯৬ সালে জাতীয় সংসদ নির্বাচনে করিমগঞ্জ-তাড়াইল আসন থেকে আওয়ামী লীগ দলীয় প্রার্থী হিসেবে বিজয়ী হন। ১৯৯৬ সালে আওয়ামী লীগ সরকারের সময় তিনি জাতীয় সংসদের অনুমিত হিসাব সম্পর্কিত স্থায়ী কমিটির সভাপতি হিসেবে দায়িত্ব পালন করেন।\nকরিমগঞ্জের গুজাদিয়া ইউনিয়নের নামাপাড়া গ্রামে আগামীকাল বাদ জোহর ড. মিজানুল হকের জানাজা শেষে পারিবারিক গোরস্তানে দাফন সম্পন্ন হবে।\nট্যাগ: শোক, মিজানুল হক


অ্যালগরিদম এর কাজ কি? - Bissoy Answers\nঅ্যালগরিদম এর কাজ কি?\n26 ডিসেম্বর 2014 "অ্যালগরিদম" বিভাগে জিজ্ঞাসা করেছেন Ferdausi (10,983 পয়েন্ট)\n29 নভেম্বর 2015 উত্তর প্রদান করেছেন আল-আমিন চৌধুরী (279 পয়েন্ট)\nএ্যালগোরিদম হচ্ছে কোন প্রবলেম সল্ভ করার জন্য স্টেপ বাই স্টেপ কিছু কিছু instructions. কোন প্রবলেম সল্ভ করার জন্য আমাদের আসলে বুঝতে হয় কিভাবে প্রবলেমটা সুন্দর এবং সঠিকভাবে সল্ভ করা যায়। এ্যালগোরিদম এ ব্যাপারে আমাদের সাহায্য করে। ভিন্ন ভিন্ন প্রবলেম এর জন্য যেমন ভিন্ন ভিন্ন solution , তেমনি ভিন্ন ভিন্ন Algorithm ও থাকে । যেমনঃ sorting algorithm, searching algorithm etc\nযেমন ধরা যাক, আমরা দুইটা নাম্বার যোগ করবো এবং যোগফলটা প্রিন্ট করবো মানে রেজাল্টে দেখাবো । এক্ষেত্রে আমাদের প্রথমে দুইটা নাম্বার নিতে হবে , এরপর নাম্বার দুইটা যোগ করতে হবে, রেজাল্টটা প্রিন্ট করতে হবে এবং ফাইনালি প্রোগ্রামটা শেষ করে দিতে হবে।\nএটার Algorithm টা হবে এমনঃ\nRead two numbers A and B\nSet SUM = A+B\nঅ্যালগরিদম কী ?\n11 ডিসেম্বর "অ্যালগরিদম" বিভাগে জিজ্ঞাসা করেছেন কখগঘ (24 পয়েন্ট)\n05 অক্টোবর "অ্যালগরিদম" বিভাগে জিজ্ঞাসা করেছেন মো ফাহিম হোসেন** (929 পয়েন্ট)\nax^+b+c এর মান নির্ণয়ের জন্য অ্যালগরিদম লেখ?\n23 জুলাই "অ্যালগরিদম" বিভাগে জিজ্ঞাসা করেছেন MD Nabab Ali (689 পয়েন্ট)\nঅ্যালগরিদম এর ভাল বই এর লিংক চাই?\n11 জুলাই "অ্যালগরিদম" বিভাগে জিজ্ঞাসা করেছেন সানবি (12 পয়েন্ট)\nরুবিক্স কিউব মেলানোর জন্য সবচেয়ে সহজ অ্যালগরিদম কোনটি?\n16 জুন 2018 "অ্যালগরিদম" বিভাগে জিজ্ঞাসা করেছেন Arpon Opu (75 পয়েন্ট)\n455,072 টি উত্তর


চলচ্চিত্রাভিনেতা আহমেদ শরীফের বিরুদ্ধে পরোয়ানা || The Daily Janakantha\nপ্রকাশিত : ২২ জুন ২০১৫, ০২:১৫ পি. এম.\nPrint অনলাইন রিপোর্টার॥ চেক প্রতারণার একটি মামলায় আদালতের সমনে হাজির না হওয়ায় চলচ্চিত্র অভিনেতা আহমেদ শরীফের বিরুদ্ধে গ্রেফতারি পরোয়ানা জারি করেছে আদালত। ঢাকার মহানগর হাকিম মোস্তাফিজুর রহমান সোমবার পরোয়ানা জারির এ আদেশ দেন। এক লাখ ৬৭ হাজার টাকার চেক প্রতারণার অভিযোগে মোশারফ হোসেন সুমন নামের এক ব্যবসায়ী গত ৫ মার্চ মাসে এই মামলা দায়ের করেন। বাদীর আইনজীবী রোকন রেজা শেখ জানান, ওইদিন মামলা গ্রহণ করে আদালত আহমেদ শরীফকে আদালতে হাজির হতে সমন জারি করে। সে অনুযায়ী আজ তিনি হাজির না হওয়ায় তার বিরুদ্ধে পরোয়ানা জারির আবেদন করা হয়। সে আবেদন শুনে বিচারক গ্রেফতারি পরোয়ানা জারির আদেশ দেন।”রোকন রেজা জানান, আহমেদ শরীফকে গ্রেফতার করা গেল কি না, সে বিষয়ে আদালত ১ অগাস্ট প্রতিবেদন দিতে বলেছে। মামলায় অভিযোগ করা হয়েছে, আহমেদ শরীফের কাছে বাদী মোশারফ হোসেনের ১ লাখ ৬৭ হাজার টাকা পাওনা ছিল। সেই টাকা পরিশোধের জন্য আহমেদ শরীফ তাকে ইস্টার্ন ব্যাংকের একটি চেক দেন। ওই টাকা তোলার জন্য তিনি দুই দফা ব্যাংকে জমা দিলেও তা প্রত্যাখ্যাত হয়। এরপর বাদী উকিল নোটিস দিলেও পওনা টাকা ফেরত না দেওয়ায় আহমেদ শরীফের বিরুদ্ধে মামলা করেন মোশারফ হোসেন সুমন। প্রকাশিত : ২২ জুন ২০১৫, ০২:১৫ পি. এম.


আন্তর্জাতিক বাজারে ‘কৃষিবিদ গ্রুপ’ || || জনকন্ঠ\nআন্তর্জাতিক বাজারে ‘কৃষিবিদ গ্রুপ’\nঅনলাইন ডেস্ক ॥ বাংলাদেশের কৃষিভিত্তিক শিল্পপ্রতিষ্ঠান কৃষিবিদ গ্রুপ আন্তর্জাতিক বাজারে দেশের কৃষিপণ্য জনপ্রিয় করে তুলতে কানাডা প্রবাসীদের সহযোগিতা চেয়েছে।\nশুক্রবার সন্ধ্যায় টরন্টোর এলিস ব্যাঙ্কুয়েট হলে পণ্য পরিচিতি ও বাজার উন্নয়নের লক্ষ্যে প্রবাসী বাংলাদেশিদের সঙ্গে এক মতবিনিময় সভায় অংশ নেন কৃষিবিদ গ্রুপের ব্যবস্থাপনা পরিচালক ড. আলী আফজাল। তিনি বাংলাদেশের কৃষি ভিত্তিক শিল্পপ্রতিষ্ঠানে বিনিয়োগ করার জন্য কানাডা প্রবাসী বাংলাদেশিদের আহ্বান জানান।\nব্যবস্থাপনা পরিচালক মো. আলী আফজালের নেতৃত্বে কৃষিবিদ গ্রুপের উর্ধ্বতন কর্মকর্তারা বর্তমানে টরন্টো সফরে রয়েছেন।\nকৃষিবিদ গ্রুপের ব্যবস্থাপনা পরিচালক ড. আলী আফজাল বলেন, আমাদের কৃষিজাত পণ্য মধ্যপ্রাচ্যের বিভিন্ন দেশে রপ্তানি হচ্ছে। নিউ ইয়র্কের বাজারেও শিগগিরই আমাদের পণ্য প্রবেশ করতে যাচ্ছে। মার্কিন আমদানিকারকদের সঙ্গে আমাদের চুক্তি হয়েছে। কানাডার বাজারে এসব পণ্য বাজারজাতকরনের চেষ্টা তারা করছেন বলেও জানান তিনি।\nতার মতে, কানাডার বাজারে তাদের পণ্য প্রবেশের সুযোগ সৃষ্টি করার ক্ষেত্রে প্রবাসীরা সহযোগিতা করতে পারেন। পাশাপাশি তারা আমাদের কোম্পানির শেয়ারে বিনিয়োগও করতে পারেন। তিনি জানান, কৃষিবিদ গ্রুপ নিয়মিত লভ্যাংশ পরিশোধ করছে আর তাই বিনিয়োগ করলে প্রবাসীদের লাভবান হবার সুযোগ থাকছে।\nকৃষিবিদ গ্রুপের শীর্ষ নির্বাহী বলেন, বাংলাদেশে সবধরনের ব্যবসায়ীরাই তাদের ঝুঁকির বিপরীতে বীমা সুবিধা পেলেও কৃষকরা কোন নিরাপত্তা পান না। কোনো কৃষকের ক্ষেতের ফসল নষ্ট হয়ে গেলে কোন ধরনের আর্থিক সহায়তার ব্যবস্থা নাই। আর তাই কৃষিবিদ গ্রুপ কৃষকদের জন্য ইন্সুরেন্স ব্যবস্থা চালু করার প্রস্তুতি নিয়েছে। তিনি জানান, সরকারের অনুমোদন সাপেক্ষে শিগগিরই কৃষকদের জন্য বীমা চালু করবেন।\nঅনেক সংখ্যক প্রবাসী বাংলাদেশি এই মতবিনিময় সভায় অংশ নেন এবং বাংলাদেশে বিনিয়োগের সম্ভাবনা ও ঝুকিঁ নিয়ে প্রশ্ন করেন।


Kolkata Municipal Election 2021: Ward watch in the Assembly Constituency of Chief Minister Sadhan Pande dgtlx - Anandabazar\nSadhan Pande: সাধনের মানিকতলায় প্রার্থী পরেশ, সাধন-কন্যা বলছেন, আরও ভাল হবে\nকলকাতা ০৯ ডিসেম্বর ২০২১ ১৫:৪০\nউত্তর কলকাতার রাজনীতিতে সাধন পাণ্ডে বনাম পরেশ পালের লড়াই সর্বজনবিদিত। পাশাপাশি বিধানসভার বিধায়ক বলে প্রায়ই গোষ্ঠীকোন্দলের অভিযোগ ওঠে তৃণমূলের দুই নেতার বিরুদ্ধে। শীর্ষনেতৃত্ব হস্তক্ষেপ করেও তাঁদের বিবাদ সব সময়ে মেটাতে পারেন না। এ বার সেই পরেশকেই মানিকতলা বিধানসভার অধীন ৩১ নম্বর ওয়ার্ডে প্রার্থী করেছে তৃণমূল। কিন্তু সাধন গুরুতর অসুস্থ হয়ে হাসপাতালে। তাঁর বিধানসভা এলাকায় পরেশের মনোনয়ন পাওয়ার কথা তাঁর কানে পৌঁছয়নি।\nপ্রকাশ্যে বিবাদ-বিসম্বাদ না হলেও সাধনপন্থীরা মনে মনে পরেশকে নিয়ে ক্ষোভের আগুন জ্বালিয়ে রেখেছেন। তবে ৩১ নম্বর ওয়ার্ডে পরেশকে প্রার্থী করা নিয়ে উত্তর কলকাতা জেলা তৃণমূল নেতৃত্বের ব্যাখ্যা, মানিকতলা বিধানসভায় বিজেপি-র যেটুকু জোর, তা ওই ৩১ নম্বর ওয়ার্ডেই। বিজেপি-র ওই ওয়ার্ড জেতার স্বপ্ন ভেঙে দিতেই এককালের ‘দাপুটে’ বিধায়ক পরেশকে পুরভোটের ময়দানে নামানো হয়েছে। বিদায়ী কো-অর্ডিনেটর সুনন্দা গুহকে প্রার্থী করা হয়নি।\nসাধন সুস্থ থাকলে দলের এই সিদ্ধান্ত কি মেনে নিতেন? এমন প্রশ্ন এখনও ঘুরপাক খাচ্ছে মানিকতলা এলাকার তৃণমূলের অন্দরে। প্রার্থী হয়েই বিধায়ক পরেশ হুঙ্কার ছেড়েছেন, ‘‘কেউ রুখতে পারবে না! জিতব আমরাই!’’আর পরেশের প্রতিদ্বন্দ্বী বিজেপি-র প্রার্থী নারায়ণ চৌধুরী বলেন, ‘‘সবকিছুই জনতার ওপর নির্ভর করে। আমরা জনতার উপর আস্থা রেখেই চলতে ভালবাসি। তাই মানুষ ভোট দিতে পারলে আমার ভাল ফল না করার কোনও কারণ নেই।’’তথ্য বলছে, ২০১৯ সালের লোকসভা নির্বাচনে মানিকতলা বিধানসভা কেন্দ্রে মাত্র ৮২৬ ভোটে পিছিয়েছিল বিজেপি। আর ৩১ নম্বর ওয়ার্ড থেকে ভাল ভোটের ব্যবধানে এগিয়েছিল বিজেপি।\nকলকাতা পুরসভার ১১, ১২, ১৩, ১৪, ১৫, ১৬, ৩১ এবং ৩২ নম্বর— এই আটটি ওয়ার্ড নিয়ে মানিকতলা বিধানসভা। ১১ নম্বর ওয়ার্ডের প্রার্থী বিদায়ী কলকাতা পুরবোর্ডের পুরপ্রশাসকমণ্ডলীর সদস্য অতীন ঘোষ।যিনি কলকাতা পুরসভার ডেপুটি মেয়রও ছিলেন।যিনি আবার কাশীপুর-বেলগাছিয়া কেন্দ্র থেকে নির্বাচিত বিধায়কও বটে।বাকি ওয়ার্ডগুলিও তৃণমূলের দখলে। ৩২ নম্বর ওয়ার্ডে আবার তৃণমূলের প্রার্থী হয়েছেন উত্তর কলকাতা যুব তৃণমূলের সভাপতি শান্তিরঞ্জন কুণ্ডু। ২০১৫ সালের পুরভোটে তিনি হারিয়েছিলেন কলকাতা পুরসভার বিরোধী দলনেত্রী রূপা বাগচীকে। সেই ওয়ার্ডে এ বার সিপিএমের প্রার্থী নতুন মুখ জয়দীপ ভট্টাচার্য। যিনি বলছেন, ‘‘করোনা অতিমারির সময় আমরা বাড়ি বাড়ি গিয়ে যে পরিষেবা দিয়েছি, যেভাবে মানুষের পাশে থেকেছি, তার ভিত্তিতেই আমরা মানুষের সমর্থন চাইছি। সাধনবাবুর বিধানসভাহলেও কেন পুর পরিষবা খারাপ, তা-ও এলাকায় ঘুরলেই মানুষ বুঝতে পারবেন।’’\n১২ নম্বর ওয়ার্ডে প্রার্থী বদল হয়েছে তৃণমূলের। বিদায়ী কো-অর্ডিনেটর প্রণতি ভট্টাচার্যের বদলে প্রার্থী হয়েছেন মীনাক্ষি গঙ্গোপাধ্যায়। ১৩ নম্বর ওয়ার্ডে ফের টিকিট পেয়েছেন প্রাক্তন জেলা তৃণমূল যুব সভাপতি তথা আইনজীবী অনিন্দ্যকিশোর রাউত। ১৪এবং ১৫ নম্বর ওয়ার্ডে বিদায়ী কো-অর্ডিনেটর অমল চক্রবর্তী এবং শুক্লা ভড়েরউপরেই আস্থা রেখেছে দল। কিন্তু ১৬ নম্বর ওয়ার্ডে প্রার্থী বদল করে সাধন সাহাকে সরিয়ে নতুন মুখ স্বপন দাসকে টিকিট দেওয়া হয়েছে।\nবিধানসভা ভোটের ফলাফলের পর মানিকতলার সবক’টি ওয়ার্ডেই ধরে রাখার বিষয়ে আশাবাদী তৃণমূল।আশির দশক থেকে প্রতিবার মানিকতলার ভোটে নেই সাধন। তাই তাঁর কন্যা শ্রেয়া পাণ্ডেকে ওই বিধানসভার ‘আহ্বায়ক’করেছে তৃণমূল। ভোটের ময়দানে বাবার অনুপস্থিতি নিয়ে শ্রেয়ার বক্তব্য, ‘‘আমি কেন, মানিকতলার কর্মীরাই বাবাকে মিস্ করছেন। কিন্তু তিনি যেভাবে ভোট পরিচালনার কাজ করতেন, আমরাও সেভাবেই কাজ করছি। চ্যালেঞ্জ নিয়েছি আগের বারের থেকেও বেশি ভোটে এ বার দলের প্রার্থীদের জেতাব।যাতে সুস্থ হয়ে বাবা বাড়ি ফিরলে ফলাফল দেখে তিনিও খুশি হন।’’\nKolkata Municipal Election 2021 KMC Election 2021 Sadhan Pande


অ্যান্ড্রয়েড ট্যাবলেটের জন্য XM MT5, জাপানিজ ক্যান্ডেলস্টিকস\nজুলাই 8, 2018 বাইনারি বিকল্পের উপকারিতা লেখক রহমান উল্লাহ 25511 দর্শকরা\nভলিউম আপ বাটন ধারণ করার সময়, ফোনটি পিসি অ্যান্ড্রয়েড ট্যাবলেটের জন্য XM MT5 থেকে সংযোগ করুন।\nপ্রভাব: অঙ্গবিন্যাস উন্নতি, পেট পেশী শক্তিশালী। Ampoules মধ্যে Nootropil অ্যান্ড্রয়েড ট্যাবলেটের জন্য XM MT5 খরচ - 313 রুবেল থেকে। যন্ত্রটি আর্দ্রতা এবং সরাসরি সূর্যালোক থেকে সুরক্ষিত স্থানে 25 ডিগ্রী থেকে বেশি তাপমাত্রায় সংরক্ষণ করা উচিত। সংগ্রহস্থল সময় -4বছর পর্যন্ত। নুত্রোপলিএল উপাদানের মধ্যে রয়েছে: পিরাসিটাম, মেমোট্রোপিল, পিরাসিটাম-বেলমড।\nঅন্যরা সিদ্ধান্ত নিয়েছে যে এটি একটি বাজারের ম্যানিপুলেশন এবং তাদের বিটকয়েন, ইটরিমস এবং লাইটকয়েনদের সঙ্গে ড্রইওনেট বসানো। 'গ্লোবাল ব্যবসা প্রবণতা দ্রুত বদল হওয়ার ইনভেস্টমেন্ট বিজনেস স্কুল বিন্যাস উদ্ভাবন পুনরায় ফরম্যাট করার সিদ্ধান্ত নেওয়া হয়। প্রধান জিনিস আমরা অংশগ্রহণকারীদের কাছ থেকে আশা - তারা উদ্ভাবনী ধারণা থাকতে হবে। এবং এটা ঠিক এটা সম্পর্কে নয় - আজ ও কৃষিতে নতুনত্ব আবেদন, বিক্রয়, ব্যবসা এর "সব এলাকায় পরিষেবাদি - বলছেন স্কুল প্রতিষ্ঠাতা আর্থার Harslyan।\nসুতরাং দেখুন, ইন্ডিকেটর কি কোথাও বলেছে যে, সে সরাসরি বাই-সেল সিগন্যাল দেয় ? এটা শুধু আপনাকে মার্কেটের অবস্থা জানায় । আর আমরা এটা দিয়ে বিভিন্ন স্ট্রাটেজি তৈরি করে ট্রেড করার সিদ্ধান্ত গ্রহণ করি । সুতরাং, এটা সরাসরি কিন্তু সিগন্যাল দিচ্ছে না, আমরাই ধরে নিচ্ছি এটা বাই বা সেল করতে বলছে। সুতরাং, বৃত্তাকার প্যাডলিংয়ের বল অ্যান্ড্রয়েড ট্যাবলেটের জন্য XM MT5 প্রয়োগের চারটি প্রধান দিক রয়েছে: নিচে, পিছনে, উপরে, এগিয়ে।\nআমি ২9% নতুন মানুষের সাথে দেখা করতে চাই। এছাড়া র‌্যাংকিংয়ে সৌদি আরবের অবস্থান ৫২তম। এরপর যথাক্রমে রয়েছে ব্রুনাই ও ওমান। তাদের অবস্থান ৫৩তম ও ৫৪তম।\nঅ্যান্ড্রয়েড ট্যাবলেটের জন্য XM MT5 - জাপানিজ ক্যান্ডেলস্টিকস\nএকই সময়ে, কয়েকটি কারণ বিবেচনা করা উচিত, যা দুটি গ্রুপে বিভক্ত করা যেতে পারে: টয়লেট এবং সান্ত্বনার স্তর স্থাপন অ্যান্ড্রয়েড ট্যাবলেটের জন্য XM MT5 করার জন্য প্রযুক্তিগত শর্তাবলী। স্যার, শেয়া‌রের মূল্য বৃ‌দ্ধি পে‌লে প্রমোট‌রের লাভ কী ভা‌বে হয় ? একটু বিস্তা‌রিত জানা‌বেন


তৃতীয় দফার ভোটগ্রহণ লাইভ: পুলিশের বিরুদ্ধে ‘অসহযোগিতা’র অভিযোগ মুর্শিদাবাদের তৃণমূল প্রার্থীর | KhaborOnline\nHome খবর দেশ তৃতীয় দফার ভোটগ্রহণ লাইভ: পুলিশের বিরুদ্ধে ‘অসহযোগিতা’র অভিযোগ মুর্শিদাবাদের তৃণমূল প্রার্থীর\nতৃতীয় দফার ভোটগ্রহণ লাইভ: পুলিশের বিরুদ্ধে ‘অসহযোগিতা’র অভিযোগ মুর্শিদাবাদের তৃণমূল প্রার্থীর\nওয়েবডেস্ক: তৃতীয় দফার ভোটগ্রহণ শুরু হয়ে গেল দেশ জুড়ে। ভোটের যাবতীয় আপডেট দেখে নিন এইখানে।\n***** পুলিশের ভূমিকায় ক্ষুব্ধ মুর্শিদাবাদের তৃণমূল প্রার্থী আবু তাহের। পুলিশের বিরুদ্ধে ‘অসহযোগিতা’র অভিযোগে থানায় ডেপুটেশন জমা দিয়েছেন তিনি। তাঁর অভিযোগ, ”নির্বাচন কমিশন যে কাজ করছে তা সঠিক মনে হচ্ছে না। মানুষকে ভোট দিতে দেওয়া হয়নি. বুথের বাইরে লাঠিচার্জ করেছে বাহিনী। এ যেন একটা অরাজকতা হঠকারী সিদ্ধান্ত। কীভাবে ভোট হয় সেই জ্ঞান বাইরের সামরিক বাহিনীর নেই। বিভিন্ন বুথে বিক্ষিপ্ত ঘটনা তাই তারাই ঘটিয়ে দিচ্ছে”।\n***** “একটা কথা বলে দিতে চাই! দ্ব্যর্থহীন ভাবে, টিয়ারুলের এই মৃত্যুর প্রতিশোধ সারা বাংলার কংগ্রেস কর্মীরা নেবে ভোটের বাক্সে। কথা দিলাম”। – প্রদেশ কংগ্রেস সভাপতি সোমেন মিত্রের ফেসবুক পোস্টে হুঁশিয়ারি। বিস্তারিত পড়ুন এখানে ক্লিক করে।\n***** রাজ্যের তৃতীয় দফার লোকসভা ভোট শান্তিপূর্ণ ভাবেই সম্পন্ন হয়েছে বলে বিকেল পাঁচটায় জানালেন বিশেষ পর্যবেক্ষক অজয় নায়েক। তিনি বলেন, মোটের উপর ভোট শান্তিপূর্ণ ভাবেই হয়েছে। একই সঙ্গে মুর্শিদাবাদের ভগবানগোলায় টিয়ারুল শেখের মৃত্যুর ঘটনা প্রসঙ্গে তিনি বলেন, ওই বিষয়ে যা বলার সিইও বলবেন।\n***** ভগবানগোলায় টিয়ারুল শেখ খুনে চারজনকে আটক করল পুলিশ।\n***** মুর্শিদাবাদের ভগবানগোলায় কংগ্রেস কর্মী আবদুল কালাম টিয়ারুল শেখ নিহত হলেন। কংগ্রেস-তৃণমূল সংঘর্ষে আশঙ্কাজনক অবস্থায় হাসপাতালে ভরতি ২। বিস্তারিত পড়ুন এখানে ক্লিক করে\n***** ঝুলন্ত অবস্থায় উদ্ধার ভোটকর্মীর নিথর দেহ, রিপোর্ট তলব কমিশনের, ক্লিক করে পড়ুন বিস্তারিত\n***** মুর্শিদাবাদ লোকসভা কেন্দ্রের কংগ্রেস প্রার্থী আবু হেনা ভোট দিলেন।\n****** দক্ষিণ দিনাজপুরের বালুরঘাটের তপনে আক্রান্ত বিজেপি কর্মীর নাম মন্টু রায়।\n***** উত্তর দিনাজপুরের তৃণমূল জেলা সভাপতি অমল আচার্য কেন্দ্রীয় বাহিনীর বিরুদ্ধে ভোটারদের প্রভাবিত করার অভিযোগ জানালেন নির্বাচন কমিশনের কাছে।\n***** দুপুর ১টা পর্যন্ত বালুরঘাট লোকসভা কেন্দ্রে ভোট পড়েছে ৫৪ শতাংশ। মালদহ উত্তর ও মালদহ দক্ষিণ লোকসভা কেন্দ্রে ভোটদানের হার যথাক্রমে ৫০.৩ শতাংশ ও ৫০.০৪ শতাংশ।\n***** গাজোলে তৃণমূল-বিজেপি কর্মীদের হাতাহাতি। বুথের বাইরে বসা নিয়ে বচসার জেরেই একে-অপরের সঙ্গে হাতাহাতি লেগে যায়।\n***** ভোট দিলেন লালকৃষ্ণ আডবাণী।\n*****ইটাহারে কেন্দ্রীয় বাহিনীর বিরুদ্ধে বিজেপির হয়ে প্রভাব সৃষ্টির অভিযোগ। কমিশনে নালিশ তৃণমূলের।\n***** বালুরঘাটে বিজেপি প্রার্থী সুকান্ত মজুমদার আক্রান্ত। অভিযুক্ত তৃণমূল।\n*****দক্ষিণ দিনাজপুরের তপনে আক্রান্ত বিজেপি নেতা। কোপের পাশাপাশি পিস্তলের বাঁট দিয়ে ফাটানো হল মাথা।\n***** সকাল ১১টা পর্যন্ত ভোটদানের হার: বালুরঘাটে ৩৭.৩৮%, মালদা উত্তরে ৩২.৩৭%, মালদা দক্ষিণে ৩৪.১৪%, মুর্শিদাবাদে ৩৩.৭৮%, এবং জঙ্গিপুরে ৩৬.৭৮%।\n***** ফের উত্তপ্ত হল ডোমকলl। ব্যাপক বোমাবাজির অভিযোগ।\n***** গুজরাতে ভোট দিলেন সদ্য কংগ্রেসে যোগ দেওয়া হার্দিক পটেল।\n***** এখনও পর্যন্ত ৮৪১টি অভিযোগ জমা পড়েছে, যার মধ্যে সমাধান হয়েছে ৭৬৮টির। জানাল কমিশন।\n***** বামনগোলায় বুথের সামনে অবৈধ জমায়েত। জটলা সরাল আধাসেনা।\n***** ভোটারকে কে বুথে নিয়ে যাবে তা নিয়ে কালিয়াচকে গোষ্ঠীদ্বন্দ্ব তৃণমূলের। কালিয়াচক ৩ ব্লকের ভারত-বাংলাদেশ সীমান্তের গোপালনগরের ঘটনা। সংঘর্ষ জখম এক মহিলা-সহ ৩ জন।\n***** উত্তরপ্রদেশের মোরাদাবাদে বিজেপি কর্মীদের হাতে নিগৃহীত এক পোলিং অফিসার।\n***** উধমপুরে শরণার্থীদের জন্য তৈরি বিশেষ বুথে ভোট দিলেন কাশ্মীরি পন্ডিতরা।\nJ&K: Kashmiri Pandits cast their votes ataSpecial Polling Station in Udhampur, for Anantnag parliamentary constituency. #LokSabhaElections2019 pic.twitter.com/7g1lRxXdVJ\n***** কুমারগঞ্জের বুথে পুলিশকে হুমকি দেওয়ার অভিযোগ উঠল প্রাক্তন বিধায়ক মেহমুদা বেগমের বিরুদ্ধে।\n***** তৃণমূল এবং বিজেপির সমর্থকদের মধ্যে সংঘর্ষে উত্তপ্ত কুশমন্ডি এলাকা।\n***** উত্তর মালদহ লোকসভা কেন্দ্রের রতুয়ার বাহারালে ৭৯ নম্বর বুথে প্রিসাইডিং অফিসারকে সরিয়ে দেওয়া হল।বিজেপি, কংগ্রেসের অভিযোগ ছাপ্পা ভোটে সাহায্য করছিলেন এই অফিসার।\n***** ভোট দিলেন প্রধানমন্ত্রীর মা হিরাবেন মোদী।\n***** জঙ্গিপুরের সুতিতে ভোটারদের বুথে যেতে বাধা দেওয়ার অভিযোগ। ডোমকলের মোমিনপুরে বিজেপি সমর্থক শাশুড়ি ও বৌমাকে মারধরের অভিযোগ। দুটো অভিযোগই তৃণমূলের বিরুদ্ধে। তা নস্যাৎ করেছে তৃণমূল।\n***** রাজ্যের একাধিক বুথে ইভিএম বিভ্রাটের খবর পাওয়া যাচ্ছে।\n***** জম্মু-কাশ্মীরের অনন্তনাগের বিভিন্ন বুথ কার্যত ভোটারশূন্য।\nJammu & Kashmir: Voting underway at polling booth in Government Higher Senior Secondary School in Khanabal in Anantnag. #LokSabhaElections2019 pic.twitter.com/9um9BNNOB9\n*****ছত্তীসগঢ়-ঝাড়খণ্ড সীমানায় আইইডি বিস্ফোরণ মাওবাদীদের। হতাহতের খবর নেই।\n***** মুর্শিদাবাদের কুমরিপুরে গুলি চালানোর অভিযোগ। কংগ্রেসের পোলিং এজেন্টকে লক্ষ্য করে গুলিচালানো হয়েছে। তৃণমূলের বিরুদ্ধে অভিযোগ কংগ্রেসের। অভিযোগ অস্বীকার করেছে তৃণমূল।\n***** সকাল ন’টা পর্যন্ত রাজ্যের পাঁচ কেন্দ্রে ভোট পড়েছে ১০.৯৭ শতাংশ। উল্লেখযোগ্য ভাবে কোনো ভোটই পড়েনি কাশ্মীরে।\n***** ভোট দিলেন বিজেপি সভাপতি অমিত শাহ।\n***** ডোমকলের ঘটনায় আহত তুজাম আনসারির অবস্থা আশংকাজনক। কলকাতায় স্থানান্তরিত করা হচ্ছে তাঁকে।\n***** ভোট দিয়ে বেরিয়ে মোদী বললেন, “সন্ত্রাসবাদের অস্ত্র আইইডি আর ভোটের শক্তি ভোটার আইডি। আমি নিশ্চিত আইইডির থেকে অনেক বেশি শক্তিশালী আইডি।”\n***** গান্ধীনগর কেন্দ্রে ভোট দিলেন নরেন্দ্র মোদী।\n**** তৃণমূল কাউন্সিলরের স্বামীর ওপর ‘হামলা’র ঘটনায় জেলাপ্রশাসনের কাছে রিপোর্ট চেয়ে পাঠাল নির্বাচন কমিশন।\n***** গঙ্গারামপুরে দুটি বুথে ‘বহিরাগতদের দাপাদাপি’। একটি বুথে বাহিনীর সামনেই বিজেপিকে এজেন্টকে মারধরের অভিযোগ।\n***** ভোট দেওয়ার জন্য অমদাবাদে পৌঁছলেন প্রধানমন্ত্রী নরেন্দ্র মোদী। গান্ধীনগর কেন্দ্রে ভোট দেবেন তিনি। এ বার ওই কেন্দ্রে বিজেপি প্রার্থী সভাপতি অমিত শাহ।\n***** ভোটগ্রহণের শুরুতে কেরল এবং উত্তরপ্রদেশের বেশ কিছু বুথে ইভিএম গণ্ডগোলের খবর পাওয়া যাচ্ছে।\n***** ভোটগ্রহণের শুরুতেই উত্তেজনা ছড়াল মুর্শিদাবাদের ডোমকলে। শহরের সাত নম্বর ওয়ার্ডের তৃণমূল কাউন্সিলরের স্বামীকে লক্ষ্য করে বোমা ছোড়া হয়েছে। বুথের তিনশো মিটারের মধ্যে এই হামলা। আহত হয়েছেন আরও সাত জন। কে বা কারা এই হামলা চালিয়েছে স্পষ্ট নয়।\n***** রাজ্য ছাড়াও এই দফায় ভোট হচ্ছে উত্তরপ্রদেশ, ত্রিপুরা, কেরল, মহারাষ্ট্র, কর্নাটক, ছত্তীসগঢ়, ওড়িশা, গুজরাত, বিহার, অসম, গোয়া, জম্মু-কাশ্মীর, দমন-দিউ এবং দাদরা ও নগর হাভেলি।\n***** ভোট হচ্ছে রাজ্যের পাঁচ কেন্দ্র যথাক্রমে বালুরঘাট, মালদহ উত্তর, মালদহ দক্ষিণ, মুর্শিদাবাদ এবং জঙ্গিপুরে। গত নির্বাচনে শুধুমাত্র বালুরঘাটে জিতেছিল তৃণমূল। মালদহ উত্তর ও দক্ষিণ এবং জঙ্গিপুরে জয়ী হয়েছিল কংগ্রেস। মুর্শিদাবাদে জিতেছিল সিপিএম।\n***** রাজ্যের পাঁচ এবং বাকি দেশের ১১০টা কেন্দ্রে শুরু হল ভোটগ্রহণ। এ বারের নির্বাচনে এটাই বৃহত্তম দফা। এই দফার পর এটা বলে দেওয়া যাবে যে অর্ধেক দেশে ভোট হয়ে গেল।\nপূর্ববর্তীটিয়ারুল খুনে ফিরহাদের ‘পারিবারিক বিবাদ’-এর তত্ত্ব, সোমেনের ‘বদলা’র হুঁশিয়ারি\nপরবর্তীনিখোঁজের তিন বছর পর দুই সন্তানের মা হয়ে ঘরে ফিরল নাবালিকা, গ্রেফতার পাচারকারী\nসিএএ নিয়ে ফের অস্বস্তি বাড়িয়ে দলকে বিশেষ পরামর্শ বিজেপি নেতা চন্দ্র বসুর